
Prome fase di Happy Flow ta den funcion 

"E proyecto ta mas cu infrastructura, 
e ta inovativo y parti di e mundo dig tal" 

Di acuerdo cu Minister Richard Arends 



Aeropweri£?fnfemaCtórtar 

Reina Beatrix 


^KsppyFlow 


DEN un ambiente festivo a celebra cu e prome fase di Happy 
Flow a start. N’e ocasion aki varios persona di e comision di en- 
folce, lidera pa Aruba, tabata presente, entre nan CEO di Schiphol 
y ehecutivonan di KLM y Aeropuerto di Aruba. 

Aruba t’e prome pais na mundo unda a crea un trayectorio cu ta 
na disposicion di e pasahero pa medio di automatisacion. 

Un bes mas Aruba ta marca pauta y paisnan grandi cu aeropuer- 
tonan mucho mas espacioso cu Aruba no a logra loke e isla chikito 
ald a logra. 

Algo cu nos por ta mas cu orguyoso di dje. 

Minister di Asunto Economico y Comunicacion, Richard Arends 
tabata entre e oradornan. E1 a splica con esaki a inicia. 

“Algun aña atras Prome Minister Eman y ami a bay Hulanda y 
nos a haya un tour den Schiphol. Eynan nos a topa cu e compania 
Portugues ‘Vision Box’ cu tabata instalando algun machin cu lo 
bira e gateway nobo di Europa pa Hulanda y vice versa. 

Tabata algo masha inovativo. Asina cu nos a regresa Aruba nos a 
cuminsa move y sera contactonan pa percura pa Aruba tambe haya 
un Happy Flow, conforme e pre-clearance cu nos tin cu Merca unda 
un registracion similar di pasahero ta tuma lugar. 

Tur esaki na beneficio di e pasahero y Aruba lder un pre-clearance 
pa Europa asina tambe.” Pa logra esald e Happy Flow ta un prome 
paso. 


Arends a bisa cu awor cu e proyecto ta cla y den funcion esaki ta 
duna un sentimento di orguyo y satisfaccion. 

“Sigur si tene na cuenta cu algo cu nos a wak na Schiphol varios 
aña pasa, ta na Aruba y den funcion. 

Mi ta masha orguyoso di loke nos a logra pa e isla childto aki Aruba. 
Mi lder enfatisa cu e proyecto ald no ta simplemente infrastructura. 
E ta algo inovativo y parti di e mundo digital.” Minister Richard 
Arends a bisa cu tur loke ta inovativo y parti di e mundo digital, 
ta bon pa nos economia. 

E proyecto ald riba dje ta haci e biahe di e pasahero mas placentero, 
liher y eficiente. Loke ta importante ta tambe cu e proyecto aki 
ta sirbi como un ‘showcase’. Tur wowo ta un bes mas riba Aruba. 
“Esaki t’e forma con nos a posiciona Aruba durante e ultimo añanan. 
Nos a mustra cu Aruba tin hopi potencial pa explora conocimento 
riba diferente tereno.” 

“Mi ta kere cu un proyecto manera Happy Flow, ald na Aruba ta 
eleva nos isla y ta haci’e mas visibel den mundo di aeropuertonan 
y nan desaroyo. 

E proyecto aki no solamente ta sirbi economia di Aruba riba un 
‘micro level’, pero tambe ta pas perfectamente den e macro poli- 
cies di Gabinete Mike Eman, di cual mi ta masha orguyoso di ta 
forma parti di dje.” 

Richard Arends a gradici tur e partnernan envolvi cu a logra e prome 
fase di e tremendo proyecto Happy Flow pa Aruba. 

Polis a logra pone man riba hoben cu arma di candela 

Mientras cu na mesun momento a tene un entrada hudidal, 
unda a hoya varios articulo horta y 5 Venezolano ilegal 





AYERA madruga pa 04.25 melding a drenta via Cen- 
trale Post cu tin un mucha homber bruin cortico cu un 
arma di candela dilanti BarABar. 

Diferente patruya policial a bay n’e sitio y na nan yegada 
un persona a core bay. Durante un persecucion Polis a 
logra detene y tambe a tuma un arma di candela den 
beslag. 

A transporta e sospechoso pa Warda di Polis pa mas 
investigacion. 

Di acuerdo cu vocero di Polis, a haya un pistool preto 
cune. 

ENTRADA HUDICIAL 

Na mesun orario tambe Recherche Oranjestad a haci 
un entrada hudicial na un cas na Madiki. Nan tabata 
en busca di un sospechoso busca pa husticia, J. H. pa 
un caso di tiramento. 

N’e cas na Madiki, nan a bin encontra varios articulo 
e.o. un bromer procedente di ladronisia, y a haya 5 
ilegal Venezolano. 

No a haya e sospechoso n’e cas mes, pero a bin detene 
na un otro cas na Ponton. 

E 5 ilegalnan a wordo deteni sospecha di “mensenhandel 
y mensensmokkel” y a transporta nan tur pa Warda di 
Polis pa mas investigacion. 

N’e entrada hudicial ald tambe Fiscal tabata presente. 

Morto den trafico na Corsou 




WILLEMSTAD - Ayera mainta, alrededor di 09.22 or, Central 
di Polis a ricibi notificacion di un accidente di tráfico cu a tuma lugar 
riba Caminda Rignald Recordino. 

E unidad policial cu a yega n’e sitio a nota cu ta trata di un accidente 
entre un dumptruck y tres auto. 

For di un investigacion preliminar cu Polis a haci n’e sitio a resultá cu 
un auto (1) tabata coriendo riba e caminda sin nómber cu ta conduci 
di Cadushistraat te cu Caminda Reginald Recordino. 

Dado momentu e auto (1) aki a sali for di e caminda aki pa subi Caminda 
Rignald Recordino sin duna preferencia na un dumptruck cu tabata 
biniendo for di Sta. Rosa bayendo direccion di Montaña. 
Consecuentemente e dumptruck a dal den banda di e auto (1) aki. E 
auto (1) aki na su turno a bay dal den un otro auto (2). 

Dor di e impacto auto (2) a bay dal den auto (3) cu tabata biniendo 
su tras. 

Mesora a pidi dos ambulance pa yega n’e sitio cu urgencia p’asina por 
a duna e otro dos victima nan prome asistenvia. 

Mester a pidi Rescue-Wagen tambe pa yega cu urgencia p’asina corta 
un di e vehiculonan pa motibo cu ta tin persona pega den vehiculo. 
Despues di a logra corta e vehiculo a saca un di e victimanan y a dune 
prome asistencia pa despues transporte cu urgencia pa policlinica. 

Chofer di e auto (1), e hómber Jamil Toufic Huneidi, naci na Libanon 
14 april 1939 (78 aña) a ricibi multiple lesion y a fayecé n’e sitio mes. 
Alrededor di 10.35 or dókter di Polis a constatá morto di J.T.H. 

Un ocupante cu tabata den e auto (1) hunto cu e victima y tambe e 
hómber chofer di e auto (2) a keda transportá cu ambulance pa poli- 
cllnica di SEHOS pa tratamento médico. 

Departamento di Tráfico ta continuá cu e investigacion. 

Vision 17-21 Hunto Nos Por: Naturalesa y Medio Ambiente 

Mehora control y sancion pa 
infraccion di nos leynan riba tereno 
di naturalesa y medio ambiente 


ULTIMO añanan e ta mas y mas notabel cu tin necesidad pa 
reforsa y amplia nos leynan pa proteccion di naturalesa, (“Natu- 
urbeschermingsverordening”. Aruba su poblacion ta sigui crece y 
comunidad (cu a cuminsa bira mas critico) ta preocupa cu nos ta 
perdiendo hopi zona berde, pa motibo di construccion di edificio 
y caretera. 

Partido Pueblo Orguyoso y Respeta den su Plan di Gobernacion 
“Vision 17-21 Hunto Nos Por” ta indica cu lo reforsa y amplia e 
ley pa proteccion di naturalesa. 

Tambe lo finalisa, aproba y implementa un maneho integral di na- 
turalesa y medio ambiente den consulta estrecho cu tur stakeholder; 
Tambe lo finalisa y publica lista di especie protehi, mehora control 
y sancion pa infraccion di nos leynan riba tereno di naturalesa y 
medio ambiente; 

Tambe lo ancra den ley tratadonan internacional (manera Ramsar 
convention). 

Dump Parkietenbos y dumpnan ilegal 

E situacion di dump na Parkietenbos y dumpnan ilegal tur rond 
di nos isla ta keda un topico importante pa atende cu ne y partido 
POR dentro di 100 dia cu asumi responsabilidad gubernamental lo 
bin cu un solucion definitivo pa dump na Parkietenbos haciendo 
uzo di companianan local y tecnologia moderno y proba di reciclahe 
y di converti sushi den energia 
“waste-to-energy”. 

Identifica y elimina dumpnan ilegal, mehora control y bin cu san- 
cion pisa pa esnan cu ta comete infraccion. Implementa principio 
di bon gobernacion (“good governance”) y transparencia cerca tur 
organisacion activo den sector medio ambiental cu ta ricibi fondo di 
pais Aruba como tambe sostene y duna oido na e organisacionnan 
ald. 

POR den e proximo gobernacion tambe lo percura pa establece un 
Marine Parlc y ancra den ley areanan protehi teniendo na cuenta 
e balansa entre proteccion di naturalesa y medio ambiente marino 
como tambe actividad economico. Lo implementa un maneho di 
cuido y mantencion di nos playanan, percura pa restablece ordo y 
structura na nos playanan y mehora nan calidad. 

Pa loke ta energia alternativo POR lo continua cu ubicacion di 
panelnan solar na scolnan y amplia e proyecto aki pa edificionan di 
Gobierno. Crea y implementa un programa di incentivo pa stimula 
produccion y uzo di energia alternativo. Implementa condicionnan 
estricto pa lolce ta rosamento di tereno p’asina salvaguardia nos 
flora y fauna (incluyendo e parti maritimo). 

Implementa programa di restauracion di nos flora y fauna, stimula 
plantacion di matanan local (incluyendo mangel) pa contraresta e 
impacto di rosamento di tereno. Inicia proyecto pa stimula crece- 


mento di coral, implementa programa di cria pa fauna local (manera 
shoco, prikichi, coneu y calco). 

Control y sancion 

Ora tin cambionan of adaptacionnan ta importante tambe pa e 
aspecto di control y sancion ta “in orde”. Den “vision 17-21 Hunto 
Nos Por” lo controla y sanciona tur compania cu ta haci daño na 
nos medio ambiente riba tera y den lama. Tambe reforsa Bureau 
City Inspector. 

Conscientisacion 

Finalmente, conscientisa comunidad riba tur locual a menciona 
por medio di un campaña educativo na scolnan como tambe den 
espacio publico riba diferente tema (manera reciclahe y uzo di 
energia consciente); Inclui conocemento di nos herencia natural, 
flora y fauna, agricultura y pesca den curiculo di scol. Mehora y 
promove uzo di transporte publico pa reduci uzo di auto priva y 
stimula uzo di material degrabadel. 



Pueblo 1 

Oiguyosoy J 

Respeta E nobo 

Sweet Pan Music, Famia Connor tin e placer di anuncia 


Evento dedica na nan tata, 
e fayecido sr. Edgar Connor 



DESVELO di e relief di sr. Edgar Connor, 
fundador di e legendario Aruba Invaders Steel 
Orchestra, “Champions of All Time”. Sr. Edgar 
Connor a dedica su mes for di mucha (añanan 
50) na e musica di Steel Pan, sr. Edgar Connor, 
un artista Musical, Educador, Pilar di Aruba su 
cultura musical di Steel Pan, un Pionero den traha 
y toca Steel Pan. 

Hunto cu su esposa sra. Gloria Thomas-Connor 
cu por cierto tabata un maestra di piano di musica 
clasico, nan a haci un impacto den Aruba su cultura 
y herencia musical. Nan yiunan Nico Connor y Lee 
Connor a sigi paso di nan mayornan, pa mantene 
e herencia musical di Steel Pan bibo. Educando 
nos muchanan, dunando workshops e. o. na scol- 
nan basico, nan ta haciendo presentacionnan ful 
rond di Aruba na eventonan local y turistico, y 
constantemente trahando riba diferente proyecto 
y produccionnan. 

Nos kier invita henter pueblo di Aruba, pa bin 
presencia e celebracion special ald, unda musica 
di Steel Pan lo resona pa trece alegria pa un y tur 
y tambe bunita recuerdonan di e tempo di Aruba 
Invaders Steel Orchestra. 

PUEBLO KIER 8IBA DEN UN PAIS NA UNDATUR HENDE TIN OPORTUNIDAD Dl YEGA NA UNIEREN0 NAUN MANEftA H0NRAD0. 


AVP ta conoci como un partido cu semper ta busca di tene su politiconan, su fiel 
siguidornan y tambe su grupo di “friends and family” contento y na tur momento - si 
nan mester duna fabornan politico na e grupo privilegia aki - nan ta haci esaki sin 
ningun tild clase di berguensa. 

Practicanan coruptivo 

Den pasado nos por a mira e. o. con e Gobierno aki a otorga ‘just like that’ un cantidad 
di 3 cas den Colony na un solo familia, esta na e yiunan di un Parlamentario di AVP. 
Tambe e practica coruptivo caminda terenonan den ‘natuurgebied’ ta haya otro des- 
tinacion djis pa complace e politiconan di AVP, kendenan ta para den prome rij pa 
probecha y haya e terenonan ald pa traha nan propio cas. 

Y no mester lubida e ladronicia di 90 mil M2 di tereno di pueblo na un solo compinchi 
politico hopi yega na e lider di AVP! 

Previlegio politico 

Tambe por a mira na varios ocasion con cierto barionan ta wordo asfalta, ta haya 
ldinkers y tambe luz di caya, hustamente pa motibo cu un Minister, un Parlamentario 
of un compinchi fiel liga na partido di AVP a bin biba den e bario. Si no ta p’e hecho 
ald, e bario siguramente lo a keda completamente bandona! Esaldnan ta practicanan 
castigabel ora cu politiconan den forma directo ta privilegia y enrikece nan mes riba 
custia di pueblo. 

Bario San Miguel 

Asina recientemente pueblo a bin haya sa tambe e motibo berdadero cu a basha asfalt 
na grandi den e bario di San Miguel den Noord y esey ta pasobra un politico di AVP 
a cumpra un mansion di gran balor den e bario ald. Pa disimula e hecho di patronahe 
ald y pa mustra cu no ta e caya so caminda e mansion caro ta situa ta wordo asfalta, 
a dicidi di asfalta tur e otro cayanan den San Miguel. E practica di patronahe aki cu 
placa di pueblo ta mustra cu partido AVP a perde tur clase di berguensa. 

Derecho y no fabor 

Nos di MEP ta contento pa e bario di San Miguel y cu nan por ta feliz awor cu nan 
camindanan asfalta, pero e wega tabata cu a asfalta e bario, pasobra awo un politico 
di AVP a bin biba eynan ya pa 6 luna caba y diripiente asfalt a cay for di cielo pa e 
bario ald y cu esald tambe e mansion di e politico a aumenta den balor. 

Pueblo di San Miguel y otro barionan cu tambe ta experencia e practicanan ald di 
AVP, no sinti boso intimida, no sinti cu boso mester paga pa e “fabor” ald, ya cu ta 
boso propio placa di belasting ta pagando pa tur e asfalt y di cual boso como bon 
ciudadano tin tur derecho riba dje. 

Di acuerdo cu relato mensual di maart, Banco Central ta observa cu 


Activo domestico netto y reserva di divisa netto a subi 


PA loke t’e desaroyo monetario, Banco Central a duna di conoce 
cu den e luna di maart 2017, e cantidad di placa den circulacion 
a subi cu Afl. 83.4 miyon te na Afl. 4.180,9 miyon, compara cu 
februari 2017. Esaki a resulta dor di subidanan den e activo do- 
mestico netto (+Afl. 52,2 miyon) y den e reserva di divisa netto 
(+Afl. 31,2 miyon). 

E subida den e activo domestico netto a surgi dor cu credito do- 
mestico a subi (+Afl. 90,5 miyon), mientras cu transaccionnan no 
relata na credito a mengua (-Afl. 38,3miyon). 

E caida den transaccionnan no relata na credito a wordo causa 
principalmente dor di subidanan den e asina yama “shareholders’ 
equity” y “other liabilities” y tambe transaccionan di clearing. 

Credito domestico a expande, como resultado di subidanan den 
tanto credito bancario netto n’e sector publico (+Afl. 88,3 miyon) 
como credito bancario n’e sector priva (+Afl. 2,2 miyon). 

E aumento den credito bancario netto n’e sector publico ta rela- 
ciona principalmenta cu un bahada den depositonan di Gobierno 
(-Afl. 82,1 miyon). 

E crecemento di Afl. 2.2 miyon den credito n’e sector priva a re- 
sulta for di mas hipoteca pa vivienda (+Afl. 7.4 miyon) y credito 
na empresa (+Afl. 1,9 miyon), mientras cu credito na consumidor 
a baha (-Afl. 7,1 miyon). 

E crecemento den e reserva di divisa netto di e sector bancario ta 
debi na compra netto di divisa for di publico (+Afl. 272.8 miyon), 
principalmente relaciona cu entrada for di turismo y inversionan 
directo. Esaki a wordo parcialmente mitiga pa benta netto di divisa 
na publico (-Afl. 241.6 miyon), primordialmente relaciona cu pago 
netto pa importacion di mercancia, e asina yama ‘income account’ 
y otro servicionan. 

INFLACION 

E nivel general di prijs, cu ta wordo midi dor di e indice di prijs di 
consumo, a registra un bahada di 0,1 porciento den e luna di maart 
2017, compara cu maart 2016. 

E contribuyente principal n’e caida aki t’e componente “Vivienda”, 
cual ta debi primordialmente na un reduccion den prijs di electri- 
cidad. 

Tambe, e componente “Recreacion y Cultura” a contribui n’e ba- 
hada. Di otro banda, e componentenan “Transporte”, “Cuminday 


bebida no-alcoholico” y “Restaurant y Hotel” a registra un subida. 
Si exclui e componentenan di cuminda y energia for di e indice di 
prijs di consumo, inflacion ta mustra un crecemento di 0,1 porciento 
compara cu maart 2016. 

Pa loke ta trata e promedio anual di e tasa di inflacion, esaki a subi 
na -0,7 porciento na maart 2017, compara cu -0.8 porciento na 
februari 2017. 

TURISMO 

Na maart 2017, e cantidad di turista a registra 90.133 bishitante, 
cu tabata 18,1 porciento (-19.865 bishitante) menos cu na maart 
2016. 

E caida aki a resulta principalmente dor di 68.3 porciento menos 
turista di Latino America (-23.731 bishitante). 

Di otro banda, e mercado Norte Americano a crece cu 7,4 porciento 
(+4.867 bishitante). 

E caida den e mercado Latino Americano a wordo causa pa menos 
bishitante for di Venezuela (-23.924 bishitante of -85,3 porciento). 
E subida den e mercado Norte Americano a resulta for di un ex- 
pansion den bishitante for di Merca (+4.117 bishitante of 6,8 
porciento). 

E cantidad di turista crucero a registra un subida di 3.033 bishitante 
of 3,1 porciento te na 99.769 na maart 2017, compara cu maart 
2016. E cantidad di barconan a baha for di 48 na maart 2016 pa 
41 na maart 2017. 

ENTRADA DI GOBIERNO 

Na maart 2017, entrada di Gobierno a suma Afl. 100,8 miyon, cual 
ta Afl. 7,9 miyon mas compara cu e mesun luna di e aña anterior. 
E crecemento aki a resulta di subidanan den entrada di impuesto 
(+Afl. 7,5 miyon) y den entrada no relata na impuesto (+Afl. 0,4 
miyon). 

E crecemento den entrada di impuesto ta relata principalmente 
na mas accijns riba gasoline (+Afl. 10.5 miyon), impuesto riba e 
asinayama “overdrachtsbelasting” (+Afl. 5,1 miyon), accijns riba 
tabaco (+Afl. 3,8 miyon), impuesto riba salario (+Afl. 2,9 miyon), 
benta di negoshi (B.B.O) (+Afl. 2,0 miyon) y impuesto riba divisa 
(+Afl. 1,2 miyon). 

Di otro banda, bahadanan a wordo registra den entrada di impuesto 
riba ganashi (-Afl. 17,5 miyon), impuesto riba entrada (-Afl. 2,5 
miyon) y vehiculo di motor (-Afl. 1,6 miyon). 

Sr. James Fazio, CEO di Aruba Airport Authority N.V.: 


"Aruba Happy Flow Pilot Project" un exito! 




DURANTE e presentacion di e resultadonan di e prome fase di e 
“roadmap EU-preclearance” y den presencia di Minister di Husticia 
mr. drs. Arthur Dowers, Minister di Asunto Economico y Comuni- 
cacion sr. Richard Arends, sr. Jos Nijhuis CEO Schiphol Group, sr. 
Rob Melchiot VP International Stations KLM y otro invitado, sr. 
James Fazio, CEO di Aruba Airport Authority N.V. (AAA) tabata 
hopi satisfecho cu e culminacion di e proyecto piloto di 2 aña. 

“Dos aña pasa, hunto cu e Gobiernonan di Aruba y Hulanda, 
Schiphol Group, KLM y Vision Box nos a lansa un plan inovativo 
cu un meta ambicioso y unico na mundo: Desaroya un proceso di 
pasahero cu ta ensera reconocimento facial unda e pasahero por 
bay for di check-in pa aborda avion sin mester mustra su paspoort 
atrobe: Sigur, liher y sin peligro alguno. 

Awe, mi por raporta orguyosamente cu e proyecto piloto a lceda 
completa exitosamente. E sistema di Aruba Happy Flow a mustra 



di ta un sistema futuristico hopi flexibel riba e control di aceso, 
maneho di identidad y proceso di monitor di comienso te final.” 

E Aruba Happy Flow Pilot Project cu porcierto a ricibi premio como 
proyecto, ta combina e proceso publico di control di frontera cu e 
proceso di pasahero priva na Aeropuerto. Esaki ta unico na mundo 
y a wordo diseña pa “streamline” e proceso di pasahero, haciendo 
e liher y sigur. 

E privacidad di pasahero ta garantiza debi n’e arctectura di referencia 
di privacidad cu a wordo diseña y implementa. 

E sistema nobo ta brinda un sistema motoriza cu ta enfoca riba e 
optimalizacion di tur operacion di pasahero dirigi riba e maneho di 
fluho, pues combinando tur control complica y critico pa seguridad 
y brinda solucionnan comun, unda data por wordo comparti entre e 

Sigui na pagina 9 > 

diferente stakeholder den un manera responsabel y manteniendo 
e privacidad di e pasahero. 

E Aruba Happy Flow Pilot Project a cuminsa como un marcha pa 
pre-clearance pa paisnan Europeo, pero e ta un concepto separa 
riba su mes. 

E proyecto piloto di 2 aña tin e meta visionario unico pa establece 
un proceso unda un pasahero saliendo for di Aruba y cu intencion 
di drenta e espacio di EU-Schengen ta pre-cleared prome cu e avion 
sali. Den e caso cu un pasahero no ta cumpli cu e reldsitonan pa por 
drenta Europa of no ta permiti pa bula debi na otro aspectonan di 
seguridad, e medidanan apropia ta wordo tuma di forma inmediato 
y e autoridadnan respectivo ta wordo notifica di biaha. 

Loke a cuminsa como un concepto riba uni sla chikito den Caribe 2 
aña pasa rapidamente a bira un punto di referencia den e industria 


den e forma cu a transforma e forma di interaccion entre e pasahero 
y Aeropuerto den un forma completamente nobo. 

Pa awor, e Aruba Happy Flow Pilot Project a keda conclui, y a re- 
sulta den un plataforma di operacion di largo duracion y un sistema 
completo, pues brindando un experiencia facil, sin mester warda 
den rij of para na diferente caminda, y unda no mester usa papel, 
dunando oportunidadnan tremendo den e industria di aviacion, 
haciendo e proceso uno mas placentero p’e pasaheronan. 

“E exito di e proyecto piloto aki ta danki n’e cooperacion y compro- 
miso di tur e partnernan cu a kere den e proyecto desde e prome dia. 
Mi ta gradici y felicita cada un cu a contribui y pone e Aeropuerto 
chikito aki riba mapa como un lider den e mundo di tencologia di 
aviacion,” asina sr. James Fazio, CEO di AAAa conclui, durante un 
presentacion na Hyatt Regency Hotel. 

Jerehm Campbell di MEP: 


Problemancm di Salud Mental y 
Adiccion y su solucionnan (parti 2) 



PA resolve e problemanan di salud mental y adiccion na e pais aki 
mester tene varios punto na cuenta manera: 

Salud mental y drogadiccion mester ta un prioridad den e pro- 
gramanan di Gobierno. Mester tene na cuenta cu Aruba door di 
su diversidad di poblacion, cultura, situacion geografico y turismo 
cu ta sigui crece, ta haci Aruba un pais cu risico grandi pa uzo di 
droga y tambe pa problemanan relaciona cu salud mental; 

E scarsedad di profesional den e ramonan aki, tambe ta un problema 
cu ta afecta e calidad di atencion y ayudo pa e trastornonan aki; 
Tin falta di instituto pa rehabilitacion y curacion di e problemanan 
aki; 

Tin falta di lugarnan adecua pa duna atencion na hobennan cu ta 
pidi yudansa, door cu nan ta sufri di salud mental y/of adicción; 
No tin guia dirigi na ayudo pa salud mental y mal uzo di droga. 
Ademas tin falta di clinica ambulatorio pa por evalua e pashent 
adicto y cu ta sufri di problemanan mental; 

Ta indispensabel pa crea programa dirigi pa yuda e famianan di 
e personanan cu ta sufri di e problemanan mental y/of adicción; 
Adiccion y trastorno mental menor, mester por considera nan como 
enfermedad di invalidez cu ta afecta e desaroyo, economia y e bon 
funcionamento di un pais caminda cu gobierno mester por presta 
su debido atención; 

Ta hopi importante pa e gobernantenan responsabel cu salud 
y economia di e pais compronde cu prevencion di e proble- 
manan relaciona cu salud mental y adiccion ta hopi mas 
beneficioso pa e economia y pa e propio pueblo, cu curacion 
y rehabilitación; 

Mirando cu actualmente e promedio di bida di un ser hu- 
mano ta surpasa 75 aña, ta necesario cu na Aruba dedica 
atencion special na e personanan di tercera edad cu cada dia 
ta mas. Na Aruba no tin un structura pa e problematica aki.; 

Como un pais den desaroyo ta hopi importante pa crea 
scolnan pa forma personanan capacita pa por maneha 
y yuda cu e diferente problemanan di salud mental y 
drogadicción; 

Riba e cayanan di Aruba tin hopi hende sufriendo di 
trastorno mental y drogadiccion (double trouble). 

E personanan aki no tin luga unda pa biba y nan 
famia no ta responsabel mas pa nan. Nan ta forma 
un problema grandi pa nos comunidad. Gobierno 
mester busca un solucion pa e problematica ald. 

Cambionan cu MEP kier trece pa garantisa un 
miho servicio di salud mental y adiccion na Aruba, 
ta dor di: 


Implementa e Aru-Big; 

Implementacion di un sistema pa registra y balota tur aña nos 
profesional- y institutonan di cuido mental y cuido di adiccion na 
Aruba; 

Bin cu un un punto di registro central consistiendo di profesion- 
alnan cu lo evalua na unda e pashent lo haya e mihor cuido y lo 
referi nan na dicho departamento/instituto; 

Baha e lista di espera door di bin cu mas psikiatra den servico. 
Saliendo di e normanan internacional pa cada 10.000 habitante 
mester tin 1 psikiatra, esey kiermen cu Aruba mester mirando e 
poblacion di Aruba, 13 psikiatra; 

Amplia e cantidad di enfermero y persona cu ta traha den e area 
di cuido, brinda nan condicionnan di trabou atractivo, perferibel 
yiunan di tera cu conoce e cultura, norma y balornan y idioma di 
nos pais; 

Amplia e servico ambulatorio (Flexibility Assertive Community 
Treatment á FACT-Team) 24 ora riba e tereno di cuido mental 
y adiccion. FACT-Team lo wordo implementa pa intervencion di 
crisis, guia na cas y cuido posterior. FACT-team lo preveni admision 
den un instituto, cual lo ta mas barata cu cuido clinico; 
Introduci den e barionan di San Nicolaas, Oran- 
jestad, Santa Cruz, Paradera y Noord oficina di 
Consultorio pa Asuntonan di Adiccion; 
Amplia PAAZ cu e siguiente departamen- 
tonan: kinder/jeugd psychiatrie, forensische 
psychiatrie y geronto psychiatrie. E servi- 
cionan riba dicho departamentonan lo no 
ta solamente pa Aruba, pero tambe p’e otro 
islanan den Caribe (turismo medico). 

Esaki lo genera financia y lo mehora 
e economia pa Aruba. 

Minister Arends y mcmager nobo di KLM pa region sr. Ursem a reuni 

KLM ta un partner strategico di 
Gobierno y nos conexion cu Europa 



MINISTER di Asuntonan Economico y Comunicacion Richard 
Arends a haya bishita di cortesia di e manager nobo di ICLM pa 
Aruba, Boneiro, Corsou y Surnam sr. Cees Ursem. 

Despues di e reunion sr. Ursem a bisa cu e encuentro cu Minister 
Arends tabata bon. Nan a papia rib’e desaroyonan economico di 
Aruba mescos tambe e desaroyonan den aviacion di e region. 

Minister Arends tabata satisfecho con e prome contacto cu e man- 
ager nobo di KLM pa e islanan Caribense a bay. 

“KLM ta un partner strategico di Gobierno di Aruba, no solamente 
pa lolce ta e parti turistico, pero tambe den e parti di transporte 
y economia. KLM ta nos conexion cu Europa y nos conexion pa 
actividadnan economico cu Europa. Mescos cu otro partnernan 
strategico mi ta scucha nan preocupacionnan, esald tambe tabata 
e caso cu KLM awe”, segun Minister Arends. 

Arends a recorda con prome cu Gabinete Mike Eman I a asumi su 
responsabilidad, KLM un compania cu tabatin 80 aña ta bula pa 
Aruba, a stop su vuelonan. 

“Asina cu Gabinete Mike Eman a sinta a bay den dialogo cu ehecu- 
tivonan di KLM. Y a base di esaki KLM a reanuda su vuelonan y 
a duna nos un opcion atrobe un conexion cu Europa. 


Awe nos a fortifica un biaha mas e relacion cu nos tin cu KLM. 
Nos a discuti e diferente plannan cu nos tin. 

Di mi parti e maneho economico pa loke ta trata e 4 topsectornan 
unda KLM por uza di nan cu transporte di persona y carga y di 
nan banda tambe wak con por reenforsa e conexionnan cu Aruba 
y e lasonan strategico cu nan tin aki nan.” 

Na e momentonan ald Aruba tin un reto grandi pa loke ta e conex- 
ion entre e islanan. Minister a bisa cu KLM a bisa cu nan tin oido 
pa e problemanan ald. 

“Nan t’ey pa duna conseho y partner up cu nos pa tuma e decision 
corecto.” 

Arends a splica cu e pronosticonan economico ta hopi beneficioso. 
E aña ald ta premira un crecemento di 3.4%. 

“E añanan nos dilanti esald ta keda e tendencia y mayoria ta danki 
na inversionnan priva manera e refineria y tambe den turismo. Tur- 
ismo di Europa ta creciendo. Un mercado cu ATA ta invertiendo 
hopi aden. Esaki pa atrae turistanan mas afluente cu ta gasta mas. 
E ta un niche market tambe. Nos por a mira cu recientemente tor- 
neonan di golf a tuma lugar ald. Nos por haci uzo di KLM pa loke 
ta e demanda di e turista Europeo”, Minister Arends ta termina 
bisando. 

Tur cos ta cla pe wega nobo 

Dialuna awor Lotto ta ranca sali cu e wega 1 -OFF 



DIABIERNA Lotto a presenta nan wega di loteria nobo, esta 1-OFF. 
Lotto ta entusiasma pa presenta e wega aki, unda cu comunidad tin mas 
chens di sigui gana diferente premio. 

Tabata ayera mainta na Surfside Marina, Lotto a introduci un wega nobo, 
unda e Marketing Coordinator Damaris Ridderstap a splica cu ta trata 
di un wega di 4 cifra, cu ta cay den e famia di weganan manera Catochi, 
Big 4. Zodiac, pero esaki ta bin net despues di Big 4. 

E wega di 1-OFF lo hunga tur dia, dialuna pa diasabra, merdia y anochi. 
Riba diadomingo tin sorteo di merdia so, cu ta tuma lugar pa 2:00PM. 
Marketing Coordinator, Damaris Ridderstap a duna di conoce cu e wega 
di 1-OFF lo tin su propio sorteo y e ta un wega cu e premio no ta acumula. 
E volgorde di e sorteo lo ta: Catochi, Big4, sigi pa 1-OFF, Zodiac y su 
Signo y despues tin, manera semper, e weganan di jackpot. 

E forma con pa gana cu 1-OFF ta facil, pasobra esun cu cumpra e wega 
tin te cu 81 chens pa gana. Si e numbernan sali y e cumprador tambe a 
cumpra e secuencia corecto, e tin e chens di gana 2500 florin, invertiendo 
1 florin, cu ta un pida. 

Den e caso di 1 -OFF tin 80 chens mas pa gana, pasobra e numbernan cu 
abo a ldes por ta un mas, of un menos, cu e numbernan ganado. 

Ta importante pa corda cu pa un persona por gana, bo numbernan mes- 
ter ta den e mesun secuencia cu e numbernan cu a sali ganador durante 
e sorteo. 

Si bo tin 1-OFF (un mas of un menos) riba 1 di bo numbernan y bo a 
bet 1 florin, bo ta gana Afl. 100,-. Si bo tin 1-OFF riba 2 di bo number- 
nan y bo a bet 1 florin, bo ta gana Afl. 25,- Si bo tin 1-OFF riba 3 di bo 
numbernan y bo a inverti 1 florin, bo ta gana Afl. 15,- y si bo tin riba tur 
4 di bo numbernan 1-OFF y bo a inverti 1 florin, bo ta gana Afl. 50,-. 
Mas bo inverti/bet/cumpra, mas bo ta gana. 


E sorteo lo cuminsa dialuna 14 di augustus, 2017. Esnan cu ta cumpra 
e wega por cuminsa cu 50ct (mita pida) y e ta bay te un maximo di 50 
florin. Ora cumpra cu 1 florin y bo numbernan sali den cabez bo ta gana 
2500 florin. 

Si cumpra 50 florin, y bo numbernan sali den cabes, bo ta gana e premio 
maximo di 125 mil florin. Ta importante pa corda pa un persona por 
gana, bo numbernan mester ta den secuencia. 

“E wega ta uno nobo y e ta completamente diferente cu e weganan cu tin 
n’e momentonan ald”, Sales &MarketingManager, Patrick Fortin a splica. 
“E wega ald ta algo nobo pa atrae hendenan cu semper tabata faya pa 1 
number y no tabatin e chens di gana algo. Esald ta duna nan e chens pa 
sigui hunga nan number preferi y tob cu chens di gana premio.” 

Prensa cu tabata presente a pasa un momento agradabel ora cu nan a 
haya e oportunidad di hunga e wega. 

FUNDACION LOTTO 

Sr. Di-Stefano Wernet, Presidente di Fundacion Lotto pa Deporte a duna 
di conoce cu nan ta hopi contento cu a alianza strategico cu nan tin cu 
Canadian Bank Note y CBN-Aruba for di 1999 a trece algo inovativo. E 
ta un producto nobo unda tin mas chens y por gana algo extra. 

Meta ta pa haya mas fondo pa Deporte. Tin mas producto na caminda, 
segun Di Stefano Wernet. 

Mester wak e competidornan pa cual tin un ley di catochi (gaming) ainda 
den Parlamento, unda mester tin transpariencia. E ley di catochi mester 
haya aprobacion y asina tin un fair play, cu sosten di pueblo, ya cu final 
di dia, Fundacion ta haci un apelacion na Minister duna Lotto e sosten 
como e loteria di nacional di Aruba. 

No obstante aviso di N.V. Elmar; 


Partidonan politico ta sigui uza 
palonan di luz pa pega bandera 

Siman pasa casi a sosode un accidente 



ALGUN dia pasa N.V. Elmar a avisa tur partido politico pa por fabor 
abstene pa uza palonan di luz y otro propiedadnan di N.V. Elmar pa pega 
borchi of bandera. E motibonan ta varia cu no solamente ta prefera pa no 
uza nan propiedadnan pa metanan comercial of politico sin aprobacion, 
pero mas cu tur cos, pasobra e ta un acto hopi peligroso mes. 

Mas di 15 aña pasa tabatin hasta consecuencia fatal. Coriente no ta 
discrimina color politico y por haci hopi daño den caso di un accidente. 
Asina algun dia pasa un partido politico a bay instala un bandera den 
cercania di kabelnan di voltahe halto di N.V. Elmar. Durante e proceso 
e palo di bandera a cay y por poco a ranca e kabelnan, riba cual ta core 
voltahe halto di coriente. Danld Dios e palo di bandera aki no a ranca 
e kabelnan y asina a evita un desgracia serio pa tur cu tabata rond of 
tabata teniendo e palo di bandera. 

Hopi biaha tin hende ta pensa cu si ta palo, cu no ta problema pasobra 
coriente no lo pasa facil dor di dje. E realidad sinembargo ta cu tin otro 
factornan y mas material cu cual ta traha e palo di banderanan of borchi- 
nan awendia, di cual toch e por haci e material peligroso pa coriente. 
Ta pesey ta importante pa envolvi N.V. Elmar den e tipo di trabounan 
aki, debi cu nan tin experticio riba e materia ald. 

N.V. Elmar ta haci un apelacion serio atrobe na tur fanatico, sostene- 
donan y campañadonan di partidonan politico, pa abstene di pega borchi 
of bandera na of den cercania di palonan di luz of otro propiedad di nos 
compania nacional di distribucion di coriente pa evita cualkier accidente. 


Recordatorio: 

Departamenlo di Asuntonan 
Economico cera pa renobacion 
14 - 18 di augustus 2017 

DEPARTAMENTO di Asuntonan Economico, 

Comercio y Industria kier a recorda su clientela y pueblo 
di Aruba en general lo siguiente en conexion cu trabounan 
di renobacion di su oficinanan. 



E trabounan di renobacion lo tuma lugar den fase, dus e Seccion di Ves- 
tiging van Bedrijven lo ta cera pa publico di dialuna 14 te cu diabierna 
18 di augustus 2017. 

E oficinanan lo habri bek normalmente pa publico dialuna 21 di augus- 
tus 2017. 

Departamento di Asunto Economico ta pidi un y tur pa tene bon cuenta 
cu esaki y ta ofrece nan disculpa si esald por trece cualkier inconveniencia. 


E comerciante ta esun cu lo carga esaki: 

KvK ta lamenta cu decision 
encuanto salario minimo 
no tabata uno transparente 

DIA 9 di augustus ultimo a lceda publica den diferente me- 
dio di prensa cu Ministerio di Asuntonan Social, Hubentud 
y Trabou, Departamento di Labor y Investigacion a anuncia 
cu desde 1 di augustus ultimo a ahusta e salario minimo. 
E decision ald ta uno cu Camara di Comercio y Industria 
(KvK) ta haya cuestionabel mirando cu tin diferente aspecto 
cu no a tene cuenta cu ne prome cu yega na un decision di 
e magnitud ald y riba dj’e haci un anuncio mas di un siman 
despues cu e ahuste lo mester drenta na vigor. 

KvK kier mira claridad den e decision ald y ta haya falta di 
un base solido riba cua e ahuste aki ta basa. Un aumento di 
2% di e salario minimo ta considerablemente halto, mirando 
cu inflacion na 2016 tabata di 0.9% y pues e aumento ta 
sobrepasa un posibel necesidad urgente pa hisa e salario 
minimo n’e momento aki. E inflacion actual no ta di e volu- 
men cu ta rekeri un ahuste di e salario minimo den e forma 
cu esaki a wordo ehecuta. 

Consecuencia di e ahuste por hiba na un situacion caminda 
cu e prijs di producto y servicionan tambe lo mira un au- 
mento mirando cu e comerciante lo haye cu mas gasto cu ta 
resultado di hisa e salario minimo. No ta solamente e salario 
minimo e lo tin cu ahusta pa su empleadonan pero tambe 
compensacion y debernan mara na e salario manera AZV, 
AOV/AWW. 

KvK ta lamenta cu no a brinda KvK e oportunidad pa discuti 
e topico di salario minimo y pa evalua e decision aki ni tam- 
poco a wordo informa di antemano riba ningun detaye di e 
aumento di salario minimo. Di e forma aki, sector priva ta 
haya nan mes cu extra gastonan sin cu nan ta debidamente 
prepara pa esaki. 

E momento cu a scoge pa introduci e ahuste aki tampoco 
tabata esun di mas apropia. E fecha di 1 di augustus 2017, 
cual ya a vence y no ta duna e comerciante e espacio pa ahusta 
nan presupuesto y p’asina por ta prepara. E comerciante awor 
ta haya su mes confronta cu gastonan inespera. 

Entre e salario minimo y e prijs di producto tin un interac- 
cion ta existi caminda cu e salario minimo ta afecta e prijs 
p’e comerciante por cubri su gastonan y ainda por haci ga- 
nashi. E comerciante ta haya menos y awor su gasto ta subi 
tambe. Hisa e salario minimo sigur ta trece mas peso rib’e 
comerciante y e gastonan cu e tin cu cumpli cune p’e por 
haci su negoshi. 

KvK ta dispuesto pa sinta y discuti e topico aki cu e Minis- 
terio concerni y ta spera di por mira reaccion di parti di SER 
(Social Economische Raad) rib’e ahuste di salario minimo 
aki. Nos ta hopi consciente cu nos ta den tempo di eleccion 
y un cambio den nos mecanismo economico di e forma aki 
no ta e forma mas prudente pa gana simpatia di e votador. 

E siman aki lider di partido AVP Mike Eman a dedica varios dia 
den e bario di Socotoro, un bario special paso al<d ta caminda Mike 
Eman a biba parti di su infancia y hubentud. 

Socotoro, mescos cu hopi otro area di Aruba, ta riba lista pa haya 
un renobacion. Y rnaske no a yega na beurt ainda manera Bushiri of 
Yara, su habitantenan sa cu e progreso y prosperidad ta na caminda; 
ta p’esey mes nan a duna Eman un bon bini sumamente caluroso. 

Hopi di e caranan cu a topa cu ne durante e diferente dianan, ta 
caranan conoci. Otronan a cera amistad di biaha pasobra genera- 
cionnan mas hoben ya ta conoce Eman como un lider acesibel y 
humilde. Un ciudadano a splica su admiracion di un manera hopi 
simpel bisando cu e Gobierno bou direccion di Eman a drecha ca- 
minda pa hendenan pober y el a drecha Oranjestad. 

Un señora cu conoce Eman y su famia di hopi aña atras a bisa: “E 
Mike aki ta mescos cu su tata; asina su tata tabata traha. Mike ta 
un bon hende; bo ta mira cu e ta traha y haci nos luga bunita. 



Ta cua partido a haci esey?”, e señora ta puntra, “ningun partido 
a haci esey.” 

Eman a splica cu tur loke ta e vision di AVP ta p’e felicidad por 
yega den cada bario y den cada hogar di Aruba. 

“Mira pariba, mira pabou, mira pazuid y mira panort; bo ta mira 
e cambio di e partido aki, bo ta mira e renobacion, bo ta mira e 
progreso y mas cu tur, bo ta mira cu nos a tuma e posicion clave 
cu ta comparti e prosperidad. 

Unda e no a yega ainda, e ta bay yega y Aruba henter sa esey”, e 
lider politico a afirma. 

Di e manera aki lider di partido AVP mescos cu tur candidato ta 
sigui drenta cada caya y cada skina di nos isla pa reafirma nan 
compromiso cu pueblo di Aruba; e compromiso di prosperidad 
comparti pa un y tur. 

Parlamentario mr. Juan "Ady" Thijsen (MEP): 

Encuentro cu hubentud den 
cuadra di Dia Internacional di 
Hubentud 12 di augustus 2017 

PARLAMENTARIO mr. Juan “Ady” Thijsen den 
cuadra di Dia Internacional di Hubentud 2017 lo tin 
un encuentro cu hubentud na Cede di Ady Thijsen na 
Savaneta Diasabra 12 di augustus 2017. 

E actividad lo ta di 7:00pm pa 10:00pm. 
Parlamentario Thijsen lo intercambia opinionnan cu 
hobennan riba diferente topico di interes pa hoben- 
nan cu mira pa inclui e opinionan aki den decision- 
nan ehecutivo y legislativo den e siguiente periodo di 
gobernacion. 

Parlamentario Thijsen ta na altura cu Dia Internacional 
pa Hubentud a cuminsa na 1999. 

“12 August was first designated International Youth 
Day by the UN General Assembly in 1999, and serves 
as an annual celebration of the role of young women 
and men as essential partners in change, and an oppor- 
tunity to raise awareness of challenges and problems 
facing the world’s youth”. 

Na 1999, UN a tuma e decision pa pone atencion na 
e importancia pa e hubentud wordo envolvi den prob- 
lematicanan di hubentud. E aña aki un biaha mas ta 
enfatisa e rol di hubentud den tumamento di decision 
y formulacion di maneho regardando problemanan di 
hubentud. 

“Thematic discussions and information campaigns 
will take place on 12 August 2017 across the world, to 
engage both Member States and the general public to 
understand the needs of young people, to implement 
policies to help them overcome the challenges they 
face, and to encourage young people into the decision- 
maldng process”. 

E aña aki UN a scoge como tema “Youth Building 
Peace” cu ta elabora riba evita conflicto y mantene paz. 
“Since the adoption of Security Council Resolution 
2250 in 2015, there is growing recognition that as 
agents of change, young people are critical actors in 
conflict prevention and sustaining peace. International 
Youth Day 2017 is dedicated to celebrating young 
people’s contributions to conflict prevention and 
transformation as well as inclusion, social justice, and 
sustainable peace.” 

E Parlamentario tambe lo elabora rib’e tema di evita 
conflicto y paz den e encuentro na Cede di Ady. Den 
cuadra di evita conflicto y mantene paz ta importante 
pa e hoben mes tin paz cu su mes y pa es motibo aki 
a invita Shamila Thijsen pa elabora rib’e tema aki den 
e encuentro cu hubentud. Moderadora lo ta Karin di 
Bono. 

Parlamentario Thijsen ta invita hobennan interesa 
pa bini n’e encuentro na su Cede y alavez ta felicita 
hobennan cu e Dia Internacional di Hubentud. 




DIASABRA DIA12 Dl AUGUSTUS 2017 


1/3.. MAYI HAVETHIS DANCE -FRANCISTHE LIGHT 
2/1.. PRETTY GIRL - MAGIE LENDEMANN 
3/5.. STAY LUCKY - NERINA PILOT 
4/2.. DESPACITO - LUIS FONSI -DYANKEE-JUSTIN BIEBER 
5/9.. NEVER GIVE YOU UP - JUICE JONES 
6/4..YOUR SONG - RITAORA 
7/11.. JUST FOR ONE NIGHT- BLONDE ASTRID S 
8/6.. GIRLS GIRLS - ICONA POP 
9/13.. FETISH - SELENA GOMES 
10/7.. FELICES LOS 4 -MALUMA 
11/15.. ALIVE-BEN HAENOW 
12/17.. HONEY - ARCADE HEARTH 
13/18.. DIFFERENT DAYS -THE CHARLATANS 
14/8.. MAMA MIA-RIDSA 
15/12.. UNA BIAHA SO -CZAR 
16/10.. LONG FELLOW- BROOKLYN 
17/- SOMEWHERE TO GO - THE MRS 
18/14.. CANT DO -EVERYTHING EVERYTHING 
19/—TRUE FEELING - GALANTIS 
20/16.. GET LOW - ZED LIAM 


/ / f\ 

J // 

'ffl' 


BROADCAST ON HIT94 FM SJEREO^-94.1 
SATURDAYS FROM -4^00-6.00 PM 

Mike Eman: 


"Ban uni cu nos diadomingo awo na Noord" 



“UNI cu nos diadomingo awor”, esey ta e invitacion cu lider di 
AVP Mike Eman a haci e siman aki mientras e tabata cana den 
diferente zona di e districto di Noord. 

“Ban celebra e ekipo nobo di AVP cu a haci e 
compromiso pa garantisa continuidad di progreso 
y pa atende e temanan nobo difuturo di nos pais”, 

e lider politico a bisa. 

Entre e temanan ey, ta referi na seguridad, cuido medico, cuido di 
nos grandinan, cuido di nos childtonan enseñansa, tur esencial pa 
futuro di pais Aruba. 

E mensahe ta uno cu e ciudadanonan di Noord, un di e districtonan 
di mas grandi di nos isla, ta comparti. 

“E Gobiemo aki a traha hopi bon, hopi bon el a traha. El a haci 
hopi cos paAruba”, un señora di Palm Beach a declara, mientras 
cu un par di cas mas leu, otro ciudadano ta bisa, “Ami di berdad 
berdad ta wak cu AVP ta traha y traha pa e puebloy mi ta 
kere cu nos mester ta contento cu e trabou cu nan ta haciendo. ” 

E opinion entre Arubianonan nobo ta similar, manera otro señora 
a expresa, 

“No ta pa un partido politico, pero e tap’e pueblo; esaki ta 
loke pueblo tabata merece. Mi tin mas di 25 aña ta biba aki 
y nunca mi a wak un cambio asina grandiy asina bunita. ” 


Mescos cu Gabinete Mike Eman I y II a carga e pais aki di 2009 pa 
2013 pa 2017 cu cambionan, mescos di 2017 pa 2021 e progreso 
lo continua, segun lider di AVP. 

“E Arubianoy esnan cu a inicia nan bida nobo na Aruba, tur 
ta cay den e vision di nos pa crea un miho oportunidad pa nan. ” 

E 5K Walk ‘Padilanti cu Team AVP’ ta tuma luga diadomingo 
awo for di 5’or di atardi saliendo di MFA Noord. Participacion ta 
gratis, djis bisti bo t-shirt berde y compaña e partido completo of 
bo candidato faborito. Pa mas informacion, wak e pagina di Face- 
book di AVP. 

Mini cancha deportivo pa 
Cura Cabay Zuid ta birando un realidad 

Prome Minister Eman a pone prome 
piedra pa cancha deportivo pa 
casnan di FCCA na Cura Cabay Zuid 

DEN presencia di un grupo grandi di mucha 
y adulto, Prome Minister Mike Eman hunto cu 
Edwin Tromp, Director di FCCA, a pone e prome 
bloki pa fundeshi di e mini cancha di futbol banda 
di e casnan di FCCA na Cura Cabay Zuid. 

E mini cancha aki ta situa riba un area deportivo 
cu ta bay wordo desaroya pa habitantenan di e 
compleho residencial aki. 

Diaranzon mainta tabatin un ceremonia riba e 
tereno cu a wordo cumpra dor di FCCA pa desar- 
oya e area aki pa su clientenan. 

E compra tabata necesario, ya cu den e area mes di 
e casnan no tabatin mas espacio disponibel. Edwin 
Tromp, Director di FCCA, a splica cu desaroyo di 
e proyecto aki ta algo cu e fundacion tin palabra 
cu Gobierno for di aña pasa caba. 

Pero a tarda dor cu mester a finalisa compra di e 
tereno. “Awor cu e ta cla nos ta dal bay,” Tromp 
a bisa. 

Mini canchanan di futbol, cubri cuyerba artificial, 
t’e vision di Prome Minister Mike Eman y su Go- 
bierno pa wordo construi den diferente bario rond 
Aruba. Ta proyectonan ta trahando riba nan pa 
algun aña caba. 

Esaki a wordo logra caba na Bushiri y Madiki, y 
awor por bisa cu esun di Cura Cabay Zuid ta bi- 
rando un realidad. 

“Nos tabata kier p’e proyecto aki por a keda fi- 
nalisa p’e muchanan por haci uzo di dje durante 
vakantie grandi di scol, pero no a logra. Nos ta 
spera cu e por ta cla hopi liher p’e muchanan por 
haci uzo di dje durante herfstvakantie,” Prome 
Minister Eman a bisa. 

E mandatario ta super contento, pasobra e ta algo 
cu su Gobierno a papia hopi di dje, no solamente 
internamente, pero tambe cu FCCA. Hasta a 
traspasa casnan cu ta cay bou di Gobierno pa 
FCCA, y realisacion di prestamo, p’e fundacion 
por haya mas entrada, pa di e forma aki por realisa 
e pensamento di Gobierno pa brinda un mihor 
calidad di bida pa ciudadanonan di e complehonan 
residencial manera esun na Cura Cabay Zuid. 

E proyecto ald, Eman a bisa, no solamente ta dirigi 
riba e muchanan, ya cu ademas di e mini cancha 
deportivo cu yerba artificial, tin un “exercise track” 
cu por wordo uza sea pa cana of core. Tambe ta 
bay tin machinnan di ehercicio, manera esnan cu 
tin riba Linear Parlc. 

“Nos a bin ta trahando pa prome logra un mihor 
calidad di bida pa nos ciudadanonan, renobando 
cas y barionan, construyendo areanan di recreacion 
of di deporte. 

Nos ta logrando esaki y den e siguiente Goberna- 
cion ta sigui p’e siguiente plan, cu ta pa construi 
complehonan residencial, treciendo un balansa pa 
crea un comunidad cu ta biba y percura pa otro”. 

Nos muchanan y nan futuro saludabel 

Siña un mucha di chikito y 
e lo hacie henter su bida 


Segun Eromil Bakmeyer (POR) 



MANERA mi a priminti den un articulo 
anterior, mi ta bay papia over con nos por 
lanta nos yiunan mas saludabel y asina 
crea un sociedad cu menos malesa cronico 
manera cu nos tin awor. 

PAKICO CUMINSA 
CU NOS MUCHANAN 

Muchanan ta manera un spons, nan ta 
tuma informacion, ideanan y habitonan for 
di adultonan masha lihe mes. Dus ta hopi 
facil pa hinca den nan e conceptonan di biba 
saludabel y activo. 

A keda demostra cu si bo siña un mucha 
con pa hiba un bida saludabel, nan lo tene 
e habitonan aki durante henter nan bida. 
Cuminsando cerca muchanan tin e benefi- 
cio adicional cu nan por yuda cambia nos 
habitonan como adulto tambe, sr. Bakmeyer 
ta splica. 

UN EHEMPEL FOR 
DI MI MESUN BIDA 

Sr. Bakmeyer ta comparti su mesun experi- 
encia: “Tempo un di mi yiunan tabata den 
derde ldas di scol basico, e tabatin un mae- 
stra cu tabata pone hopi enfasis riba come 
y bebe saludabel y haci actividad fisico. Tur 
dia e maestra tabata tuma tempo pa siña 
e muchanan kico ta cuminda saludabel y 
kico no, pakico nan mester come saludabel 
y tambe con pa ta mas activo fisicamente. 
E resultado tabata inmediato. Mi yiu y su 
compañeronan di ldas a bira obsesiona cu 
e tema di come saludabel. Nan tabata bin 
cas y bisa nos como mayor cu e cuminda 
aki y e co’i bebe aya cu nos tabatin den cas, 
no ta bon pa salud. E muchanan a cuminsa 
lesa patras di e empakenan di productonan 
pa wak cuanto gram di sucu e productonan 


tabatin y nan mes tabata pidi pa cumpra 
mas fruta y berdura. Esaki claro a duna nos 
como mayor un poco dolor di cabes, pasobra 
ata net nos a cumpra un caha di juice cu e 
mucha no kier bebe mas awor y porta el a 
duna nos un poco mas trabao tambe mainta 
pa traha un wheat wrap cu lechuga y turkey 
beleg pa su lunch, pero tambe e la duna nos 
un satisfaccion grandi pa wak nos muchanan 
bezig cu nan salud. Y esey tabata e influencia 
di 1 juffrouwso!” 

PENSA CON GRANDI E EFECTO 
LO TA SI NOS TUR YUDA 
PA HACI NOS MUCHANAN 
MAS SALUDABEL 

“Awor si no ta 1 juffrouw so, pero henter e 
scol ta bezig cu come saludabel y ta ofrece 
les di salud como parti di e curiculum di 
scol y tambe ta ofrece solamente opcionan 
saludabel den nan kantine? Awor si nos 
duna mayornan mas informacion y ayudo 
concreto, dor di duna nan p. e. un buki di in- 
formacion tocante cuminda, cu informacion 
di unda pa haya productonan saludabel pero 
pagabel y con pa traha cumindanan simpel 
pero cu nutricion pa nan yiunan? 

Awor si na crechenan nos cuminsa ofrece 
cumindanan saludabel cu mayornan por 
cumpra pa nan yiu come na creche como 
parte di e pakete cu nan ta paga p’e? Awor si 
nos tur limita e tempo cu nos yiunan ta pasa 
riba un aparato electronico y zorg pa nan 
tuma tempo tur dia pa hunga pafo of hasi 
un deporte? Awor si nos urgi Gobierno pa 
traha fietspaden pa nos yiunan por bay scol 
riba bicicleta tur dia? Awor si nos crea mas 
facilidadnan den cada bario pa por haci un 
actividad fisico cerca di cas mes? Awor si nos 



bin cu incentivanan pa companianan local y 
supermercadonan cu ta ofrece productonan 
saludabel pa nan por ofrece esaldnan na un 
prijs mas abao? Bo ta imagina bo mes con 
grandi y positivo e efectonan lo ta pa nos 
yiunan, nos mes y nos comunidad!” 

CUMINSA CU MI AWOR, 

HUNTO NOS POR 

“Esakinan ta solamente un paar di ehempel 
di cosnan cu nos por haci. Hunto nos por 
logra hopi! Ban cuminsa cu mi awor y tuma 
e reto personal pa bo haci bo yiu, bo mes y 
nos comunidad mas saludabel y mas activo. 
Mi tin hopi mas plan pa nos por logra esaki: 
na cas, na scol, den nos organisacionnan, na 
trabao. Cu mi experticio y perserverancia 
y cu bo voto di confiansa den ami, Eromil 
Bakmeyer, nos POR logra cambionan grandi 
den poco tempo”, sr. Bakmeyer ta termina. 

Eromil Bakmeyer (POR): 

Diabetes y Prevencion (Part D 

Dialyse ta costa Aruba AWG 20.000.000 pa aña 

DEN diferente articulo anterior sr. Bak- 
meyer a elabora tocante nos salud y con 
pa biba mas saludabel, indicando paldco 
nos mester biba mas saludabel, con esaki 
lo drecha nos calidad di bida y baha nos 
gastonan di AZV drasticamente y con nos 
mester cuminsa tambe di trempan na siña 
nos muchanan pa ta mas consciente di nan 
salud y ta mas activo fisicamente. 

Den un serie di articulo awor sr. Bakmeyer 
lo pone enfoke riba un area di salud den cual 
e ta un experto como dialyse verpleegkun- 
dige, esta e malesa di Diabetes. 

DIABETES NAARUBA 

Bo tabata sa cu na Aruba tin mas o menos 
200 patient di dialyse? Bo tabata sa cu e 
gastonan pa dialiseer e 200 patientnan aki 
ta aproximadamente AWG 20.000.000 (20 
miyon) pa aña? 

Bo tabata sa cu e cantidad di patient cu 
mester di dialyse ta sigui subi y cu esaki ki- 
ermen cu nos lo mester paga mas y mas na 
gastonan medico den futuro? Bo tabata sa 
cu e suma aki ta solamente parti di e gasto 
total cu ta wordo causa dor di malesanan 
causa dor di diabetes? 

Si esaki a hala bo atencion, segun sr. Bak- 
meyer ta un bon momento pa para lceto y 
educa nos mes na con nos a yega asina leu 
aki na Aruba, caminda cu nos tin un canti- 
dad grandi di patient cu tin diabetes of ta 
pre-diabetes, di cual mas y mas ta yega na 
e nivel mas pio di e malesa, cual ta cu nan 
rion(nan) ta daña y no ta functiona adec- 
uadamente mas y cu nan mester bay over 


na tuma dialyse. 

IGCO TA DIABETES 

Diabetes ta un malesa caminda bo curpa no 
ta traha suficiente insulina of no por uza 
cantidadnan normal di insulina apropiada- 
mente. Insulina ta un hormona cu ta regula 
e cantidad di sucu den bo sanger. Un grado 
halto di sucu den bo sanger por causa un 
gran cantidad di problema den bo curpa. 

Tin dos tipo di diabetes, diabetes tipo 1 y 
diabetes tipo 2. E tipo un ta mas comun 
cerca mucha y ta ensera cu e mucha su 
pancreas no ta traha suficiente insulina y cu 
e mucha lo mester keda tuma injeccion di 
insulina pa resto di su bida. Tipo 2 ta esun 
mas comun cu bo ta wak cerca adulto y ta 
encera cu bo curpa ta traha insulina, pero 
na mes momento no por procesa esaki ad- 
ecuadamente. Hende cu diabetes tipo 2 por 
controla esald dor di sigui un dieta specifico 
y/of tuma medicamente y tin cu ta rekeri 
injeccion di insulina. 

IOCO DIABETES TA HASI CU BO 
CURPA 

Si e diabetes no wordo debidamente con- 
trola, adernan chikito den e curpa ta wordo 
daña y ora esaki sosode cu adernan den bo 
rion, e organo aki no por limpia bo sanger 
mas adecuadamente. Bo curpa lo retene mas 
salo y awa cu lolce e mester haci, cual por 
resulta den aumento di peso y hinchamento 
di bo enkelnan. Bo lo por haya proteina den 
bo urina y e cantidad di sushi den bo sanger 
lo subi. Diabetes por daña tambe nervionan 


den bo curpa y p. e. esaki por causa cu bo lo 
por haya dificultad pa orina, cual por causa 
daña bo rion. Tambe bo por haya infecion 
den bo urineblaas. 

Di approximadamente 30 % di patientnan 
cu diabetes tipo 1 y 10-40% di patient cu 
diabetes tipo 2 nan rionnan lo cuminsa 
“malfunction”, cual lo trece cu ne proble- 
manan di salud aun mas grandi. Si esaldnan 
no wordo controla bon, e rionnan lo por 
daña mas y e patient lo experiencia mareo, 
sakamento, perdida di apetit, debilidad, mas 
y mas cansancio, grawatamento, kramp di 
musculonan (especialmente den pianan) y 
anemia. Ora e rionnan no ta funciona mas 
cu 10 pa 15%, e patient mester bay over na 
dialyse of transplante di rion. 

iaco TA E SOLUCION 

Prevencion, prevencion, prevencion! Esey ta 
e solucion, sr. Bakmeyer ta enfatisa. Hopi 
mas mester wordo haci dor di Gobierno pa 
conscientisa nos pueblo over di nan salud, 
con pa come y con pa ta activo, pa evita 
malesanan chronico, manera diabetes. 

Sr. Bakmeyer ta cla pa enfrenta e reto di bin 
cu campañanan, maneho y leynan pa logra 
e meta importante ald. Hunto cu e team 
di POR, lo modernisa e ley di AZV y duna 
mas atencion na prevencion cu creacion 
di un fondo special, por medio di cual por 
saca programanan di informacion riba con 
por biba y come saludabel y enfocando riba 
importancia di practica deporte y combati- 
mento di obesidad. Deposita bo confiansa 
den Eromil Bakmeyer, number 13 riba lista 
di POR. Hunto nos POR! 

Drs. Shailiny (Shai) Tromp-Lee: 

Un di MEP su prioridadncm ta pa 

mehora cuido y salud 


MANERA nos lider Evelyn Wever-Croes 
ta bisa: ‘Un pais no por progresa si su pueblo 
no tin cuido di salud di calidad’. Ta neta- 
mente progreso riba e tereno aki, ta loke mas 
e habitantenan di e casnan cu mi ta bishita 
ta anhela. 

P’esey MEP tin scirbi como un di su prio- 
ridadnan mas halto: Mehora cuido y salud. 
Asina e candidato di MEP, drs. Shailiny 
Tromp-Lee a duna di conoce. 

PUEBLO PREOCUPA 

Hopi persona cu el a scucha durante su bishi- 
tanan ta acentua e hecho cu algo drastico 
mester tuma lugar pa corta e tempo di es- 
pera pa bay un cita cerca nos specialistanan. 
Hopi t’esnan cu ta prefera di no warda 5 
pa 6 luna y ta dicidi di haci gastonan riba 
nan mes pa bay Venezuela of Colombia 
pa haya cuido medico. Sigur un situacion 
cu nos no por sigui ignora y cu atencion real 
mester keda duna na dje, segun Shailiny 
Tromp-Lee. 

MEP TIN SOLUCION 

Pa corta e tempo di espera MEP lo dirigi e 


maneho di nos cuido medico riba 4 punto: 
Trece dokternan di exterior pa un temporada 
cortico, p’asina nan por yuda nos propio 
profesionalnan; 

Trece nos hoben graduadonan den medicina 
den region traha na Aruba; 

Amplia orario di operacion y orario pa haci 
test p’asina por atende mas cliente riba un 
dia; 

Inverti mas den nos empleadonan. 

MEP KIER PREVENCION 

Un otro aspecto hopi importante cu 
MEP ta enfoca riba dje, t’e parti di preven- 
cion. Hopi di nos hendenan ta sufri di p.e. 
presion halto, sucu of colesterol. 

Den mayoria caso un dieta balansa por pre- 
veni e enfermedadnan aki y of por reduci 
esakinan. Lamentablemente cu berdura y 
fruta ta masha caro mes, cual hopi biaha 
ta conduci cu nan no ta keda hopi cumpra. 
P’e motibo aki mes, MEP ta bay percura 
pa baha prijs riba productonan saludabel y 
alabes lo bin cu programanan educativo con 
pa nos por biba un bida saludabel. 



CUIDO CERCA PACIENTE 

Por ultimo MEP kier percura pa trece e 
cuido mas serca di e paciente. Dos proyecto 
cu MEP kier realisa pa por duna contenido 
real n’e parti ald ta cu lo percura pa traha 
un Centro Medico den e area di Paradera/ 
Santa Cruz y lo percura pa IMSAN bira 
un hospital manera inicialmente tabata e 
intencion, segun Shai Tromp-Lee. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 11 Aug, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.38 

1.40 


1.42 

Zwitserse frank 
(per 100) 

CHF 

184.92 

185.64 


186.44 

Pond sterling 

GBP 

2.24 

2.29 


2.35 

Japanse yen 
(per 10.000) 

JPY 

161.70 

163.18 


164.82 

EURO 
(per 100) 

EUR 

207.65 

209.54 


211.65 

Deense kroon 
(per 100) 

DKK 

27.20 

27.92 


28.72 

Noorse kroon 
(per 100) 

NOK 

21.29 

22.01 


22.81 

Zweedse kroon 
(per 100) 

SEK 

20.80 

21.52 


22.32 



ATENCION! 

PARTICIPACION 


AWEMAINTA ta acepta publicacion di comu- 
nicado di prensa (press release) acompaña cu foto 
digital asumiendo cu e persona of e instancia cu a 
somete e comunicado di prensa pa publicacion tin 
derecho of autoridad pa publica of usa e material 
digital cu a ser somete pa publicacion. 

E presentacion di e comunicado di prensa pa pub- 
lication den AWEMainta ta ensera cu e persona of 
instancia ta asegura cu e tin derecho of autoridad pa 
publica e material digital y cu e ta acepta sin ningun 
reserva pa indemnifica y proteha AWEMainta por 
completo contra di cualkier demanda of causa pa 
daño y prehuicio cu ta ser alega contra AWEMainta 
pa motibo di cualkier violacion di derecho di autor, 
cualkier otro derecho intelectual of otro derecho civil 
of contractual. 

Gerencia 

Como fundamento di bon gobernacion 

POR ta propone accionnan concreto pa logra 
un nivel halto den calidad di gobernacion 


POR, E Forsa Nobo a mustra na diferente 
ocasion di ta inovador. Un lista forma cu 
personanan cu experiencia amplio den 
politica y alabes pa mas cu 80% candidato 
e lista ta consisti di personanan nobo den 
politica. 

Personanan experiencia den diferente ramo 
y cu vision pa sirbi pueblo di Aruba. Pa 
pueblo por haya un bista di locual t’e con- 
tenido di e plan di gobernacion di POR ‘Vi- 
sion 17-21 Hunto Nos Por’, ta continua cu 
serie di articulo enfocando riba e contenido. 

EDUCACION 

Nos di POR ta para pa un educacion gratui- 
to, di calidad y oportunidadnan igual pa tur 
alumno, mehora e prestacion y motivacion 
di nos maestronan, introduci e sistema di 
“assesment testing”, modernisa e curriculum 
y expande orario escolar. 

Sinembargo mester revisa e berdadero 
necesidadnan infrastructural y soluciona e 
problema di drop-outs. 

Mester mehora e conexion entre enseñansa 
profesional y mercado laboral y crea opor- 
tunidadnan igual. 

Reforsa Departamento di Enseñansa, in- 
troduci “medezeggenshapsraden”, fortifica 
structura di cuido y mehora enseñansa spe- 
cial y riba nivel superior mester incentiva 
universidadnan pa establece nan mes na 
Aruba. 

ECONOMIA 

Nos economia ta stagna, nos meta ta pa 
mehora clima di inversion 
na Aruba y stimula un 
economia basa riba solu- 
cionnan inovador. 

Un economia competi- 
tivo y diversifica cu real- 
mente ta contribui n’e 
calidad di bida di tur 
ciudadano, e revolucion 
economico t’e centro di 
nos propuesta! 


Nicolas, un flexibilisacion di e sistema di 
pensioen y cu tur esaki fortalece e posicion 
di e consumidor. 

Pa loke ta labor; aumenta salario minimo pa 
compensa un eventual efecto inflacionario 
di e reforma fiscal. 

FINANSA PUBLICO 

Nos ta busca reduccion di nos debe nacio- 
nal. Mester reduci structuralmente gasto 
di Gobierno, aumenta entrada di Gobierno 
atraves di un reforma fiscal y urgentemente 
mehora e control financiero y transparencia 
cu mester bay cu ne. Meta ta, pa sanea fi- 
nansa publico. 

INTEGRIDAD, TRANSPARENCIAY 
BON GOBERNACION 

Como fundamento di bon gobernacion por 
ta propone accionnan concreto pa logra un 
nivel halto den calidad di gobernacion. 

Nos lo actualisa y implementa raport cali- 
dad, nos lo introduci e ley di financiamento 
di partidonan politico. Lo reforsa ARA y 
CAD lo de-politiza maneho di personal di 
Gobierno y reforsa e procedimentonan di e 
destahonan publico, mientras cu lo institui 
Oficina di Integridad, promocionando asina 
e cambio di cultura politico. 

CULTURA 

Cultura ta un parti importante 
di e fundeshi di un sociedad 
y como tal e merece tur e at- 
encion. POR lo implementa 
educacion social, lo 
rescata informa- 
cion cul- 



Tambe pa logra un tur- 
ismo di calidad, un de- 
saroyo regional di San 


E FORSA NOBO 


tural y lo salvaguardia nos herencia tangibel 
y intangibel. 

Nos lo crea mas fondo pa stimula sector 
cultural, lo percura p’e sector aki ta parti di 
e revolucion economico y lo promove cultura 
como parti integral di nos producto turistico. 

SECTOR PRIMARIO 

Un parti integral di nos comunidad Aru- 
biano ta nos sector primario y POR ta para 
pa un mehoracion di e posicion di e piscado, 
cunukero y criador di bestia por medio di 
stimula sector primario sostenibel, mehora 
maneho di tereno destina pa agricultura 
y intensifica programa di construccion y 
renobacion di pier. 

Tambe lo reforsa Santa Rosa, lo implementa 
ley di incentivo fiscal pa sector primario, lo 
regula piscamento cu harpoen, lo soluciona e 
problema di awa pa agriculturay lo introduci 
agricultura na scolnan 

TRANSPORTE 

Pa loke ta transporte, POR su meta ta pa 
mehora conexion y transporte aereo, mari- 
timo y terestre. 

E forma cu nos lo logra e obhetivo aki ta pa 
medio di actualisa leynan di aviacion, reforsa 
Departamento di Aviacion Civil y sostene 
e plan di inversion di aeropuerto y servicio 
di trafico aereo. 

Primoridial ta mehora e conexion entre 
Aruba, Corsou y Bonaire y sondea e posibi- 
lidad pa bin cu un aerolinea nacional. 

POR den e proximo gobernacion ta bay im- 
plementa e raport “Maritieme Toekomst” 
van Aruba y lo sigui amplia turismo 
crucero. 


Cu e articulonan aki ta 
spera di informa esnan 
cu pa un of otro motibo 
ainda no tabatin aceso 
di POR su plan di gober- 
nacion. 

Esaki ta disponibel riba 
Facebook di POR E For- 
sa Nobo y ta completa- 
mente gratis. Por habri’e 
riba celular, tablet of 
computer. 

Clientencm corporntivo a celebra 
125 aniversario cu Post Aruba N.V. 



DURANTE e ultimo simannan, Post 
Aruba tabatin diferente actividad en conex- 
ion cu e celebracion di nan 125 aniversario. 
E ultimo actividad cu a tuma luga tabata 
encera un evento corporativo unda nan a 
reuni cu algun cliente pa celebra y alabes 
gradicinan pa nan sosten durante e ultimo 
añanan. Nan a percura pa tene e encuentro 
na House of Mosaic, unda cu e clientenan 
a pasa un anochi ameno. Tur cu tabata pre- 
sente a desea Post Aruba pabien y exito pa 
nan futuro. 

Post Aruba N.V. no por a yega asina leu sin 
e sosten cu semper nan a ricibi di e clien- 


tenan corporativo y tur esnan cu ta manda 
y/of ricibi sea un carta, un pakete, of placa 
via nan servicio di postwissel. Post Aruba 
N.V. ta sumamente contento cu tur hende 
a disfruta di e celebracion y a pasa un mo- 
mento agradabel. 

Hefe di Bureau Interne Diensten BID, Roy 
Brete tabata presente na e celebracion di 125 
aña di Post Aruba N.V. BID ta traha cu tur 
post cu ta bin for di Gobierno, pero tambe 
nan ta pasa na Post Aruba N.V. pa busca 
tur carta cu tin di bay cerca nan. BID tin e 
relacion estrecho aki cu Post Aruba N.V. pa 
mas di 40 aña. Roy Brete a desea Post Aruba 



N.V. hopi pabien y e sa cu nan lo topa cu 
retonan, pero si tur hende pone cabes hunto 
y mira ldco tur ta biniendo na caminda, e 
ta kere cu Post Aruba N.V. lo logra esaki. 

CDC Law Aruba a firma contract cu Post 
Aruba N.V. mas o menos 2 aña y mey pasa, 
di cua abogado y partner di CDC Law Aruba, 
Joseline Croes a expresa di ta sumamente 
contento di esaki. “J ason Bandfield cu ta 
traha pa Post ya a bira famia di CDC Law. 
Semper e ta puntual, e ta bay mas leu cu e 
simpel trabou di bin busca cos”, el a duna 
di conoce. 

E relacion ta great, por conta rib’e servicio y 
e ta haya e flexibilidad di Post Aruba. Aunlce 
cu nan tin 2 aña y mey cu e servicio di Post 
Aruba N.V. e oficina di abogado ta spera cu 
nan por haci esald pa hopi aña mas. 

Manager Life & Employee Benefits di 
Guardian Group, Rignald Martis ta suma- 
mente contento cu nan tin un bon relacion 
cu Post Aruba N.V. y nan no tin nada di 
keha. 

“Nos no tin nada di keha y nos kier a gradici 
Post p’esey”, Rignald Martis a expresa. Lolce 
ta excepcional di Post Aruba ta cu na mo- 
mento cu mester di nan y tuma contacto, di 
biaha nan ta tuma contacto bek. 



























AWEMainta Diasabra, 12 Augustus 2017 


23 


Prome Minister Mike Eman na Cura Cabay Zuid 

"Muchanan boso mini cancha deportivo a yega" 


FCCAta di acuerdo cu e vision di Gabinete 
Milce Eman pa mehora calidad di bida di 
ciudadanonan di Aruba, tambe di clientenan 
di e Fundacion. 

Prueba di esaki t’e proyecto di cancha de- 
portivo cu ta wordo construi na Cura Cabay 
Zuid, y cu ta ensera un mini cancha di futbol 
di yerba artificial. 

Edwin Tromp, Director di FCCA tabata e 
prome pa hiba palabra y a bisa cu e funda- 
cion a inverti un poco mas di 300 mil florin 
pa realisa e proyecto di “street soccer field”, 
“cu ta algo palabra for di final di aña pasa 
cu Gobierno. Nos ta cumpli cune manera 
mester ta.” 




E proyecto ta wordo construi dor di Eljo 
Construction & Real Estate, cu a cuminsa cu 
e trabounan dia 10 di juli y aunke e plan ta 
pa entrega e proyecto aki dia 7 di november, 
tur cos ta indica cu e trabounan ta avansa y 
probablemente por entrega esaki prome cu 
e fecha stipula. 

E1 a splica cu e tereno ta ensera tambe un 
“mini track field” y “walking field”, combi- 
na cu diferente aparato di sporty ehercicio. 
“Esaki sigur ta un adkisicion bon p’e bario 
y hasta pa publico en general. E cosnan aki 
semper ta motiva e ciudadanonan y mi ta 
pidi boso pa corda cuide.” 

Mini canchanan deportivo, e 
Relacionista Publi- 


ña caba ta papia di e necesidad pa, specifi- 
camente Cura Cabay Zuid, haya tambe un 
lugar di recreo p’e hobennan. Awe e proyec- 
to cu nos ta realisa aki no ta solamente un 
veld di recreo pa e hobennan, pero tambe 
pa hendenan grandi ya cu rond di e veld 
tin un “track Scfield” di casi 200 meter, pa 
yuda mehora e salud. 

Un dia grandi pa e muchanan y e bario. 
Esaki ta parti di un vision cu nos tin tambe 
pa henter Aruba. Rond Aruba nos ta desar- 
oyando e tipo di canchanan aki,” e manda- 
tario a bisa. 


Franklin Leest a bisa, ta baby di Prome 
Minister Mike Eman. 

Pesey e mandatario a expresa su gradicimen- 
to na tur e empleadonan di FCCA cu ta yuda 
realisa e proyectonan aki, principalmente sr. 
Jose Paula, kende ta pone un enfasis impor- 
tante den e trabounan aki pa mehoracion 
di calidad di bida den e barionan di FCCA. 


“Habitantenan di Cura Cabay Zuid, prin- 
cipalmente muchanan, e veld a yega,” 
Prome Minister Eman a bisa na inicio di 
su discurso. 

“Nos tin algun a 

Daphne Lejuez di MEP: 

Enfoca riba soluc onnan sostenibel 
pa reduci e costo di bida 

EN bes di aumenta salario minimo sin base legal na un forma retroactivo y sin consulta 
SER (Sociaal Economische Raad) manera ley ta prescribi (cu por cierto a duna un conesho 
negativo na 2016), y sin motivacion economico mirando cu por papia di un deflacion y 
un crecemento economico negativo di -0.5% na 2015 y -0.2% na 2016 segun e Outlook 
economico di Banco Central, Daphne Lejuez ta puntra lo no tabata miho pa enfoca na 
baha costo di bida unda cu por a duna contenido real na un alivio financiero pa nos 
hendenan? 


Lejuez ta splica cu Aruba ta den un recesion economico y aumentando gas- 
tonan pa e dunador di trabao lo hustamente hiba na aumento di “cost of 
doing business” y consecuentemente na aumento di costo di bida mirando 
cu nan tambe lo no por absorba e aumento aki y lo pasa e costo pa e 
consumidor. 


Otro resultado, segun Lejuez, lo ta tambe cu aumentando e costo di 
haci negoshi lo no promove creacion di cuponan di trabao. 

Partido MEP ta propone pa enfoca riba solucionnan sostenibel pa 
reduci e costo di bida manera e. o.: 

Introduccion di un control mas riguroso y confiabel di pri- 
jsnan di productonan di prome necesidad; Ampliacion di 
e canasta basico; Explora importacion for di region y La- 
tino America di productonan di calidad y na un mihor prijs; 
Stimula agricultura, criay pesca, y comercialisa esaki p’asina baha e 
dependencia di importacion di cierto berdura, carniy cuminda di lama; 
Explora e posibilidad di importa gasolin di paisnan den region, 
caminda prijs di gasolin ta mucho mas abao cu aki na Aruba; 
Explora formanan di energia alternativo cu lo reduci gas- 
tonan di awa y coriente inmediatamente pa e consumidor; 
y varios otro solucion mas cu lo keda publica den nos programa cu lo 
wordo comparti a termino corto. 


Nos hendenan mester wordo yuda cu solucionnan sostenibel pa por hiba 
un bida digno y no wordo manipula cu un aumento di kisas 33,50 florin 
(menos di $20) pa luna mientras e costo di bida y medidanan ta sigui aumenta. 
Nos kier wak un alivio financiero real, nos kier wak un cambio, y si duna nos 
di partido MEP e oportunidad, nos lo traha duro pa logra esaki! Asina Daphne 
Lejuez ta conclui. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Recordatorio di Women's Club 
of Aruba cu nan proyecto 


MEDIO AMBIENTE 


GOES TO 
SCHOOL 

Atencion mayornan 
cu tin yiu ta cuminsa 1 ste 
klas na augustus 201 7 


PA medio di e comunciado aki, relaciona cu 
e proyecto “Medio Ambiente goes to School”, 
nos lcier recorda mayornan cu tin yiu ta 
cuminsa 1 ste ldas na augustus di aña escolar 
2017-2018 lo siguiente. 


Den e prome siman di scol tur alumno ta 
bay ricibi un sandwich box, un termo y un 
washandje regalo di Women’s Club of Aruba 
(WCA) di e proyecto “Medio Ambiente goes 
to School”, cual proyecto ta wordo co-financia 
pa CEDE Aruba y tambe ta ricibi contribu- 
cion di StimAruba. Prome cu vakantie tur 
muchanan di ldeuter 2, a haya un carta di 
WCAparticipando mayornan di nos proyecto. 
Esaki teniendo na cuenta e deseo pa haci nos 
Medio Ambiente eco friendly y asina yuda 
tene Aruba mas limpi. E proyecto aki ya ta 
bay pa varios anjanan y cu ayudo di CEDE 
Aruba nos lo por sigui haci esaki pa ñanan 
mas den futuro. 


WCA ta spera cu tur mayor por tuma bon nota 
di e recordatorio aki y yuda conscientisa nos 
muchanan con importante ta pa tene nos isla 
limpi. Mayornan no tin mester di cumpra e 
articulonan ariba menciona pa nan yiu cu ta 
bay lste ldas pa aña escolar nobo. 

E comite di Medio Ambiente y Presidente 
Benita Esguerra di WCA pa 2017-2018, ta 
haci uzo di e oportunidad ald pa gradici direc- 
tiva di Stichting Katholiek Onderwijs Aruba 
(SKOA), Dienst Publieke Scholen (DPS) y 
Stichting Protestant Christelijk Onderwijs 
Aruba (SPCOA), pa nan aprobacion pa e 
proyecto aki drenta nan scolnan y asina duna 
apoyo na yuda conscientisa nos alumnonan, 
kendenan ta e futuro di mayan. 

“Un Aruba Dushi ta un Aruba sin Sushi”, esald 
ta e lema di nos thema, imprimi rib’e boter y 
e sandwich box adhunto cu logonan di CEDE 
Aruba, StimArubay Women’s Club of Aruba. 
Nos kier desea tur mucha un exitoso aña es- 
colar 2017-2018. 


Bin cu t-shirt berde y keds pa pone curpa den movecion 




E preparacionnan ta cla y awor ta invita 
pueblo di Aruba pa compaña AVP den e 
grandioso caminata di 5 KM “Padilanti 
cu Team AVP”. 

Ademas di ta campaña, ta organisa dife- 
rente evento p’e candidatonan intercam- 
bia cu e pueblo y esnan cu ta bay vota den 
e eleccion di dia 22 di september awor. 
Un di e eventonan grandi prome cu elec- 
cion ta un caminata di 5 KM. 

Manera ta conoci, bou gobernacionnan 
di partido AVP a construi Linear Parlc, 
un proyecto cu no solamente tabata pa 
embeyece producto Aruba pero pa en- 
curasha e ciudadanonan pa cana pa nan 
salud. E1 a duna resultado ya cu por mira 
cu for di oranan di madruga te oranan 
laat di anochi personanan di tur edad ta 
canando riba Linear Park. 

Mirando e ambiente cu Caminata tin bou 
di e poblacion, Team AVP a planea un 
caminata grandioso cu ta bay tuma luga 
fin di siman aki den e grandioso districto 
di Noord. 


Ta trata di un caminata di 5 KM, cu ta sali 
for di MFA Noord, un di e proyectonan 
ehecuta dor di Gabinete Mike Eman II, 
pueblo di Aruba ta keda cordialmente in- 
vita pa cana hunto cu AVP den barionan 
di Noord, hunto cu e candidatonan cu ta 
aparece rib’e lista berde. 

Ta pidi tur e participantenan pa bini cu 
nan t-shirt berde y keds pa cana den un 
forma mas trankil. E evento aki ta tuma 
luga diadomingo, 13 di augustus, di 5’or 
di atardi pa 8’or di anochi. 

E ruta provisional ta cu e grupo ta sali 
for di MFA Noord bay direccion stacion 
di gasolin na Palm Beach, despues bay 
direccion di Montserat, Semeleerstraat 
y direccion zuid bek pa MFA Noord. Ta 
trata aki di un ruta di 5 KM. Si bo ta 
prefera cana den grupo di bo candidato, 
tuma contacto cu ne. 

AVP ta invita ciudadanonan pa bin com- 
paña e team berde den un caminata hopi 
ameno, durante cual ta bay tin animacion 
musical. 

Na Gandelman 

A conmemora dos empleado cu a keda leal n e compania 



“AWE dia 12 di augustus 
ta un dia festivo na Gandel- 
man, caminda staff y personal 
di nan oficina a celebra dos 
evento monumental, esta e di 
35 y di 30 aniversario di dos di 
nan empleadonan. Sra. Angela 
Martilia a celebra 35 aña den 
servicio di Gandelman y sr. 
Paul Rodriguez a celebra 30 aña 
di servicio. 

Gandelman cu a wordo estab- 
leci na 1931 a haci su entrada 
na Aruba na aña 1981 y un aña 
despues sra. Angela Martilia a 
caba su scol y a join e compa- 
nia, pues por bisa cu e ta cu 
Gandelman for di su comienso 
na Aruba. 

Sr. Paul Rodriguez a join 5 aña 
despues y nan tur dos a pasa 
cu e compania den tur su fac- 
etanan. Sr. Robert Gandelman 
a gradici nan pa nan lealtad 
pa cu e compania y p’e hecho 
cu nan a sa di evoluciona cu e 
compania durante e añanan y 
crece hunto cu ne. Sra. Angela 
Martilia y sr. Paul Rodriguez a 
keda masha contento cu e ges- 
tonan, tanto di compania como 
di nan coleganan.” 


Post Aruba N.V. 

a celebra 10 
aña di servicio 
di Eugene Kock 


EUGENE Kock ta un empleado 
ehemplar cu ta celebrando 10 aña 
di servicio na Post Aruba N.V. E1 a 
cuminsa traha dia 1 di augustus 2007 
y semper a traha como besteller. 

Eugene Kock ta un persona hopi or- 
ganisa y cu por depende riba dj’e. E 
ta percura pa cumpli cu su trabao. E 
ta un trahado cu sa duna ehempel na 
esnan mas jong, serio y semper dis- 
puesto pa yuda. Post Aruba N.V. ta 
felicita Eugene Koclc pa su dedicacion 
durante e 10 añanan aki, den espera 
di por celebra hopi aña mas. 



































































































AWEMainta Diasabra, 12 Augustus 2017 


27 


Cosecha ta bin cu un 
mosaic workshop cu e 
material di Calabas 



cu e material multi uzabel di 
calabas, Cosecha hunto cu e arte- 
sano Merveline Geerman ta ofrece 
un workshop di mosaic diamars 
dia 22 di augustus. Merveline ta 
un artesano cu ta specialisa den 
e material di calabas. Bou di su 
guia, participantenan lo traha un 
shoco of un yuana di mosaic riba 
un canvas. 

E workshop aki ta tuma lugar den e 
centro creativo di Cosecha na San 
Nicolas di 19.00 pa 21.00. 

Prijs p’e workshop di mosaic cu e 
material di calabas ta 50,00 florin. 
E prijs ta inclui material y un re- 
freshment. 

Pa ta sigura di cupo, inscripcion 
ta necesario. Inscripcion ta tuma 
lugar na Cosecha San Nicolas of 
na Cosecha Oranjestad. Pa mas 
informacion por tuma contact cu 
Cosecha San Nicolas na telefoon 
5878708 of Cosecha Oranjestad 
na telefon: 5878709. 

Tambe por bishita e pagina di 
Facebook di Cosecha: www.face- 
book.com/Aruba-Cosecha pa mas 
informacion. 


DOW ta informa: 


Construccion di verkeersplateau 
na altura di Morgenster 



DEPARTAMENTO di Obra 

Publico ta informa pueblo di 
Aruba en general y specialmente 
nos automobilistanan cu ta haci 
uzo di e caminda di Morgenster- 
Ponton cu dia 12 y 13 augustus 
2017 lo bay construi dos verkeer- 
splateau. 

Dia 12 di augustus lo construi un 
verkeersplateau dilanti di Mor- 
genster 60 y dia 13 di augustus 
lo construi e otro dilanti di Mor- 
genster 86D. Rutanan alternativa 
lo keda indica cu baricadanan y 
borchinan di aviso y e orario di 
trabou lo ta di 7’or di mainta 
diasabra y ta programa pa caba 
7’or di mainta dia 13 di augustus 
2017. 

En conexion cu e trabou men- 
ciona Departamento di Obra Pu- 
blico ta pidi pa tene cuenta cu e 
inconveniencianan cu lo por surgi 
pa cual nos ta pidi nos disculpa. 

Divi Impact yudando nos 
muchanany hobennan 
den nan educacion 



DIVI Impact ta e Fun- 
dacion di Empleado cu ta 
traha pa yuda emplead- 
onan di e companianan 
di Divi y tambe comuin- 
dad. E fundacion ta existi 
ya pa desde 2010 y ta 
sigi’e cu e bon trabao pa 
yuda unda tin necesidad. 

Receintemente, Divi Im- 
pact Foundation a aporta 
na Family First Founda- 
tion ya pa di 5 aña cu 
nan proyecto di Baclc to 
School, Family First ta 
yuda mas di 30 mucha cu 
nan uniform di scol. 

Y e aña ald tambe a Divi 
Impact a yuda emplead- 
onan cu uniform y articu- 
lonan di scol pa yiunan di 
empleado. Un cantidad 
di 83 mucha a haya nan 
certificado pa bay cum- 
pra loke nan tin mester. 

Y un total di seis hoben 
cu ta bay scol avansa 
a haya un Scholarship 


help pa nan sigi’e nan 
studio na Colegio, EPI, 
Universidad di Aruba y 
Hulanda, nan a haya e. 
o. laptop computer, placa 
pa buki, uniform y otro 
articulonan. 

Tambe a presenta e Di- 
rective y e Scholarship 
Fund Board nobo cual- 
nan ta consisti di: 
President: Pearl Lalce 

- Rooms Division Man- 

ager Divi Phoenix 
Treasurer: Maria Es- 

guerra - HR Director 

R i c a r d o 
Vrolijk - Asst. Control- 
ler Grape Holding N.V. 
Director of Member- 
ship: Sylvania O’Niel 

- Exec. Housekeeper Divi 
Phoenix 

Director of PR: Francis 
Ridderstap - Entertain- 
ment Manager 
Secretary: N a t h a 1 i e 

Da Costa - HR Manager 


Divi Village/Golf 

Scholarship Fund Board: 
Rodrick Croes - Chief 
Engineer Divi Phoenix, 
Ricardo Vrolijk - Asst. 
Controller Grape Hold- 
ing N.V. y Yanel Olivero 
- Pro Shop Manager Golf 


Divi Impact Foundation 
ta manda un danki na tur 
miembronan cu ta aporta 
tur luna na e Fundacion 
boso aporte ta haci esaki 
y tur otro proyecto posi- 
bel. Tambe Divi Impact 
ta desea tur e muchanan 
y hobennan un aña esco- 
lar exitoso! 


E directiva nobo di Divi 
Impact Foundation tin 
hopi plannan y proyec- 
tonan pa traha p’e resto 
di aña, y sigur ta spera 
di por sigi’e contribui na 
mehora e calidad di bida 
di nos empleadonan y 
nos comunidad. 


Diasabra 1 6 di september 201 7 


Esha den Caribbean Sea Jazz Festival Aruba 



E artista musical Esha ta 
un di e varios artistanan 
musical cu lo presenta 
durante e Caribbean Sea 
Jazz Festival. Esha un 
mucha muher Arubiano 
cu ta posee un don, dor 
di scucha su musica, ta 
duro pa kere cu e curason 
y voz patras ta pertenece 
na un mucha muher di 
15 aña. 

Na aña 2016 Esha a lansa 
su prome album “Beauti- 
ful” y na aña 2017 su di 
dos album “Dangerous”. 
Esha ta na caminda pa 
crea un nomber pa su 


mes, su cancion ta refleha 
un profundidad emocio- 
nal manera esun di Adele 
y un sensibilidad comer- 
cial manera Ed Sheeran, 
y su voz ta posee un forsa 
y un calidad unico cu por 
compara Esha cu e otro- 
nan artista. 

Su album nobo “Danger- 
ous” ta mustra e evolu- 
cion di Esha, di ta un tal- 
entoso hoben cantante/ 
escritora di cancion na 
un nivel di artista halto. 
Esha tin un abilidad pa 
skirbi super bon cu ta 
conta di experiencianan 


di bida, el a cuminsa 
skirbi cantica tempo cu 
e tabatin solamente 6 
aña di edad, despues cu 
el a wordo diagnostica 
cu Tourette’s Syndrome. 
“Musica a bira mi tera- 
pia, el a yudami deal cu 
mi emocionnan, y el a 
siñami pa Soña”. Esha 
a firma un management 
deal cu Nashville-based 
Copeland Tucker Group. 
Su video musical “Yester- 
day” ya caba tin mas cu 
24.000 views den un par 
di luna so. 

No perde e oportuni- 


dad aki pa presencia e 
spectacular concierto di 
Esha, cu lo ta diasabra 
16 di september durante 
e Caribbean Sea Jazz 
Festival na Renaissance 


Festival Plaza. Pasa busca 
bo ticket na prijs di benta 
adelanta na Superfood, 
Casibari Café, Citgo, Pla- 
za Bookshop of Caribbe- 
anseajazz.com. 

No tin sentido pa purbo rehabilit'é.... 

Recidivisla Curasoleño tin 30 luna sin kier tratamento 


WILLEM STAD - Comunidad na Am- 
sterdam tin un problema adicional cu com- 
portacion di un recidivista Curasoleño cu 
fo’i dia nan a condené dos aña y mei pasá, 
no kier cooperá pa haña tratamento p’e 
cura di su maña di ta menasá su coleganan 
di trabou cu e ta mata nan. 

Aparte di esey e ta manda carta cu insinua- 
cionnan sexual bruto pa su coleganan muher 
y esey a poné cu a condené. 

Durante su detencion a purba expertonan 
traha cune, pero e ta nenga categoricamente. 

Siman pasá a toca turno pa Corte bolbe 
evaluá - pa di tanto biaha - si e hómber ta 
apto pa ta liber den sociedad y a dicidi pa 
lagu’é bay numa, pasobra no tin sentido pa 
tené será. 

Dia 30 di séptémber 2015 Huez a condená 
pa durante 2 aña someté e homber na trata- 
mento den un instituto pa recidivista pa 
mira si por pone su cabez pareu. 

E homber di 45 aña di edad lo por bay cas 
otro siman diamars 15 di augustus. 

Huez kier a mandé cas fo’i siman pasá pero 
pa evitá cu e ta hañ’é di repiente riba caya 
sin dak riba su cabez, lo lag’é bay otro siman. 


Ultimo biaha cu su mentor a evalu’é, el a 
constatá cu p’e tratamento tin sentido, un 
recidivista mester papia cu un psicologo of 
psiciater. 

Fo’i dia e ta den e instituto el a nenga cate- 
goricamente pa combersá cu un profesional. 
Aña pasá 28 di juli Huez a bisa e recidivista 
cu si e no papia, e no por bay cas, el a insisti 
cu e no ta papia cu ningun hende. 

Ademas e no tin necesidad pa busca un lugar 
pe keda, pasobra ta riba caya e ta biba. 

Nan a trasladé diferente biaha pa institu- 
tonan caminda ta trata hende mentalmente 
‘unfit’, pero no solamente e no kier papia 
cu psicologo of psiciater, e no kier pa duna 
ningun hende su datonan personal. 

Despues cu nan a constatá cu e tabata scirbi 
carta cu menasa di morto y insinuacionnan 
di caracter sexual pa su coleganan cu ta 
haña tratamento, nan a mandé un centro 
psiciatrico penitenciario caminda e regimen 
ta mas severo. 

Huez a puntra expertonan kico por haci y 
nan a recomendá pa sigi duna e recidivista 
tratamento. 

Ademas mester por papia cune pa busca un 


cas pe keda. 

Loke si Huez a haci ta splica e recidivista cu 
ta su mes falta cu e no ta haña tratamento. 

Tantu Fiscal como abogado di e recidi- 
vista a recomendá pa sigi duna e homber 
tratamento, pero su abogado a pidi pa 
lag’é bay cas numa. 

E homber tin un personalidad complicá y 
p’esey e no lder papia cu dokternan. 

Siman pasá Huez mester a dicidi si ta sigi 
purba trata e homber of ta lag’é bay. Huez 
a constatá cu no tin sentido pa sigi tené, 
pasobra tabatin tur tempu di mundo p’e 
haña tratamento y el a nenga tur. 

Promé cu Huez a tuma decision el a evaluá 
cu si laga e homber bay, e por recapacitá y 
tuma tratamento tóg. 

Expertonan a bisa Huez cu ta unicamente 
si e papia cu psicologo of psiciater por haci 
algo pe. 

Huez a constatá cu ta for di 4 februari 2015 
a detené y ordená pa poné bou di trata- 
mento sin resultado di manera cu kico cu 
nan haci legalmente mester lag’é bay dia 15 
di decémber awor. 

Como cu no tin sentido pe sigi férfelá nan 
e decémber, Huez a disidi pa lag’é bay dal 
su curpa numa otro siman. 


Despues di a hala su orea.. 

William Millerson 
ta aplaudi cu 
Schotte lo func on i 
fulltime atrobe 

WILLEMSTAD - Presidente di Parla- 
mento sr. William Millerson ta aplaudi e 
hecho cu e Parlamentario di MFK, Gerrit 
Schotte, a anunciá cu e lo ta presente atrobe 
pa asumi e funcion pa cual a eligi’é y pa cual 
e ta cobra salario tur luna. 

Den lunanan cu a pasa, na diferente ocasion 
y pa diferente periodo el a informá Presi- 
dente di Parlamento cu e lo ta ausente pa 
motibonan personal, pero awe nét un siman 
pasá el a informá sr. Millerson di su retorno. 

Directamente despues di e introduccion ald 
sr. Millerson a splica Schotte algun cos es- 


encial p’esaki comprondé cu e no ta mucha 
di ningun hende y menos di Schotte. 

For di momento cu Millerson a asumi e posi- 
cion di Presidente di Parlamento di Corsou, 
el a informa claramente cu e lo mantene 
s u mes estrictamente na un calendario di 
reunionnan dimoda cutur Parlamenta- 
rio tin suficiente tempo pa por haci nan 
trabou mas efectivo y eficiente posibel na 
bienestar di pueblo. 

Millerson ta di acuerdo c u Schotte cu e 
no a cumpli ku Reglamento den caso di e 
peticion di MFK di dia 22 di mei, firma 
dor di e trio Schotte, sra. Moses, sr. 
Doran y sr. Dos Santos. 

Pero mester tene cuenta si e circun- 
stancianan di e momento aya cuna 
momento cu a ricibi e peticion pa reunion 
tabata den e ultimo siman di Gabinete 
Pisas y no tabata un siman di reunion 
conforme e calendario di reunionnan. 

Ora Parlamento a check cu e Ministernan 
nobo pa un reunion e siguiente siman, 


cu ta nét despues cu nan a sinta, nan a 
informa cu nan kier informa orienta nan 
mes tocante e tema dor cu nan a caba di 
asumi nan funcion di Minister y cu nan 
mester di mas tempo. 

E siman di 5 pa 9 di juni no tabata siman di 
reunion, mientras for di 7 di juni un del- 
egashon grandi di Parlamentario a biaha 
pa Panama pa aya participa na reunion- 
nan di comision di Asamblea General di 
Parlatino. 

Despues di esey un delegacion di miem- 
bronan di Parlamento a sigui mesora pa 
Hulanda dia 10 di juni pa asisti na reunion- 
nan di Tripartite ylPKO. 

Edelegacion aregresa Corsou dia 19 dijuni. 

Despues tabata Schotte su turno pa manda 
carta un tras di otro cu e no ta presente casi 
4 siman. 

Finalmente Millerson a desbaratá tur po- 
nencia di Schotte indicando e pakico no a 
yama reunion, sea cu ta pasobra mayoria 
di Parlamentarionan tabata afó of e mes 
no tabatey. 

Cumana#44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Cu inmenso tristesa na nos curason, nos ta participa 
fayecimento di : 


JACINTA RUFINA 
COFFI-KOCK 

Mihor conoci como Rufina 
*Aruba, 9 september 1941 
t Aruba, 5 augustus 2017 


Su yuinan: Ernand Coffi y lleana Labega 
Michael y Detty Coffi-Wever 
Geraldine Coffi 

Su rumannan: Loreto y Greta Kock - Croes 
Aura y Chris Thielman - Kock 

Su subrino y subrinanan: Suzette Kock y famia 
Arlene y John Hogan y famia 
Gregory Kock 

Chris y Elsa Thielman-Rasmijn y famia 

Johnny Thielman y famia 

Gilbert Thielman y famia 

Marijsella y Rudolf Croes-Thielman y famia 



Iha: 


Rufina Rasmijn- Helder 


Su cuñanan: Carmen “Mamita” 

Bislip-Gravenhorst y famia 
Marianne Coffi-Aakster y famia 

Tanta grandi: Annette “Tanta Nechi” Maduro y famia 

Omo y Tanta: Armando Lampe y famia 
Stella Lampe y famia 

Su amiga/amigonan: Eugenia Tromp y famia 
Sarita Lambrinos y famia 
Eda Thiel-Kock y famia 
Aida Briezen-Ridderstap y famia 
Jane y Bubu Pourier y famia 
Bernadette y Timoteo Willems y famia 

Amigo di cas: Charlie Bateman y 
famia na Naples, Florida 

Su subrina cu a cuide cu amor te na ultimo momento 
: Marijsella Croes -Thielman 
Su Primo y Primanan 

Tur bisiñanan: Pourier, De Cuba, Levestone, 

Chehin, Irausquin, 

Geerman, Thiel, Arends, Fingal, Briezen y Gomez 
Demás famia: 

Kock, Coffi, Wever.Croes, Thielman, Bislip, Graven- 
horst, Craane, Helder, Lampe, Maduro, Aakster, 
Willems, Leonardo, Wesseling, Winklaar, Landwier, 
Precilia, Labega, Rock, Kusmus, Oduber, 

Ta invita pa acto di entiero cu lo tuma lugar na Royal 
Funeral Home diasabra 12 di augustus 2017 di 9’or 
pa 11 ’or di mainta, Despues lo sali pa Santana 
Catolico na Sabana Basora, 

Lo tin oportunidad pa tuma despedida di Rufina na 
Royal Funeral Home na Cumana diabierna 11 di 
augustus 2017 for di 7’or pa 9’or di anochi. 

Enbes di flor lo fin un box disponibel pa donacion pa 
Edmund Harms Foundation, 

Famia ta pidi comprenshon pa motibo cu lo no por 
tuma condolencia na cas. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin falta di nada 
Den cunucu di yerba berde e ta ponemi sosega, 
E ta hibami na awa trankil, 

Pa mi bolbe haña forsa”, 

Salmo: 23 

A fayece inesperadamente na Colombia 



Sr. Simplicio Eloy Oduber 

Miho conoci como Loy, 

*2 di maart 1936 t3 augustus 2017 
Viudo di sra, Emma Oduber Bermudez, 


Su yiunan: 

Eloy Giovanni y Xinia Oduber Madriz 
Gregory Oduber y Deborah Lejuez 
Charlene Oduber-Bermudez 

Yiu di crianza: Cedric Yarzagaray y Jeslaine Niles 

Ruman nan: Elio Oduber y famia, Stella Oduber y famia. 

Nieto y nietanan: 

Sebastién Oduber Quesada 
Samuel Oduber Quesada 
Elisa Oduber 

Mescos nieto y nietanan: Marcela Madriz, Cedelaine 
Yarzagaray y Jeaengelly Niles, Ariana y Alejandro Gei, Angela y 
Derek Winterdal. 

Mama di su nietonan: Yorleny Quesada Castillo 

Cuña y swa nan: Menita Oduber Yarzagaray y famia, Quirino 
Bermudez y famia, Aura Brenes Bermudez y famia, Beatriz 
Bermudez y famia, Donaldo Bermudez y famia, Maria 
Bernadina Bermudez y famia, Evelina Bermudez y famia, 
Yolanda Bermudez y famia, Arlene Bermudez y famia. 

Sobrino y sobrinanan y nan famia. Primo y primanan y nan 
famia. 

Bisiñanan pega: famia Geerman, famiaXie, famia Boekhoudt. 

Famianan: Oduber, de Mey, Bermudez, Croes, Madriz, 

Lejuez, Quesada, Avendaño, Castillo, Yarzagaray, Niles, 
Heronimo, Lacle, Morgan, van Bockhove, Flanegin, Poiez, 
Vrolijk, Angie, Tromp, Zeidan, de Cuba, Kelly, Gonzalez, 
Rustveld, Capelo, Engstrom, Ignacio, Dirks, Punselie, 
Bernadina, van de Kamp, Kadir, Maduro, Feiruz, Shahwan, 
Lara, Zumbado, Brenes, Gharib, Saladin, Fenard, Chirino, 
Harms, Gomez, Winkel, Feliciano, Danje, Boye, Dubero 
Quilotte, Maxwell, Diaz, Bikker, Frias, Mauricio, Winterdal, Gei. 

Ex coleganan di Lago, Coastal, Valero, Tiki Tiki restaurant y 
Divi Hotel. 

Nos disculpa si pa motibo di tristeza nos por a lubida di 
agrega algun famia. 

Ceremonia di entierro lo tuma lugar diamars 15 di augustus 
2017 na misa Santa Filomena pa 11 ’or di mainta, después 
saliendo pa Santana catolico Pastoor Kraanwinkel na 
Paradera. E restonan mortal di nos defunto stima lo ta reposa 
for di 9’or den misa. 

Adres pa condoleer ta Aurora Funeral Home dialuna 14 di 
augustus 2017 di 7’or pa 9’or di anochi. 

Prome y despues di entierro no ta ricibi bishita di condolencia 
na cas. 


- 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


Siguramente bondat i miserikórdia lo 
siguimi tur e dianan di mi bida, i lo mi biba den e 
kas di Señor pa semper. 

Salmo 23:6 

Cu tristeza na nos curazon nos ta anuncia 
fayecimento di: 



Sra. Vda. Estrolita 
Croes-Lumenier 

Mihor conoci como “ Chaita” 

*14-03-1927 -107-08-2017 

Na nomber di su : 

Yiunan: Thelma y Lino Thodé - Croes 

tRegina y tJuan Koolman - Croes 
Dufi y Ella Croes - Filiciana 
tMaiky y Rosa Croes - Rodriguez 
Chai y Blanca Croes- Perez 
Donald Croes 
Gloria Croes 

Nietanan stima : Rouxana de Weever- Koolman 
lliana Browne - Croes 

Nieto stima: Maurits Croes 

Tur su demas nieto(a)nan, bisanieto(a)nan y 
tataranieto(a)nan. 

Cuñanan : Sra. Vda. Ida Lumenier - de Mey 
Sra. Vda. Edita Lumenier - Franken 

Subrina stima : Shirley v/d Biest 

Demas subrino(a)nan, Primo(a)nan y demas famia y 
conocirnan. 

Un danki special na e zusternan di Wit Gele Kruis, 
Zuster Amama y su bon amigonan di Centro Kibraha- 
cha. 

Acto di entiero lo tuma lugar na Kerki Protestant na 
Piedra Plat diasabra 12 di Augusus 2017 di 9’or pa 
11 ’or di mainta. Despues lo sali pa Santana Protestant 
na Piedra Plat. 

Condolencia lo ta na Aurora Funeral Home diabierna 
11 di Augustus 2017 di 7’or pa 9’or di anochi. 

Enbes di krans lo tin un box desponibel na Kerki 
Protestant pa un donacion pa Centro Kibrahacha, 

Disculpa nos pero despues di entiero nos no ta ricibi 
bishita di condolencia na cas, 



Mainta 


écorfitfj/lbko 

Tel: 583-1400 Fax: 583-1444 

Detencion di 3 sospechoso pa 
ladronisia cu violencia 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


With Thankfulness for a beautiful life well lived. 

It is with great sadness that we announce the passing 
of Ms. Julie, monn, auntie Julie are some of the names 
she was well known as throughout her 97 years of life. 
Mom passed away peacefully at home. 



Juliette Phelomen Fontaine 

Better known as: “Ms Julie” 

*21-07-1920 - 103-08-2017 


She was predeceased by her: 

Life partner: fTheodore (Myo) Toussaint 

Children: Clem Francis and wife Wavel 

Ruth Musgrave and husband Randy 

tNathalie 

fjunie 

Franklin Lamonthe and wife Dientje 
Jennifer (Suzie) Herman 

Like daughter :Millie and Ike Posner 


Siblings: tFlorita 

tJones 
tSeford 
tBobby 
tCynthia 
tDenise 
tEdmond 
tSteward 
Carmie 
Thelma 
Herbert 


Loving nieces and nephews too numerous to mention 
them all. 


Grandchildren and great grandchildren. 

Cousins: Angus, Savarina and 

children and all abroad 


Friends and family: Fontaine, Jarvis, Anselm, Francis, 
Defoe, Williams, Benjamin, 

Posner family, Rebecca and family 

Funeral service will take place on Saturday August 
12th, 2017 at Aurora Funeral Home from 2 to 4 pm, 
then will be taken to the cemetary Sabana Basora 

Condolences: Friday August 11th from 7 to 9 pm 

Excuse us if in our sadness we forgot any family or 
friends 


WILLEMSTAD - Diahuebs ultimo, alrededor di 12.30 or di mérdia, Central di 
Polis a dirigi un patruya di Polis na un adrés na Caminda Aluminio pa un caso di 
ladronisia cu violencia cu a caba di tuma lugar. 

For di un investigacion preliminar a sali na cla cu dos suheto bou di menasa cu 
arma di candela a kita un cadena y un oloshi for di e homber habitante di e cas. 
Despues di nan acto nan a huy na pia drenta den un mondi patras di e cas. Durante 
nan huida nan a lós un tiro den laira. 







Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Durante di un buskeda den e mondi e agentenan a mira algun hómber cu ta cuadra 

cu e descripcion di e sospechoso- 
nan cu un ratu promé a cometé 
e ladronisia cu violencia manera 
ariba mencioná. 

Mesora e agentenan a start un per- 
segucion tras di e sospechosonan. 
Riba e caminda di tera Fraternan 
di Skérpéné/Sero Loraweg e agen- 
tenan a topa cu un otro hómber 
kende no tabatin su identificacion 
hunto cuné y a lceda detené. Un 
rato despues e agentenan a detené 
e dos sospechoso. 


“Dios ta Amor.. .y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi” 

Cu hopi dolor na nos curazon nos kier participa 
fayecimento di : 




Elisabete Lausman Teixira 

Mihor conoci como “Bete” 
‘09-11-1953 - 108-08-2017 

Acto di entiero lo wordo anuncia despues 


'pwtenal PfomeJ& (Jnemtéonty 


Cumana #44 


Tel: 586-4444 / 733-2906 


E: royalfuneraJhome@hotmaiLcom / 593-0857 / 731-5347 


Ta trata di e hómbernan: S.H.S 
di 26 aña di edad, kende no ta- 
batin su id; F.M.A. di 25 aña di 
edad; N.G.S. di 23 aña di edad. 
Tur tres naci na Córsou. 
Continuando cu e investigacion a 
resultá cu e sospechoso S.H.S. un 
dia promé 9 di augustus alrededor 
di 4’or di atardi probablemente a 
atracá dos persona masculino den 
área di Koraal Spechtweg. 

E sospechoso S.H.S. a kita un 
cadena y un telefón iPhone for di 
su victimanan. Durante un con- 
trol riba e sospechoso e tabatin e 
telefón procedente di e ladronisia 
den su poder. 


Met groot verdriet geven wij te kennen, dat op 5 
augustus 2017 onze geliefde vrouw en moeder: 



Ria Wendriks 

is overleden 


De condoleance en uitvaart word later bekend 
gemaakt. 


A presentá e sospechosonan di- 
lanti di un Fiscal auxiliar kende a 
ordená nan encarcelamento pen- 
diente di mas investigacion. 

Polis a tene un entrada hudicial 
na cas di e sospechonan na Sero 
Loraweg. Durante un investiga- 
cion n’e cas a haña y confiscá un 
plantacion di marihuana (26 mata 
di marihuana). 

E investigacion ta continuá. 

Lista di MEP realmente e unico 
alternativa pa eleccion 2017 



DIABIERNA ultimo, dia 4 di augustus, 
MEP a presenta un lista sumamente in- 
teresante. Un lista di caranan conoci y cu 
experencia den politica conbina cu caranan 
nobo den politica pero no desconoci den nos 
comunidad. Personanan prepara y determina 
pa logra e cambio den nos pais. 

Cu e lista aki, lider di MEP, sra. Evelyn 
Wever-Croes a demostra di tin vision real 
pa MEP no solamente den e eleccion aki 
sino tambe pa e siguiente generacionnan 
integrando varios personanan hoben, pro- 
fesionalnan jong y personanan bon prepara 
den nan area di experticio cu kier logra e 
cambio pa Aruba. 

Por a nota cu e trahamento di lista a bay sin 
incidente y den un forma trankil cu ta dem- 
ostra e union grandi cu tin den partido. Na 
mas di un ocasion lider di MEP a gradici e 
candidatonan pa e espacio cu nan a brind’e 
pa e por a forma e lista aki den tur trankili- 
dad y tempo. 

Tambe sra. Evelyn Wever-Croes a expresa un 
danld special na dr. Gerrit Croes. Dr Gerrit 
Croes ta presidente di partido MEP y a figura 
rib’e lista di MEP na aña 2009 y 2013. 

Sin embargo, mirando e interes grandi cu 
tabatin e biaha aki pa candidatonan subi 
riba lista di MEP, y mirando e lista di espera 
grandi di candidatonan cu hopi potencial 
pa subi e lista ainda, lider di MEP a acerca 
dr. Gerrit Croes y a pidi’e pa cede su puesto 
p’asina por a cera e lista. 

Dr. Gerrit Croes a demostra cu realmente e 
ta un persona cu ta pone den practica locual 
ta e filosofia di partido, esta e solidarismo. 
Y a pone e amor cu e tin pa partido MEP y 
especialmente e amor cu e tin pa Aruba na 
prome luga, dunando e ehempel den politica 
cu bo no mester lucha pa bo probecho per- 
sonal pero semper pone e interes di partido 
y especialmente e interes di Aruba na prome 
luga. 

Lider di MEP a presenta e lista ganado desde 
diahuebs anochi na CEDE di MEP den un 
reunion extra oridinario di partij raad cu a 
wordo transmiti via Facebook di MEP. 

Un animo, union y alegria cu tabata biba den 
e candidatonan y simpatisantenan presente 
na momento cu cada candidato a wordo 
anuncia. 

No tin duda cu e lista di MEP ta e lista mas 
comenta na Aruba prome, durante e despues 
di a wordo entrega. Nos lista ta e unico al- 
ternativa pa eleccion 2017. Pabien MEP y 
pabien lider di MEP cu e tremendo lista. 

Biblioteca San 
Nicolas ta habri 
pa publico 



MIENTRAS cu tin un renobacion ta tumando 
lugar rib’e edificio di Biblioteca San Nicolas, servicio 
ta sigui den otro espacio no mucho leu. Biblioteca ta 
temporalmente ubica na Been v.d. Veen Zeppenfeld- 
straat #10. Aki tin e coleccion pa adulto, mucha y 
algun computer y tambe WIFI. 

Un espacio tranldlo caminda por studia, lesa y busca 
informacion, di dialuna pa diabierna. 

Publico di Pos Chikito, Savaneta y San Nicolas por 
acudi pa cualkier informacion, prestamo di buki y 
otro servicio di Biblioteca. Miembronan cu ta entrega 
nan buki prome cu diabierna 25 di augustus no ta 
paga boet. Un y tur ta bon bini. 

Fundacion Milo Croes y AVP la 
recorda prome aña di fayecimento 
di e gran politico Arubiano 



DIALUNA ultimo, 7 di augustus a cumpli 
e prome aña di e desaparicion fisico di e gran 
politico y experto constitucional sr. Antonito 
Giordiano “Mito” Croes (d.f.m.). 

Pa marca e ocasion aki cu su merecido respet 
y atencion, Fundacion Mito Croes pa Estu- 
dionan Social Cristian Aruba a organisa un 
ceremonia solemne na su graf na Santana 
Catolico di Paradera. Na esaki a asisti famia, 
amigo y coleganan di defunto Mito pa rindi 
honor y demostra con keto bay e ta bibo den 
tur nan memoria. 

Mito a ser describi, na un aña di su fayeci- 
mento lamentabel y cu a laga un bashi asina 
grandi atras, manera un persona cu un curason 
di oro, un mente di genio y e alma di un amigo 
berdadero. Un y tur por bisa cu Mito tabata 
un gran amigo pa cada un di esnan presente, 
un persona cu no lo keda lubida hamas y ta 
biba den memoria di nos tur. 

Fundacion Mito Croes di Estudionan Social 
Cristian Aruba ta e miho manera cu Mito ta 
laga un stempel pa loke el a nifica pa pais 
Aruba. 

President di e fundacion, sr. Philippe La Reine, 
ta entre esnan cu a hiba palabra, hunto cu Ros- 
ita Madari, senora viuda di Mito. Tabata hopi 
emotivo pa scucha nan papia di anecdotanan 
comparti, pero tambe di e deseonan cu e gran 
politico tabatin pa cu e desaroyo di nos isla. 
Ademas di palabranan bunita y recuerdonan 
comparti, tambe a haci ofrenda floral den 
nomber di Fundacion Mito Croes dor di su 
Secretario Franldin Hoevertsz Jr. y Monica 
Oplaat, mientras cu di parti di Partido di 
Pueblo Arubano a haci ofrenda candidato 
Mervin Wyatt-Ras y lider Mike Eman. 

Consecuentemente lider di AVP mes a hiba 
palabra indicando con, entre su multiple virtud 
y talento, Mito ta haci falta su sabiduria. 
“Cada momento cu bo tin un preocupacion, 
un reto bo dilanti sea personal of politico, 
constitucional semper bo por a conta cu con- 
sehonan hopi importante di Mito”, Eman a 
bisa. “Consehonan cu te awe ta sirbi pasobra 
den e consehonan di Mito semper tabatin un 
liña di pensamento, un base di norma, balor- 
nan, sentidonan di ldco ta e compromiso cu 
un pueblo y pais y kico ta un prohimo pa bo 
conciudadanonan. ” 

Basa riba esey, segun e lider politico, Mito a 
inculca den nos tur e sentimento di kier sirbi 
nos pais, pero di lder ta tambe un bon ruman 
di tur den nos comunidad. 

“Awe cu e no tey mas, nos ta para akinan pa 
duna reconocemento n’e virtudnan importante 
ald.” 

Aichella Steenvoorde-Lade di Partido POR: 

up Homes" pa e hoben 
iforsa nos mercado di 
n a base di un un plan 
egico ta un prioridad 

denan pa miho oportunidadnan di trabao cu un futuro digitalisa 


“DESDE mi añanan di estudio y combersando cu masha hopi 
studiantenan mescos cumi cu ta studia den exterior y ta mira nos 
isla di un otro angulo. Como estudiante den exterior, e problem- 
atica di mas grandi tabata y ta con nos ta reintroduci nos mes den 
e campo di trabou y logra asina cumpli cu nos soñonan. 

Parti di e soño ta pa ta independiente y ta poseedor di nos propio 
cas, nos propio hogar, mientras cu nos tur ta cana cu un debe gi- 
gantesco di studio cu no ta duna nos e forsa pa emprende un ne- 
goshi y ta desminui e forsa di compra of inversion”, segun Michella 
Steenvoorde-Lacle. 

“Con pa cuminsa na Aruba, si nos ta custumbra na algo sumamente 
diferente. E promesa di tin bo mes un hogar mester keda vigente 
y ningun hende por keda desampara. Den forma imparcial, cada 
hoben adulto tin e derecho di forma su famia y su hogar.” 
“P’esey”, segun Steenvoorde-Lacle, “ta importante pa inicia proyec- 
tonan di hogarnan “Start-up” pa nos hobennan adulto en busca di 
nan propio hogar. Procesonan husto pa por yega na un vivienda 
sostenibel y digno sigur POR! ” 

“Progreso pa un y tur cu kier traha, cu kier progresa y ta sinti su 
mes pega pero kier un solucion, mester POR! Un plan pragmatico 
a ser diseña pa lceda ehecuta y asina garantisa cu nos hobennan 
ta bolbe nos isla y ta desminui e “Braindrain” cu ta azota nos isla. 
Aruba, ta un isla bendiciona y riba un planeta di desaroyonan 
rapido y avansa. 

Steenvoorde-Lacle ta bisa cu “e fenomeno di digitalisacion y roboti- 
sacion, mi persona hunto cu Partido POR, ta para pa un maneho 
di enseñansa di calidad pa adultonan cu ta inclui recapacitacion 


pa esnan cu mester di entrenamento y calificacionnan necesario. 
Miho oportunidad pa haya un miho trabao y oportunidadnan cu por 
inspira nos hendenan pa transcende tur limitacionnan economico 
sigur POR! ” 

“Pa loke ta nos hobennan cu pa un of otro motibo ta cay den un 
abismo y ta busca e solucion, tambe ta premira e solucion. Tur ser 
humano tin e derecho di rehabilita y haya e oportunidad di bay 
bek rib’e bon caminda. Creando un vang net pa personanan cu a 
bay den mal caminda y ofrecenan e oportunidad di rehabilitacion 
pa medio di enseñansa, nos lo trata e problemanan di criminalidad 
y adiccion na su raiz.” 

Steenvoorde-Lacle ta bisa cu “dignidad y humanidad sigur lo ta un 
di e prioridadnan di mi persona y e plataforma POR! ” 

“Mi ta boga pa un enfoke fuerte riba desaroyo tecnologico den 
enseñansa cu un mira pa un futuro automatisa y digitalisa, un fu- 
turo na unda e talento y capacidad di nos hendenan mester wordo 
utilisa den formanan inovativo. 

Segun Steenvoorde-Lacle, “Cu programanan di conscientisacion 
continuo di nos custumbernan y herencianan cultural, lo sirbi 
como extension pa inclui nan den e programa di integracion digno 
di Aruba su custumbernan y historia. Un Aruba uni rib’e mes un 
principionan y identidad sigur POR! ” 

“Cu bo aporte, bo sosten, mi lo por logra realisa e plannan cu ya 
mi a presenta na varios instancia, na hobennan cu ta hunto cumi 
pa nan ehecucion, ya como hobennan cu e amor pa haci di nos isla 
algo miho, nos tur lo POR”, Steenvoorde-Lacle ta termina. 

Apreciabel conciudadano, 


Cu hopi orguyo mi ta comparti cu bo persona e vision di Pueblo Orguyuso Respeta, POR. 

Un vision cu a wordo crea for di un anhelo pa transforma Aruba den e pais na unda bienestar 
ta uno real y pa nos tur. Un Aruba na unda pueblo no solamente kier haya di come pero kier 
tambe tin e liberdad di siña pisca. Un Aruba na unda cada ciudadano ta doño di su propio 
destino y na unda derecho constitutional no ta un fabor. 

Un Aruba na unda pragmatisimo no mester competi cu ideologia di solamente algun persona. 
Ideologia hamas y nunca por para riba bienestar di un pueblo. Laga nos semper corda esaki. 
Nos ta un team di profesional cu a bin hunto for di diferente angulo di bida cu un meta 
comun, esta; traha incansablemente pa Aruba y su hendenan. Nos programa, cu ta carga 
e nomber ‘ Vision ’17-’21 Hunto Nos POR ta contene puntonan di atencion y prioridad cu 
aboso, nos hendenan a presenta y a comparti cu nos. Despues e tres lunanan cu nos a sinta 
cu diferente instancia y grupo den comunidad, como tambe a base di e miles di mensahenan 
ricibi via rednan social, nos a bin na e conclusion cu pueblo no solamente kier un voz, pero 
un voz cu berdaderamente ta wordo scucha. Pa es motibo Vision 17-21 Hunto Nos Por, ta uno 
di pueblo y pa pueblo. Hunto nos lo logra! 

Mi kier tuma e responsabilidad como lider di partido y enfatisa cu e tempo cu nos tin nos 
dilanti no ta bay ta uno facil. Tin retonan cu nos lo mester enfrenta y nos mester realisa 
cu e unico forma pa surpasa e retonan aki ta a base di un asercamento autocritco, un plan 
concreto y accionan realisabel. 

Pa e motibo aki, nos vision ta,kibra cu e tradicion politico. Nos kier papia menos y haci mas. 
Nos kier ta inclusivo y habri, no solamente riba papel, pero cu echo Nos kier duna bo un 
trato igual, respetando bo derecho di kier ta ken bo ta. Nos kier pa abo y cada cuidadano cu ta 
biba riba e pida baranca aki ta e ganador absoluto di nos accionan. 

Dia 22 di september 2017 lo ta un dia historico riba cua hunto cada un di nos por tuma e 
responsabilidad di ta doño di nos mesun destino. Dia 22 di september abo por dicidi pa siña 
pisca of djis haya di come. Hunto cu E Forsa Nobo, nos lo guia e pais riba e rumbo di progreso 
cu lo por wordo sinti den tur hogar. Bienestar berdadero y pa tur hende! 

E Futuro di nos isla ta den bo man, nos ta confia den bo sosten... awo y despues di 22 di 
september 2017. Hunto Nos POR! 

Bálornan humano semper mester prevalece riba ideologia. 


Otmar E. Oduber B. Sc. 

Lider di partido Pueblo Orguyoso Respeta (POR) 

1 . 

Nos 

Compromiso 


K ibrando cu tradicion politico 



NO MAS PROMESA 
BASHI 


Bo dilanti bo ta haya e programa di partido pa eleccion 2017 di Pueblo Orguyoso y Respeta 
(POR). Pa nos ta un honor pa por presenta esaki y tin tur confiansa cu bo persona por 
identifica bo mes cu e contenido. Nos como plataforma politico ta scoge pa distancia nos mes 
di haci promesa bashi. Pense bon y analisa e historia di partidonan politico tradicional: 

Bo lo pone bo confiansa den partidonan cu repetidamente durante campañanan electoral ta 
haci promesanan y despues unabes den gobierno no ta cumpli cu esakinan? Bo lo pone bo 
confiansa den partidonan politico cu ta presenta programa di partido cu ta populista y tambe 
irealistico cu e unico meta pa gana bo voto pa asina drenta of keda den gobierno? Bo no ta 
kere cu 31 aña despues cu nos pais a logra su Status Aparte e momento a yega pa pone un fin 
definitivo na e circulo vicioso aki, cu ta beneficia solamente e partidonan en cuestion pero cu 
no ta na interes general di nos pueblo?Awe POR ta kibra cu tradicion politico. E documento cu 
bo tin bo dilanti no ta contene promesa bashi, si no puntonan concreto di atencion, prioridad 
y importancia cu ta sali for di preocupacion, deseo y exigencianan cu ta biba den curason y 
consenshi di nos comunidad. Contrario na otro partidonan, nos a scoge pa un asercamento 
inclusivo cu comunidad como punto di salida den e proceso di formulacion di nos programa 
di partido (“bottom-up approach”). 

Despues di 3 luna di varios ronda di consulta cu un gran cantidad di gruponan di enfoke y 
tambe cu actornan y miembronan clave den nos comunidad, nos a formula nos Plan di Accion 
cu a wordo presenta na comunidad den luna di mei ultimo. Den e simannan cu a sigui a ricibi 
hopi reaccion y sugerencianan di esnan cu a download e Plan di Accion via nos Facebook 
page. Aki mester haci mencion tambe di e deseo y preocupacionnan cu a bin dilanti durante 
nos bishitanan di cas y reunionnan di contacto. Nos a compila, documenta y analisa tur e 
informacion valioso aki cu nos a ricibi di comunidad y a incorpora esaki den nos progama di 
partido. 

Nos ta e prome partido politico den historia di nos pais cu a hinca asina hopi tempo, esfuerso 
y recurso den un proceso unda na un forma habri, directo y participativo a envolvi comunidad 
den preparacion y formulacion di nos programa di partido. Y nos a haci esaki pa diferente 
motibo: 



1. nos kier enrikese y fortalece nos democracia mediante formacion di ciudadanonan critico, 
consciente y participativo; 

2. nos kier contribui na conscientisacion di nos comunidad cu programa di partido mester 
hunga un papel importante, of kisas hasta determinante, den e proceso electoral; 

3. nos ta convenci cu programa di partido mester refleha loke realmente ta biba den pueblo, 
mirando cu como parlamentario of gobernante ta solamente interes y bienestar di pueblo 
bo mester defende y promove. 

Un palabra di elogio y gradicimento ta bay na tur esnan cu a duna nos nan tempo y 
contribucion valioso na nos programa. Boso voz lo resona. Y mas fuerte pueblo su voz ta, mas 
fuerte e lo resona. Esaki ta e esencia di E Forsa Nobo. 

Goberna un pais ta un responsabilidad serio y mester ta sincero y honesto cu esnan cu ta 
duna bo e mandato pa cumpli cu e tarea aki. Nos programa no solamente ta cumpli cu 
aspiracionnan di nos comunidad, pero na mesun momento e ta uno realistico y balansa 
cu ta forma un fundeshi solido riba cual hunto nos por construi un miho Aruba. Nos no ta 
un partido di promesa, sino di compromiso. Y nos compromiso ta unicamente cu pueblo di 
Aruba....No mas promesa bashi! 


* * POR TA COMPARTI ANHELO DI NOS PUEBLO PA 
TRANSFORMA NOS PAIS j j 


DICON A FUNDA 
POR? 


Un pueblo orguyoso y respeta sosteni pa un gobernacion di calidad ta e base necesario pa 
comunidad por desaroya optimalmente. Rond mundo tin movecionnan grandi ta tumando 
lugar kibrando cu tradicion politico. E tempo moderno ta haci cu cada ciudadano, pa 
medio di tecnologia y medionan social, mas y mas por vocifera su deseonan, inkietudnan 
y aspiracionnan. Dunando oido na un comunidad cu continuamente ta expresa e deseo 
profundo pa un representacion nobo y diferente, e plataforma politico aki a nace pa logra e 
transformacion tan anhela. 

POR ta convenci cu cambio berdadero ta urgente y necesario. Nos ta comparti e anhelo 
di pueblo pa transforma nos pais den un miho Aruba. Un Aruba nobo unda bienestar, 
trankilidad, felicidad, harmonia y prosperidad por reina berdaderamente den tur skina, tur 
bario y tur hogar. 

Historia politico di nos pais a demostra cu union ta haci forsa. Cu fundacion di e plataforma 
politico, E Forsa Nobo, a crea un oportunidad pa uni bou di un solo dak tur esnan cu ta 
convenci cu mester bin cambionan fundamental den politica, gobernacion y maneho publico 
di nos pais y ta dispuesto tambe pa contribui na esaki. Di e forma aki ta sigura cu nos oferta 
di transformacion lo conta cu sosten amplio den nos comunidad durante proximo eleccion, pa 
asina nos por haya un mandato fuerte di e mesun comunidad aki pa den su nomber y interes 
cumpli cu nos compromiso pa cambia fundamentalmente e rumbo di nos pais. 

Loke ta haci nos diferente ta cu pa nos partido cambio tin un nificacion profundo y 
transcendental. Nos partido a wordo funda cu e meta pa logra cambionan fundamental y 
duradero den tur aspecto di nos sociedad. Pues cambionan cu ta necesario pa hiba nos pais 
den e siguiente nivel di desaroyo y realisa tur su potencial. 

Den e programa aki nos ta elabora y splica e cambionan cu POR ta para pe y tambe con nos ta 
bay logra esakinan den e siguiente periodo di gobernacion. 


u 


VOTA PA UN MIHO ARUBA 


JJ 


MESTER POR 

Lansa un plataforma politico nobo den un arena tradicional na Aruba sigur no ta algo facil. 

E ta rekeri curashi y determinacion, forsa di famia, confiansa den abo como ciudadano y fe 
eterno den nos Creador. 

Eleccion venidero no ta bay ta un eleccion manera e otronan cu nos a conoce desde Status 
Aparte. E aña aki pa prome biaha como votador bo persona ta bay tin e opcion pa scoge pa un 
cambio, no cambio di e partido den gobierno sino cambio den e rumbo y desaroyo di nos pais. 
Tur generacion, aunke cu nan diferencianan, tin un meta comun, esta pa hunto construi y 
laga atras un miho pais cu nan a hereda. 

Cu bo sosten, cu bo curashi y man na obra nos lo logra esaki. Hunto nos lo logra. Dia 22 di 
september proximo enberdad nos deseo ta pa bo deposita bo confiansa den nos partido, pero 
mas importante cu esaki, nos deseo ta pa bo vota pa un miho Aruba. 


U 


NOS SOCIEDAD A BIRA MAS CONSCIENTE 


JJ 


□ 



VISION VERSUS 
IDEOLOGIA 


Tradicionalmente partidonan politico ta sali for di un ideologia politico. Esaki kiermen cu nan 
ta basa nan mes riba nan creencia di kico ta e mihor forma pa organisa sociedad. Maske cu un 
ideologia ta un bon base pa formula locual un partido politico ta para pe, e sociedad global, 
pero tambe localmente, ta cambia rapidamente. Desaroyo economico, tecnologia cu cada 
dia ta mas avansa y medionan social ta haci cu rond mundo tin movecionnan remarcabel 
tumando lugar den comunidad y sigur tambe den arena politico. Partidonan tradicional cu ta 
keda opera for di punto di bista di ideologia tradicional, no ta logra conecta cu e necesidadnan 
y deseonan di e comunidad. Un comunidad cu mas y mas ta educa su mes y vocifera loke 
e kier pa esnan cu e a scoge pa represent’e tene na cuenta. Un comunidad cu no solamente 
ta expresa su preocupacionnan, pero cu ta hopi consciente y critico pa loke ta trata nivel y 
calidad di politica, gobernacion y maneho publico. 

Mirando e procesonan aki cu tambe den nos comunidad ta tuma luga, ta necesario pa adapta 
na un forma unda cu no solamente por inclui e tendencianan aki, pero cu ta ofrece tambe un 
punto di salida, un vision cu ta contribui na bienestar di nos pueblo. 

Pa e motibo aki POR ta scoge conscientemente pa no profila su mes como exponente di un of 
otro ideologia politico. E conhunto coherente di ideanan pa POR goberna nos pais, ta ancra 
den nos vision pragmatico, cu hunto cu deseo di pueblo ta forma e base di nos programa di 
partido. 


* * NOS POBLACION A PERDE CONFIANSA DEN POLITCA Y TA 
CANSA y y 

PUEBLO TA CANSA 

Awe, na vispera di un otro eleccion y mas cu 3 decada despues cu nos a logra nos Status 
Aparte, ta e momento oportuno pa nos para keto un rato y reflexiona riba funcionamento di 
nos sistema politico. Un di e puntonan cu mas ta resalta ta e hecho cu un gran parti, kisas 
hasta mayoria, di nos poblacion a perde confiansa den politica y ta cansa. 

E perdida di confiansa aki den politica tradicional tin diferente motibo: 


■ Un enfoke riba poder politico enbes di interes general di nos pueblo; 

■ Promesanan haci durante periodo di campaña sin cumplimento y sin ehecucion despues 
di eleccion; 

■ Promocion di division y polarisacion den politica y comunidad enbes di promocion 
sincero di union; 

■ Patronahe politico, nepotismo y malgastamento di fondonan publico; 

■ Perdida di contacto cu comunidad cu consecuencia cu comunidad ta sinti su mes 
neglisha; 

■ Desigualdad ora ta trata desaroyo socio-economico di diferente grupo den nos sociedad; 

* * TRADUCI DESEO DI PUEBLO DEN PUNTONAN DIACCION 
REALISABEL y y 

NOS BALORNAN: E 
FUNDESHI Dl POR 

POR su vision ta basa riba e siguiente balornan: 

■ Pragmatismo: 

acerca retonan di comunidad a base di analisis, factibilidad, racionalidad y un mente 
habri; 

■ Progesividad: 

progresista cu un enfoke riba innovacion, renovacion, y transformacion riba tur nivel 
(politico, gubernamental, socio-economico); 

■ Integridad: 

transparente, critico y auto-critico riba tur nivel (politico, gubernamental, comunitario) 
ora ta trata maneho y accionan; 

■ Comunitario y participatiuo: 

continuamente den contacto estrecho y directo cu comunidad, traduciendo 
preocupacionnan y deseonan di pueblo den puntonan concreto y den accion. 

^UN ARUBA UNDA NINGUN HENDE TA WORDO DISCRIMINA 
OF PRIVILEGIA y y 


□ 



TRANSFORMACION 
Dl NOS PAIS DEN 
UN MIHO ARUBA 


Loke POR ta ofrece nos comunidad ta e transformacion pa un miho Aruba. Un Aruba unda 
e hende y su derechonan, su bienestar, su progreso y su prosperidad ta poni central y unda 
tur hende ta comparti e frutonan di desaroyo. Un Aruba unda tur districto y bario ta conoce 
adelanto y prosperidad. Un Aruba uni y harmonioso. Un Aruba unda ningun hende ta wordo 
discrimina of privilegia. Un Aruba basa riba igualdad y oportunidadnan igual. 

Un Aruba unda e ciudadano ta consciente, critico y participativo. Un Aruba cu un democracia 
bibo y un parlamento efectivo y eficiente hibando debatenenan di nivel y al caso, y asina 
cumpli debidamente cu su tarea di controla gobierno. Un Aruba cu ta conta cu un gobierno cu 
ta maneha nos fondonan publico na un forma responsabel y cu ta integro y transparente, cu 
bon gobernacion y un aparato gubernamental cu ta productivo, eficiente y ta brinda servicio 
di calidad halto. Un Aruba unda e ciudadano por biba trankil, sin temor di bira victima di 
criminalidad. 

Un Aruba cu un enseñansa gratis y di calidad halto. Un Aruba unda e pueblo ta practica 
deporte y ta biba saludabel y por conta tambe cu un nivel halto di calidad y servicio di nos 
sistema di salubridad. Un Aruba cu ta orguyoso di su herencia cultural. Un Aruba cu ta 
mira e importancia di un desaroyo sostenibel y ta duna contenido real na proteccion di nos 
naturalesa y medio ambiente. Un Aruba cu un economia diversifica cu ta genera empleo di 
calidad pa entre otro nos yiunan di tera cu a bay studia den exterior y ta desea di bolbe nos 
pais pa contribui na desaroyo di nos dushi pida baranca. Un Aruba cu ta wordo respeta den 
Reino y mundo henter. Pues, un Aruba transforma unda tur ciudadano ta progresa y cu un 
calidad halto di politica, gobernacion y maneho publico, di cual nos tur por ta orguyoso. Cu 
otro palabra: un miho Aruba pa un y tur! 

* * NOS TA BAY EHECUTA NOS PROGRAMA INTEGRALMENTE y y 


□ 



PLAN Dl 

IMPLEMENTACION 


Nos compromiso ta cu Aruba y pa traha exclusivamente y incansabelmente pa bienestar 
di nos pueblo. P’esey mes nos ta para firme pa ehecucion integral di nos programa. Pa 
sigura e ultimo aki, durante e prome 100 dia di gobernacion di POR lo formula un plan di 
implementacion acopla na maneho efectivo di proyecto (“project management”). 

E plan di implementacion aki ta consisti di e siguiente elementonan: 

1. E prome paso cu lo tuma luga ta cu tur e proposicionnan y puntonan menciona den 
nos programa lo wordo identifica como proyectonan. Den e cuadro aki un proyecto ta 
un conhunto di accionnan/actividadnan cu mester tuma lugar pa por logra un meta of 
resultado, a base di un planning y budget. 

2. Pa cada proyecto lo apunta e minister cu ta politicamente responsabel pa su ehecucion. 

3. E minister mester defini e meta of resultado desea di un forma mas concreto y midibel 
(“meetbaar”) cu ta posibel. 

4. E minister mester apunta kende ta e persona of funcionario cu ta responsabel pa 
ehecucion di e proyecto (manager di proyecto). 

5. Pa cada proyecto mester defini e accionnan cu lo mester tuma lugar y e periodo den cual 
nan lo mester tuma lugar. 

6. Pa cada accion di proyecto mester apunta esnan cu ta responsabel pa su ehecucion. E 
grupo aki hunto cu e manager ta forma e team di proyecto. 

7. Pa cada proyecto e respectivo team mester traha un budget teniendo cuenta cu e 
accionnan di proyecto y e planning. 

Despues cu e minister concerni aproba e plan di implementacion, lo inicia inmediatamente cu 
ehecucion di e proyectonan. Den e proceso di ehecucion ta distingui e siguiente fasenan: 

a. Periodicamente e manager mester raporta encuanto progreso di e proyecto y eventual 
“bottle necks” pa asina por coregi na tempo y garantisa cu e proyecto por wordo ehecuta 
mas tanto posibel conforme e planning y budget. 

b. Na final di cada proyecto e team mester evalua si a logra e meta of resultado desea. Si for 
di e evaluacion aki resulta cu esey no ta e caso, e team lo mester haci recomendacionnan 
na e minister responsabel kico ta e pasonan necesario of accionnan nobo cu mester 
wordo tuma pa por logra e resultado desea. 

c. E minister ta tuma un decision a base di e recomendacionnan y asina e team por sigui cu 
ehecucion di e proyecto (den forma adapta) pa logra e resultado desea. 

Cu e forma di traha aki, cu ta comun den sector priva, nos ta garantisa comunidad cu nos 
ta bay ehecuta nos programa integralmente. Pa nos aparato gubernamental e ta encera un 
cambio fundamental den su funcionamento. Bentaha grandi di esaki ta cu e lo contribui 
na mas efectividad, eficiencia y productividad gubernamental y tambe na un cultura di 
resultado, accountability y transparencia. Pues, e forma nobo di traha aki lo engrandece e 
forsa gubernamental di nos pais pa POR logra e resultadonan cu pueblo ta exigi. 

2 . 

Nos 

Prosrama 


resultado di scucha, pone atencion y 
compronde locual puelolo kier 



2.1 HUSTICIA 

NI DEN MI PROPIO 
SINTI MI SAFE 

E PRESUPUESTO PA COMBATI 
CRIMINALIDAD y y 


1 * INCREIBEL CU UN MINISTER ^TA BASTA! 
DI HUSTICIA TA BATI RIBA SU CAS MI TA 

PECHO CU E LA CORTA DEN MAS y y 


Mirando cu combatimento di criminalidad ta nos prioridad number uno, POR ta enfoca 
fuertemente riba restauracion di seguridad pa asina comunidad por biba trankil y sin temor 
di bira victima di criminalidad. Ademas no mester perde for di bista cu si no pone un paro na 
e ola di criminalidad, esaki lo por afecta negativamente nos turismo, cu ta e pilar economico 
mas importante di nos pais, y tambe nos clima di inversion. Den nos maneho integral pa 
combati criminalidad, POR ta enfoca tanto riba prevencion como tambe represion. Den e 
cuadro aki lo dirigi e esfuersonan y solucionnan di maneho riba e desaroyo y factornan cu ta 
causa of contribui na criminalidad. 
















2 . 1.1 Prevencion social 


Considerando cu tin un cantidad substancial di caso di criminalidad cu ta a consecuencia di 
problemanan social, lo implementa un programa di prevencion social di criminalidad. Punto 
di salida ta cu intervencion di parti di autoridadnan competente y otro stakeholders mester 
ta unda formacion di e mucha y e adolescente ta tuma lugar, esta na cas, den e bario y na 
scol, cu enfoke riba norma y balornan positivo cu ta contribui na formacion di un ciudadano 
ehemplar. Esaki ta importante pa motibo cu un persona no ta nace criminal, pero ta e 
ambiente y circunstancia den cual e ta lanta y desaroya como mucha y adolescente ta forma 
su caracter y personalidad di tal manera cu e ta bira vulnerabel pa bay den mal caminda. 

E meta principal di prevencion social ta pa mas trempan cu ta posibel identifica kende ta e 
muchanan y adolescentenan cu ta pertenece na e grupo di risico, percura pa e guia y sosten 
necesario (na e mucha/adolescente mes y tambe na su mayornan) y keda monitorea nan 
desaroyo. Pa por logra esaki e instancianan envolvi (manera Cuerpo policial, Departamento 
di Asuntonan Social (DAS), Voogdijraad y scolnan) mester ta pro-activo, traha na un forma 
structura, intercambia data y coordina nan accionnan. 

Den e cuadro aki lo mester duna atencion special na e hobennan cu no ta mira perspectiva pa 
progresa honradamente den bida y ta mustra tendencianan antisocial. E hobennan aki hopi 
biaha tin problema di drogadiccion, no a caba scol, no ta traha, a lanta den un famia kibra sin 
un figura di tata of den un hogar sin structura, ordo y disciplina, cu violencia domestico of cu 
mayornan cu problema di drogadiccion of alcoholismo. 

2 . 1.2 Trece polis mas cerca di comunidad 

Cu e meta pa trece polis mas cerca di comunidad, lo reactiva y amplia Polis di Bario pa duna 
mas visibilidad y proteccion, mehora e comunicacion y relacion entre polis y comunidad, y 
duna informacion y conseho di kico e habitantenan di e bario mes por haci pa evita cu nan ta 
bira victima di malechornan. 

Den diferente bario habitantenan preocupa cu e problema di criminalidad a tuma e 
iniciativa pa introduci un “bario watch” unda nan ta comunica cu otro via whatsapp tocante 
situacionnan sospechoso cu por afecta e seguridad den e bario. Principalmente den e barionan 
unda tin agente policial ta biba, e forma aki di prevencion ta dunando bon resultado. Lo 
stimula creacion di bario watch den tur bario aki na Aruba. Esaki lo bay man den man cu un 
programa di vigilancia di camara di siguridad den areanan cu ta “crime hotspots” y hunto 
cu e programa di “crime alert” via whatsapp na nivel nacional lo sigura cu polis por duna 
asistencia rapidamente na momento cu esaki ta necesario. 

2.1.3 Proteccion di nos cost anan 


Hecho ta cu tin stranheronan ilegal cu ta drenta nos pais cu mal intencion y ta haci nan 
mes culpabel na actonan castigabel (manera robo y atraco). Pa por soluciona e problema di 
ilegalidad lo mehora proteccion di nos costanan enfocando riba uzo di tecnologia moderno 
(entre otro drones y “bio-technology”), iluminacion den areanan vulnerabel y vigilancia cu 
ayudo di radar y helicopter. 

Ademas lo introduci un maneho estricto di admision di stranhero pa limita e posibilidadnan 
di estadia ilegal riba nos isla pa proteccion di nos comunidad. Y por ultimo lo intensifica 
maneho y autoridad di Cuerpo policial y di Warda Nos Costa pa gara y expulsa esnan cu ta 
drenta of permanece riba nos isla na forma ilegal. 


2.1.4 Máltrato y abuso sexual di menor 

Mirando e impacto cu maltrato y abuso sexual di menor tin riba comunidad y e 
consecuencianan traumatico pa e victima y famia, lo cambia ley pa asina introduci 
castigonan minimo y severo pa e delitonan aki y amplia e derechonan di e victima. Ademas 
lo cambia ley pa asina Cuerpo Policial y Ministerio Publico por ta mas efectivo den nan 
trabou di investiga y persigui penalmente esnan cu comete e delitonan aki. Departamento 
di Legislacion lo wordo instrui pa traha cu urgencia riba e proyectonan di cambio di ley 
menciona. Den e proceso di cambio di ley aki lo inclui tambe castigonan minimo pa otro 
crimennan pisa. Lo adapta e maneho a base di cual ta pidi castigo pa rekeri castigonan mas 
severo pa dicho crimennan y otro crimennan pisa. Lo introduci e derecho di e victima pa hiba 
palabra durante tratamento di e caso penal. 

Na mesun momento lo mehora e guia y sosten (“slachtofferhulp”) na e victimanan, lo 
implementa un programa di conscientisacion y prevencion, lo promove e cooperacion y 
coordinacion entre tur stakeholder y provee e recursonan necesario na e instancianan cu ta 
activo riba e tereno aki. Tambe lo introduci un call center na Cuerpo Policial cu ta opera 24/7 
pa comunidad por raporta keho contra abuso di mucha y un registro publico di sex offenders. 
Pa loke ta e seccion di Jeugd- en Zedenpolitie di Cuerpo Policial, lo inverti den aparato sofistica 
pa haci “forensic interview” y lo percura pa mas personal cualifica cu por haci esey. 


2.1.5 Rehabilitacion y resocialisacion 

Reintegracion den nos comunidad di esnan cu a comete un delito ta un forma efectivo pa 
preveni repeticion. Den e cuadro aki lo crea un Centro di Detencion pa Hoben (“Jeugddetentie 
Centrum”), unda hobennan cu comete actonan castigabel por haya guia specialisa y 
profesional y por conta cu facilidadnan pa educacion pa por haya trabou mara na un trayecto 
di rehabilitacion y resocialisacion. Ademas lo reforsa e meta di Korrektie Instituut Aruba 
(KIA) como un centro di coreccion unda ta brinda oportunidad di reformacion di e individuo 
y prepar’e pa reintegracion den comunidad. Unabes cu e hoben of adulto recobra su libertad 
lo mester enfoca riba su reintegracion den comunidad door di percura pa guia, training 
vocacional y empleo. Unda ta necesario lo reforsa DAS pa por coordina e proceso aki hunto cu 
Reclassering, Enseñansa pa Empleo (EpE) y Departamento di Progreso Laboral (DPL). 

2.1.6 Reforsa nos Cuerpo Policial 

Punto di salida ta cu nos Cuerpo Policial mester tin e hermentnan, material y personal 
necesario pa por cumpli debidamente cu su tarea di combati ciminalidad. Pa logra esaki 
lo reforsa y modernisa Scol pa Polis pa asina por cumpli debidamente cu demanda di 
comunidad pa mas polis y e necesidad pa recapacitacion continuo di nos agentenan policial. 
Ademas lo percura pa e material necesario (helicopter y mas auto di patruya). Den e siguiente 
4 aña lo percura pa 200 agente policial adicional y 40 auto di patruya adicional. Cu esaki 
Cuerpo Policial ta bay aumenta drasticamente su presencia y visibilidad riba caya. 

Pa mehora eficiencia y capacidad pa soluciona casonan lo implementa “smart policing” basa 
riba uzo di tecnologianan moderno (p.e. pa control digitalisa di plachi di number, keuring 
di auto y cobramento di boet pa velocidad halto), digitalisacion di data cu ta relevante pa 
combatimento di criminalidad, link entre databases di diferente instancia (Oficina di Censo y 
Registro Civil, Cuerpo Policial, Ministerio Publico, Reclassering, DAS y Warda Nos Costa) y mas 
y mihor investigacion, compilacion, analisis y uzo di data. Ademas lo introduci un programa 
pa reforsa ordo, respet y integridad den Cuerpo Policial pa asina por sigura e confiansa di 
comunidad. 

2.1.7 Combati drogadiccion 

Ora ta trata e tema di drogadiccion aki na Aruba ta remarcabel cu no tin mucho informacion 
disponibel. P’esey mes ta necesario pa mas pronto posibel un estudio profundo wordo haci di 
e problematica aki. 

Combatimento di drogadiccion tambe ta rekeri un maneho integral di prevencion y represion. 
Lo intensifica e programa nacional di informacion y conscientisacion pa preveni drogadiccion, 
specialmente na nos scolnan. Y e mesun modelo di prevencion social pa combati criminalidad 
por wordo aplica tambe pa preveni drogadiccion (mira subparagrafo 2.1.1), pero den caso di 
drogadiccion e enfoke mester ta mas riba e nivel di bario. Esaki pa motibo cu e problematica 
di benta y uzo di droga como tambe drogadiccion ta concentra su mes den algun bario 
specifico, cu mas cu otro barionan ta wordo confronta cu e consecuencianan negativo. 

Importante ta pa stimula cohesion y control social den e barionan en cuestion mediante un 
programma di trabou comunitario di bario (“buurtopbouwwerk”) cu lo mester wordo carga 
door di DAS. Di otro banda lo destina un parti di e recursonan adicional di Cuerpo Policial 
(mira subparagrafo 2.1.6) pa aumenta presencia y visibilidad di polis den e barionan aki. 

Rehabilitacion y reintegracion di specialmente e drogadictonan ambulante tambe ta un punto 
di atencion y POR ta sostene e maneho unda cu si un persona cu problema di drogadiccion 
wordo sentencia pa un delito, e ta haya bou di cierto condicionnan e opcion di combina 
castigo di prison cu e obligacion pa sigui tratamento den un centro di rehabilitacion. Den liña 
cu esaki lo duna tur sosten necesario na instancianan no-gubernamental cu ta activo riba e 
tereno aki y cu ta cumpli cu standardnan di calidad. Mirando cu reintegracion no ta posibel 
si no haya oportunidad pa subi mercado laboral, mester tin un cooperacion estrecho entre 
e instancianan menciona y sector priva cu na final di dia lo mester percura pa e cuponan di 
trabou. 

2.1.8 Combati abuso di animal y solucion pa 
animalnan riba caya 

Lo modernisa nos leynan pa inclui tur animal cu e meta pa haci abuso di animal un acto 
castigabel y lo percura pa cumplimento cu e ley aki. Como parti di prevencion, lo ehecuta un 
programa di informacion y conscientisacion y lo duna sosten na instancianan cu ta activo 
riba tereno di proteccion di animal. Den e maneho di prevencion lo enfoca riba e formanan 
con cada un di nos ciudadanonan por contribui, manera por ehempel mediante donacion, 
haciendo trabou voluntario y door di raporta abuso di animal na autoridanan. Pa e ultimo 
aki lo institui un “meldpunt” na Cuerpo Policial y crea un seccion special pa reenforsa e ley y 
atende cu e aspecto di sterilisacion pa limita e cantidad di animal riba caya. 

2.1.9 Crea un “Aruba Security Institute” 

Meta di “Aruba Security Institute” (ASI) ta pa bira un centro di conocimento, informacion 
y investigacion tanto local como regional (Caribe) riba tereno di seguridad, prevencion y 
combatimento di criminalidad. Tareanan principal di ASI ta pa facilita, coordina y ehecuta 
investigacionnan cientifico y organisa training, curso y workshops riba e terenonan menciona, 
incluyendo certificacion di companianan di seguridad. ASI lo traha den cooperacion estrecho 
cu Universidad di Aruba. Cu creacion di ASI nos pais lo duna na nos mesun hendenan y 
tambe na nos bishitanten un señal di confirmacion cu nos ambicion ta pa bira e pais modelo 
den Caribe riba tereno di seguridad. 




























2.1.10 Maneho Migratorio 

Punto di salida ta cu mester bin cu un maneho mas respetuoso y eficiente pa migrantenan cu 
derecho di estadia riba nos isla. 

Posicion di POR ta cu ciudadanonan di Reino Hulandes mester por tin e posibilidad pa haya 
un permiso pa multiple aña. 

Lo amplia e automatisacion di e sistema di aplicacion pa permiso pa garantisa transparencia 
y pa logra cu dentro di un tempo corto e aplicante por haya claridad riba su peticion. 

Lo sigui cu esfuersonan pa trece un solucion na un manera pragmatico pa e preocupacion 
existente referente e exigencia adicional di dominio di idioma Hulandes, cu a wordo introduci 
na 2011 den e “Rijkswet Nederlanderschap” y cual ta wordo experencia den hopi caso como 
desproporcional. 

2.1.11 Modernisa nos leynan 

Lo introduci un Academia di Ley pa por train huristanan den tecnica di traha ley pa asina 
modernisa nos leynan anticua, entre nan, e leynan pa combati criminalidad. 

2.2 SALUBRIDAD 


^ NO TA HUSTO CU MI MESTER 
A WARDA 6 LUNA PROME 
CU MIA HAYA CITA CU 
SPECIALISTA y y 


^TA PARCE CU PA AZV PLACA TA 
MAS IMPORTANTE CU SALUD 
DI MIYIU y y 


Punto di salida di POR ta cu tur ciudadano tin derecho riba un sistema di salud publico 
basa riba un calidad halto di cuido y servicio. Adicionalmente POR lo enfoca fuertemente 
riba reduci lista di espera pa specialista, importancia di prevencion, mehora cuido mental y 
mehora cuido pa nos grandinan. 








2.2.1 Mehora cálidad di cuido y seruicio 

Nos lo percura pa Implementa e “Landsverordening Kwaliteit in de Gezondheidszorg” cu ta 
contene normanan di calidad pa proveedornan di cuido y crea un asina yama “Gezondheids- 
en adviesbureau” cu e tarea pa garantisa calidad halto di salubridad pa nos comunidad. Lo 
Promove descentralisacion di cuido medico (clinicanan competitivo) y habri mercado unda 
cu e pashent por tin mas escogencia. Ademas lo modernisa leynan pa proteha derechonan di 
pashent no solamente contra mal practica medico pero tambe contra mal servicio y mester 
conscientisa e pashent mas riba su derechonan y inform’e di e camindanan cu e por cana 
pa cu keho contra un medico/specialista semper y cuando e pashent tambe ta cumpli cu su 
responsabilidad como pashent. 

Lo haci un evaluacion completo di organisacion, maneho y proceduranan di AZV pa wak unda 
y con por mehora su funcionamento y servicio. Den e cuadro aki mester bin solucion pa cierto 
condicionnan cu ta rekeri atencion mas specifico manera entre otro autismo y ADHD, y tambe 
pa enfermedadnan no comun (“rare diseases”) cu por lo general ta rekeri tratamento largo 
y costoso den exterior. No ta husto cu ta nenga nos ciudadanonan tratamento medico pa 
motibonan financiero. 

Aki mester menciona cu lo instala un comision di expertonan pa evalua y implementa 
medicina alternativo, incluyendo e aspecto medicinal di cannabis. E comision lo ta encarga 
tambe pa inventarisa na ki forma lo por duna pashentnan di Aruba cu ta sufri di cancer of un 
malesa cronico serio acceso via programanan academico na remedinan prometedor den fase 
di desaroyo (“early access programs”). 


2.2.2 Elimina lista di cspcra pa specialista 

Lo analisa e listanan di espera pa determina exactamente e grado di scarcedad di specialista 
den diferente ramo di specialisacion. A base di e analisis aki lo atrae specialistanan for di 
exterior pa asina garantisa cu tin suficiente specialista. 

Mientras tanto lo stipula un wachttijd maximo pa cada specialisacion y si no cumpli cu 
esaki, AZV mester manda e pashent pa tratamento den exterior. Pa loke ta e ultimo aki, lo 
percura pa control debido di instancianan medico den exterior cu ta cera vinculo cu ne, 
pa sigura calidad di cuido di e pashentnan cu ta manda pa exterior. Ademas lo restructura 
IMSAN den un centro specialisa den tratamento di malesanan cronico no transmisibel cu su 
propio Medical Research Center y lo ekipe na su maximo capacidad pa por funciona como un 
hospital 

Un forma pa reduci e tempo di espera ta habriendo e posibilidad pa sala di operacion por 
funciona cu orarionan mas largo y pa e instrumentonan di diagnostico manera MRI y CT 
Scan por ta disponibel durante orarionan mas largo.Lo implementa e “Landsverordening 
Beroepen In de Gezondheidszorg” (ley di BIG) pa caba di formalisa registracion (como 
“basisarts”) di profesionalnan den sector di cuido medico, acreditacion di scolnan/institutonan 

y reconocimento di diploma basa riba capacidad pa asina nos yiunan di tera cu a studia den 
region tambe por eherce nan profesion riba nos isla. Lo incentiva y facilita esnan cu kier sigui 
studia pa specialista den exterior y pa despues cu termina e trayecto di specialisacion nan bin 
labora na Aruba. 

2.2.3 Mas atencion na preuencion 

Lo modernisa e ley di AZV y duna mas atencion na prevencion mediante creacion di 
un fondo special y programa di informacion y conscientisacion dirigi riba biba y come 
saludabel, enfocando riba importancia di deporte y combatimento di obesidad y vicionan, 
incluso asistencia door di expertonan riba e tematica. Esaki lo bay hunto cu introduccion 
di incentivonan fiscal pa productonan saludabel y ampliacion di e canasta basico cu mas 
alimento saludabel. 

Ademas lo amplia e pakete di cobertura di AZV cu chekeo medico general. Lo concentra 
tambe riba prevencion y tratamento pa medio di tecnologia y medicina avansa di casonan di 
enfermedad di cancer y otro enfermedadnan prevalente manera diabetes y enfermedadnan 
cardiovascular. Adicionalmente lo preveni y limita complicacionnan di enfermedadnan 
hereditario door di haci un neonatale screening (“Hielprik”). 

2.2.4 Mehora cuido mental 


Consulta psicologico lo bira parti di e pakete di AZV y lo conscientisa y educa e poblacion riba 
problema mental. Mester percura pa bin un sinergia entre psicologia y psikiatria. Ademas 
mester reconoce cu nos problemanan social no ta solamente di indole economico sino tambe 
psicologico (mira subparagrafo 2.1.1). Lo implementa asistencia di psicologo y trahado social 
na nos scolnan. Fuera di esaki lo percura pa guia psicologico na personanan deteni na KIA 
pa prepara nan pa wordo reintegra den comunidad y asina evita un “rebond effect” (mira 
subparagrafo 2.1.5). 

2.2.5 Mehora cuido pa nos grandinan 

Lo sostene centronan di cuido pa nos grandinan. Lo enfoca riba nan necesidadnan (material, 
ekipo moderno y mehora estado fisico di edificio) y percura pa tin suficiente personal cualifica 
y motiva pa traha den e centronan aki cu e compensacion husto. Lo controla debidamente e 
calidad di cuido na tur centro di cuido. Enfoke mester ta tambe riba calidad di cuido pa nos 
grandinan cu kier keda biba independientemente den nan propio hogar, pero cu mester cuido 
diario na cas. Esaki lo yuda baha presion riba e lista di espera na centronan di cuido pa nos 
grandinan. Ademas lo stimula y sostene “mantelzorg” (cuido informal cu ta wordo duna door 
di famia, amigo of bisiña) hunto cu guia di un geriatra y/of enfermero specialisa den geriatria. 

Igualmente lo promove creacion di centronan di cuido profesional, nobo y bon ekipa pa nos 
grandinan den e barionan cu tin mas necesidad pa esakinan. 

2.3 DEPORTE 


* * MESTER STIMULA NOS 
GRANDINAN PA HACI 
MAS DEPORTE Y CREA 
FACILIDADNAN PA ESAKI BIRA 
POSIBEL y y 


^MI YIUNAN NO TA HAYA 
SUFICIENTE OPORTUNIDAD 
PA PRACTICA DEPORTE NA 
SCOLj^ 


POR su meta ta pa stimula un bida sano y activo bou di henter nos poblacion. Tur ciudano, 
di mucha te cu 60-plusser, cu ta desea pa practica deporte mester haya e posibilidad 
y oportunidad pa haci esaki. Den e cuadro aki lo enfoca riba profesionalisacion di nos 
sector di deporte, aumento y prioritisacion di fondo, promocion di deporte riba tur nivel 
(escolar, recreativo y competitivo), mehoracion di accesibilidad di facilidadnan deportivo y 
conscientisacion riba e importancia di deporte pa nos salud. 



2.3.1 Profesionalisacion di nos sector di deporte 

E prome paso lo ta pa restructura y profesionalisa Instituto Biba Saludabel y Activo (IBISA) 
pa e instancia aki por duna mas atencion y enfoke na desaroyo di nos sector di deporte. 

Prome tarea di IBISA “estilo nobo” lo ta pa formula un plan di maneho integral pa deporte 
cu envolvimento y participacion di tur stakeholder. Ademas lo institui un “Sportraad” 
consistiendo di representantenan di stakeholders y cu e tarea pa duna gobierno conseho 
riba tereno di deporte. Considerando e importancia di e trabou di boluntarionan (dirigente, 
referee, trainer, coach, etc.) pa desaroyo di deporte, lo introduci un programa pa reclutamento, 
formacion, motivacion y recapacitacion di boluntarionan di deporte. 


2.3.2 A umento y prioritisacion difondo 

Lo crea un Fondo Nacional di Deporte (FND) cu e meta pa atrae, canalisa y aloca na un 
manera transparente, husto y segun prioridad, recursonan financiero necesario pa sector 
di deporte. E prioridadnan lo ta basa riba e plan di maneho pa deporte (mira subparagrafo 
2.3.1). Lo fiha un porcentahe di e asina yama “casino drop tax” pa e Fondo. Gobierno 
adicionalmente for di su presupuesto lo contribui anualmente na e Fondo, hunto cu Lotto 
pa Deporte y instancianan internacional (gubernamental y no-gubernamental) pa sigura 
cu structuralmente ta aumenta e fondonan disponibel pa deporte. FND ademas lo duna 
sosten y guia na e diferente federacionnan y asociacionnan deportivo pa loke ta nan propio 
esfuersonan pa recauda fondo y lo ta responsabel pa control financiero riba esnan cu ta ricibi 
recurso di e Fondo. Esaki ta pa sigura cu e fondonan ta wordo usa na un forma eficiente y 
transparente como tambe pa e meta cu nan a wordo otorga. 

2.3.3 Promocion di deporte riba tur nivel 

m Deporte escolar: 

deporte lo haya un papel mas prominente den e programa di scolnan basico, secundario 
y Traimerdia. 

■ Deporte recreativo: 

punto di salida ta cu facilidadnan deportivo mester ta situa mas tanto posibel den e 
bario unda e usuario ta biba. Pa tal motibo lo duna atencion na desaroyo y mantencion di 
facilidadnan den tur bario y districto. 

■ Deporte competitivo: 

lo enfoca riba desaroyo di e disciplinanan deportivo cu tin mas potencial pa mehora 
e nivel competitivo pa asina nos deportistanan por ta mas competitivo riba nivel 
internacional. Den esaki desaroyo di talento ta fundamental hunto cu guia profesional. 

Lo crea becanan pa deportistanan prometedor y di alto rendimento y lo aloca fondonan 
special for di e FND pa e deportistanan aki por tin e base y sosten necesario pa por 
competi na nivel internacional. 

2.3.4 Mehoracion di accesibilidad di facilidadnan 
deportivo 

Pa desaroyo di deporte ta necesario pa inverti den facilidadnan y ekiponan deportivo moderno 
y mantencion continuo. Mirando cu deporte mester ta accesibel pa tur hende, lo percura 
tambe pa facilidadnan y guia pa gruponan special (60-plussers y personanan cu impedimento 
fisico y/of mental). Un otro aspecto cu merece atencion ta e hecho cu no ta wordo haci 
uzo optimal di nos stadionnan. Lo mester trece cambio den e proceduranan pa asina tanto 
organisacionnan deportivo como tambe pueblo en general por haci mas uzo di e facilidadnan 
aki. 

2.3.5 Conscientisacion riba importancia di 
deporte 

No tin duda cu movecion y deporte tin un impacto positivo riba nos salud. Un otro 
consecuencia positivo di deporte ta cu e ta contribui na formacion sano di nos muchanan y 
adolescentenan den sentido cu esnan cu activamente ta practica deporte tin menos chens pa 
bay den mal caminda. P’esey mes lo formula y implementa un programa di conscientisacion 
cu enfasis riba e importancia di deporte pa nos salud y desaroyo positivo di nos hubentud. 







2.4 INFRASTRUCTURA 


* * SIN NINGUN TIPO DI 
PLANIFICACION TA DUNA 
PERMISO PA DIFERENTE TIPO 
DI NEGOSHI ESTABLECE 
NAN MES DEN BARIONAN 
RESIDENCIAL y y 


^MI TIN AÑANAN LARGO TA 
WARDANDO RIBA UN PIDA 
TERENO PA POR CONSTRUI MI 

CASjj 


POR su meta ta pa implementa un maneho infrastructural balansa, husto y transparente cu 
ta contribui na un desaroyo sostenibel unda desaroyo economico y social ta bay man den 
man cu proteccion di nos naturalesa y medio ambiente. Importante pa cu esaki ta: optmalisa 
proceso di otorgamento di tereno, desaroya proyectonan di residencia social, implementa 
e ley di zonificacion y duna atencion na algun otro aspecto relaciona cu infractructura, 
manera sincronisacion entre diferente departamento y mehora infrastructura di caminda y 
iluminacionan den bario. 

2.4.1 Optimalisa procesonan di otorgamento di 
tereno 

Pa logra esaki lo duna mandato na Directie Infrastructuur en Planning (DIP) pa ta e unico 
organo encarga cu otorgamento di tereno, tanto residencial como comercial (depolitisa e 
proceso). Cu esaki cumplimento cu rekisitonan ta bira determinante y e ciudadano no lo 
ta dependiente mas di e minister pa e por haya tereno. Ademas lo digitalisa y simplifica 
procesonan di otorgamento di tereno y bouwvergunning pa asina crea transparencia y 
eficiencia. Punto di salida ta cu peticionnan mester wordo trata mas diligentemente y mas 
tanto posibel den e secuencia cu nan a wordo haci. Fuera di esey lo revisa rekisitonan pa 
otorgamento di tereno pa asina refleha un maneho balansa y evita hacimento di negoshi cu 
tereno. Den e cuadro aki lo evalua si ta deseabel pa gobierno sigui otorga tereno erfpacht pa 
metanan comercial of si no ta mas beneficioso pa, bou di cierto condicionnan estricto, otorga 
terenonan cu destinacion comercial segun balor di mercado. Un otro punto di atencion ta cu 
mester mehora control y sanciona esnan cu no ta cumpli cu condicionnan di tereno erfpacht. 


2.4.2 Desaroya proyectonan di residencia social 

POR lo percura pa desaroyo di proyectonan di residencia social di diferente categoria 
y vivienda pagabel y lo tene cuenta cu scarcedad di tereno disponibel door di stimula 
construccion di vivienda di piso. Lo inclui area di recreacion y parke di naturalesa pa asina 
contribui na calidad di bida di e ciudadano. Lo evita pa concentra residencianan social den 
mesun area of bario, mirando cu esaki por conduci na problemanan social. Tambe lo evalua 
y restructura organisacionnan manera Fundacion Cas pa Comunidad Arubano (FCCA) y/of 
instancianan similar fomentando mas competencia riba e tereno aki y incluyendo reduccion 
di interes di hipoteca. Tambe lostimula e mercado di vivienda social pa asina logra e meta di 
construi un averahe di 200 cas social pa aña. Lo promove cu esnan cu ta huur cas di FCCA 
despues di cierto periodo por bin na remarca mas facil pa bira doño di nan propio cas. 

2.4.3 Implementa ley di zonificacion 

Desde september 2016 nos tin e ley di zonificacion, esta e Landsverordening ruimtelijke 
ontwikkeling (LRO). Den e ley aki ta regla cua instrumentonan legal mester aplica relaciona cu 
zonificacion (esta e proceso unda ta dividi e teritorio di Aruba den diferente zona of area y ta 
stipula pa cada zona ki tipo di actividad of desaroyo por tuma lugar of ki uzo esaki por haya). 
Desde mei 2009 nos conoce e “ruimtelijke ontwikkelingsplan” (ROP) cu ta un plan di maneho 
cu riba su mes no ta contene reglanan cu por wordo enforsa (“bindende voorschriften”) pa 
cu uzo di tereno. E ROP ta contene un descripcion global di e desaroyo desea di e teritorio di 
Aruba y un mapa den cual ta haci esaki visibel. 


E LRO ta prescribi cu a base di e ROP mester traha un “ruimtelijke ontwikkelingsplan met 
voorschiften” (ROPV) y cu mester duna e ROPV un base legal mediante formalisacion den un 
“landsbesluit houdende algemene maatregelen” (Lb ham). Ta e ROPV aki ta e instrumento 

legal cu ta duna e minister concerni e autoridad pa regula destinacion, construccion y uzo di 
tereno y pa por prohibi destinacion of uzo di tereno cu no ta conforme e ROPV. 

E problema ta cu te dia di awe no tin un ROPV y pues gobierno no tin e instrumento legal pa 
por ehempel proteha nos naturalesa na un forma mas efectivo of evita cu cierto negoshinan 
por establece nan mes den areanan residencial causando molester na e habitantenan. P’esey 
mes nos lo percura pa prepara y implementa e ROPV. 

2.4.4 Otro aspectonan relaciona cu 
infrastructura 

■ Percura pa sincronisacion di maneho di DIP cu esun di Directie Natuur en Milieu (DNM) 
pa asina tur trabou y proyecto infrastructural ta berdaderamente sostenibel. 

■ Crea un fondo cu e meta pa sigura disponibilidad continuo di medionan financiero pa 
mantencion di tur facilidad y edificio di gobierno (incluyendo edificionan monumental). 

■ Mehora infrastructura di caminda y iluminacion den bario a base di prioridad y un plan 
multi anual y no manera normalmente e ta sosode, esta ad hoc y den aña di eleccion. 

2.5 MEDIO 
AMBIENTE 


* * NOS COMO HABITANTENAN DI 
PARKIETENBOS Y VECINDARIO 
TA EXIGI UN SOLUCION 
RAPIDO Y DEFINITIVO PA E 
PROBLEMATICA DI DUMP y y 


^ E ROSAMENTO DESCONTROLA 
CU TA TUMANDO LUGAR, 
POCO POCO TA CABANDO CU 
NOS NATURALESA y y 


POR su meta ta pa duna prioridad na proteccion mas estricto y mehoracion di calidad di nos 
naturalesa y medio ambiente a base di un plan integral, na interes di nos ciudadanonan y 
futuro generacionnan. Den e cuadro aki POR ta enfoca riba: mehoracion di e cuadro legislativo 
y implementacion di un maneho integral, mehoracion di control y sancion, conscientisacion 
di comunidad, solucion pa e problematica di dump na Parkietenbos y dumpnan ilegal, 
establece un Parke Marino (cu base legal), proteccion y restauracion di nos flora y fauna, 
promove energia alternativo y mehora e relacion cu instancianan no-gubernamental. 










2.5.1 Mehora cuadro legislatiuo y implementa 
maneho integral 

Lo reforsa, amplia y modernisa e ley pa proteccion di naturalesa 

(“Natuurbeschermingsverordening”) pa e por cumpli mas efectivamente cu su obhetivo. 
Ademas lo finalisa, aproba y implementa un maneho integral di naturalesa y medio ambiente 
den consulta estrecho cu tur stakeholder y lo finalisa y publica lista di especie protehi. Tambe 
lo percura pa ancra den ley tratadonan internacional (manera Ramsar convention). 

2.5.2 M ehora control y sancion 

Cu e meta pa “schrik af’ y preveni cu ta comete infraccion contra nos leynan riba tereno di 
naturalesa y medio ambiente, lo intensifica trabounan di control y na mesun momento lo 
aplica sancionan severo contra tur compania y persona cu ta haci daño na nos naturalesa y 
medio ambiente, tanto riba tera como den lama. Ademas lo reforsa e seccion di Inspeccion di 
DNM y Bureau City Inspector. 


2.5.3 Implementa programa di conscientisacion 

Lo conscientisa comunidad por medio di un campaña educativo na scolnan como tambe 
den espacio publico riba diferente tema (manera reciclahe y uzo di energia consciente). Lo 
inclui conocemento di nos herencia natural, flora y fauna, agricultura y pesca den curiculo 
di scol. Tambe lo mehora y promove uzo di transporte publico pa reduci uzo di auto priva y 
stimula uzo di material degrabadel. Y por ultimo lo informa comunidad kico tur ta prohibi a 
base di nos leynan ambiental y lo stimula comunidad pa ta alerto y pa entrega keho cerca e 
instancianan concerni ora constata infraccion. 

2.5.4 Solucion pa dump Parkietenbos y dumpnan 
ilegal 

Mirando e impacto grandi y negativo riba salud publico, medio ambiente y turismo, dentro di 
100 dia cu asumi responsabilidad gubernamental lo bin cu un solucion definitivo pa dump 
na Parkietenbos dunando preferencia na companianan local y tecnologia moderno y proba 
di reciclahe y di converti sushi den energia (“waste-to-energy”). Relaciona cu dumpnan ilegal 
e maneho lo ta uno di zero tolerancia: elimina tur e dumpnan aki, mehora control y bin cu 
sancion pisa pa esnan cu ta comete infraccion. 

2.5.5 Parke Marino 


Lo establece un Parke Marino y ancra den ley e areanan protehi teniendo na cuenta e 
balansa entre proteccion di naturalesa y medio ambiente marino como tambe actividad 
economico. Hunto cu esaki lo implementa un maneho dirigi riba mehoracion di calidad di nos 
playanan cu atencion special pa cuido, mantencion, restablecimento di ordo y mehoracion di 
facilidadnan pa usuarionan. 

2.5.6 Proteccion y restauracion di nosflora y 
fauna 

Lo implementa condicionnan estricto pa cu rosamento di tereno pa asina salvaguardia nos 
flora y fauna (incluyendo e parti marino). Ademas lo stimula plantacion di matanan local 
(incluyendo mangel) pa contraresta e impacto di rosamento di tereno. Tambe lo implementa 
programa di cria pa fauna local (manera shoco, prikichi, coneu y calco) y lo inicia un proyecto 
pa stimula crecemento di coral. 


2.5.7 Promove enerqia alternativo 

Lo continua cu ubicacion di panelnan solar na scolnan y amplia e proyecto aki pa edificionan 
di gobierno. Banda di esaki lo crea y implementa un programa di incentivo pa stimula 
produccion y uzo di energia alternativo. 

2.5.8 Meh ora relacion cu instancianan no- 
gubernamental 

Den e cuadro aki lo implementa principio di bon gobernacion (“good governance”) y 
transparencia cerca tur organisacion activo den sector medio ambiental cu ta ricibi fondo 
di pais Aruba. Lo envolvi nan activamente den preparacion di maneho ambiental y den 
procesonan pa evalua proyectonan priva cu lo por tin impacto ambiental. 

2.6 ASUNTONAN 
SOCIAL 


* * NOS TIN’E HOPI DIFICIL NA CAS PA MOTIBO DI MIYIU REBELDE 
CU NO KIER BAY SCOL MAS Y NO KIER TRAHA TAMPOCO Y DOOR CU 
MI CASA YA PA ALGUN TEMPO NO TIN TRABOU. MI NO SA CON PA MI 
HAYA E AYUDO Y SOSTEN NECESARIO y y 

(( MI TA UN MAMA SOLTERA CU TA BAYENDO SCOL. E TATA TAMBE TA 
BAYENDO SCOL Y NO TA TRAHA. MI TA DESEPERA PASOBRA PA MI POR 
CRIA MIYIU MI TA HAYA MI FORSA TA TRAHA FULL TIME SIENDO CU 
NO TA TUR ORA MI MAMA POR WAK PA MIYIU y y 


POR ta recononce e importancia di asuntonan social pa por contribui na un comunidad sano 
y harmonioso. Nos punto di salida ta cu mester duna guia na tur esnan vulnerabel den nos 
comunidad cu ta of por haya nan mes den un situacion social dificil. Nos ta reconoce tambe 
cu asuntonan social ta un tereno di maneho publico hopi amplio y compleho, mirando cu e ta 
interconecta cu diferente otro tereno di maneho publico, manera enseñansa, labor y husticia. 
E aspecto fundamental di e interconexion aki ta cu problemanan den comunidad cu ta 
regarda e diferente terenonan di maneho (y pues diferente departamento gubernamental) ta 
influencia y reforsa otro mutuamente. Un maneho dirigi riba soluciona e problemanan aki no 
por ta efectivo si no ta tene cuenta cu e realidad aki. Ta p’esey mes e interconexion menciona 
ta poni central den nos programa. 

Puntonan di atencion ta: stimula cobradonan di onderstand pa subi mercado laboral, percura 
pa guia social pa muchanan, adolescentenan y hobennan vulnerabel, proteccion di derecho di 
mucha, introduci créche social, promove integracion social, restructura DAS, reforsa posicion 
di centronan di bario y provee educacion social cu atencion special pa e gruponan vulnerabel 
den nos comunidad. 

2.6.1 Stimula cóbradonan di onderstand pa subi 
mercado laboral 

Mester stimula esnan cu ta cobra onderstand (“bijstandtrekkers”), y cu tin capacidad pa traha, 
pa subi mercado laboral. Den e proceso aki e enfoke di e guia social di parti di DAS mester ta 
pa engrandece nan sentido di responsabilidad pa nan realisa cu mehoracion di nan situacion 
ta den nan propio man (“empowerment”). DPL lo mester intermedia activamente pa haya 
cupo di trabou pa e grupo aki, mientras cu EpE mester percura pa training con pa solicita y 
cursonan vocacional y di recapacitacion. Ademas lo incentiva e dunadonan trabou pa tuma 
e cobradonan di onderstand den servicio door di subsidia e dunado di trabou cu e suma di 
bijstand pa asina yega por lo menos na e salario minimo. Pa esnan cu no logra, lo implementa 
un programa di trabou voluntario pa nan por haya experiencia di trabou. 

2.6.2 Guia social pa muchanan, adolescentenan 
y hobennan vulnerabel 


Conretamente nos ta referi akinan na 2 grupo. E prome ta e muchanan y adolescentenan cu 
ta forma parti di e grupo cu ta core un risico grandi pa bay den mal caminda si nan no haya 
guia social na tempo (mira subparagrafo 2.1.1). E di segundo grupo ta consisti di hobennan 
cu tin un strafblad y cu den mayoria di caso no a caba scol secundario y no ta traha. Na e 
momentonan aki no tin ningun instancia cu ta dunando atencion na e 2 gruponan aki. Pa e 
segundo grupo mester implementa un trayecto di reintegracion acopla na un guia social cu 
ta cuminsa ya caba den KIA y ta termina te ora e hoben logra haya un empleo stabil (mira 
subparagrafo 2.1.5). 

2.6.3 Proteccion di derecho di mucha 


Lo introduci den e prome 100 dia di gobernacion un defensor di mucha pa sigura 
implementacion di tratadonan di derechonan di mucha. Banda di esaki lo reforsa y duna 
atencion na Voogdijraad pa e por eherece su funcion na un forma mas efectivo, unda e tarea 
principal ta pa sigura e bienestar di e mucha. 

2.6.4 Introduci créche social 


Casi mita di e esnan cu ta cobra onderstand pa famia (“gezinsuitkering”) ta mama soltera. 
Teniendo cuenta principalmente cu e grupo aki, lo percura pa famianan cu yiu chikito por 
haci uzo di centro di cuido di mucha (créche) di calidad. Lo crea e oportunidad pa mayornan 
cu ta biba bou di e bestaansminimum, mediante nan dunado di trabou, por aplica pa un 
toeslag riba nan salario. E dunado di trabou lo por deduci esaki for di su impuesto. Esaki lo 
contribui cu mas mama (soltera) ta bay subi mercado laboral. 

2.6.5 Promove integracion social 

Practica aki na Aruba ta mustra, mescos cu na otro paisnan, cu integracion social di 
imigrantenan ta un proceso necesario pa nos por tin un sociedad unda gruponan di diferente 
nacionalidad por biba den paz y harmonia cu otro. Integracion social ta nifica primeramente 
cu e imigrante ta domina nos idioma Papiamento, cu e conoce nos historia y tradicionnan y cu 
e ta adapta su mes y biba segun custumber, norma y balornan di nos comunidad. 

Cu e meta pa promove integracion social den un fase mas trempan cu ta posibel di estadia 
riba nos isla, lo introduci un test di integracion den e proceso pa cu extension di permiso di 
trabou. E test su meta ta pa midi y monitorea e grado di integracion. Si esaki no ta suficiente, 
esey por ta motibo pa nenga un peticion pa extension di permiso di trabou. EpE lo duna e 
curso pa prepara esnan cu mester haci e test. 

Banda di esaki lo implementa un programa di conscientisacion cu e meta pa promove 
integracion social, cu enfoke riba balornan manera tolerancia, trato igual y inclusividad. 


2.6.6 Restructura DAS 

Lo restructura y reforsa DAS cu e meta pa mehora su funcionamento y pa inclui punto 
di sosten den barionan. Teniendo cuenta cu e interconexion menciona ariba entre DAS y 
otro departamentonan gubernamental y considerando e hecho cu tin un gran cantidad di 
instancianan no-gubernamental cu a base di subsidio di gobierno ta provee servicionan social 
na comunidad, lo promove sinergia entre tur e departamentonan y instancianan aki pa asina 
nan por traha hunto, cu miho coordinacion y mas eficientemente. 


2.6.7 Reforsa posicion di centronan di bario 

Lo reforsa y sostene e posicion di centro di barionan como pilar di convivencia den 
comunidad. Den cuadro di programanan di trabou comunitario di bario (mira subparagrafo 
2.1.7) lo reforsa nan posicion di centro di desaroyo y educacion comunitario. 

2.6.8 E ducacion social 


Den e cuadro aki lo reforsa Multidisciplinair Centrum (MDC) pa por duna mas asistencia 
na muchanan cu problema di comportacion y ofrece enseñansa na midi. Fuera di esey lo 
ofrece cursonan con pa traha presupuesto como tambe hermentnan pa forma y educa 
famia. E cursonan presupuestario lo ta obligatorio pa tur cobrado di onderstand y esunnan 
di formacion familiar lo ta obligatorio pa tur mama y tata soltero cu ta cobra onderstand. 
Ademas lo enfoca riba informacion y conscientisacion encuanto abuso di mucha (mira 
subparagrafo 2.1.4) y hende muher, embaraso hubenil y adiccion di droga y alcohol. Y por 
ultimo lo conscientisa esnan vulnerabel den nos comunidad di nan derechonan riba sosten 
social y posibilidadnan di guia social. 

2.6.9 Introduccion di ( reuerse mortage’ 


Lo introduci un sistema di ‘reverse mortage’ asina e pensionadonan cu ta desea esaki por uza 
un parti di e balor di nan cas como entrada mensual. 


2.6.10 Introduccion y implementacion di 
Defensor di Pueblo y di Mucha 

Introducccion y implementacion di Defensor di Pueblo ‘Ombudsman’ y Defensor di 
Mucha (Kinder Ombudsman) ta di sumo importancia pa pueblo por conta cu un instancia 
independiente unda e por entrega un keho referente e funcionamento di e servicio di 
gobierno. 


2.6.11 Introduccion di ley pa reorganisa debe 
personal 

POR lo introduci un ley pa reorganisa debe personal (“landsverordening voorkoming onnodige 
insolventies”) pa garantisa un nivel di bida y preveni problema social. 


2.6.12 Proteccion di derecho pa personanan cu 
limitacion 

POR lo implementa e tratado di derecho pa personanan cu limitacion (“VN Verdrag voor 
personen met een (functie) beperking”) garantisando e derechonan di e personanan aki. 






2.7 EDUCACION 


* * COMO MAESTRO NA UN SCOL SECUNDARIO MI TA HAYA 
CUESTIONABEL CU ULTIMO BIAHA CU NOS SCOL A HAYA BISHITA DI 
INSPECCION DI ENSEÑANSA TA MAS CU 4 AÑA PASA y y 


POR ta kere firmemente cu enseñansa ta e motor di cualkier sociedad prospero y ta conduci 
na desaroyo social y crecemento economico. Tanto e alumno como e maestro merece di 
forma parti di un sistema di enseñansa unda excelencia, calidad y desaroyo continuo ta 
e base di tur decision. POR ta enfoca riba: incorpora den e forma di traha na tur scol un 
sistema di calidad, introduci un sistema di Assesment Testing na tur scol, mehora prestacion 
y motivacion di maestronan, cumpli cu necesidadnan infrastructural, modernisa curiculo y 
expande orario di scol, soluciona e problema di drop-outs, mehora conexion entre enseñansa 
profesional y mercado laboral, crea oportunidad igual pa tur alumno mediante enseñansa 
gratis y reforsa Departamento di Enseñansa. 

2.7.1 Introduci un sistema di calidad 


Lo incorpora den e forma di traha na tur scol un sistema di calidad. E “Quality Assurance 
Program” (QAP) aki ta encera un proceso continuo unda a base di “Key Performance 
Indicators” (KPIs) e scolnan mes hunto cu nan directiva ta midi y evalua periodicamente si 
nan ta cumpli cu realisacion di e metanan di calidad, ta identifica y analisa e factornan cu 
ta stroba realisacion di e metanan, ta tuma accion corectivo y ta raporta periodicamente na 
Inspeccion di Enseñansa encuanto cumplimento cu e QAP. 

Introduccion di QAP lo mester bay man den man cu implementacion di un “Quality Inspection 
Program” (QIP). Elementonan principal di esaki ta: fortifica Inspeccion di Enseñansa pa e 
departamento por cumpli debidamente cu su tarea di percura pa calidad halto di enseñansa 
y introduci un sistema pa monitorea cumplimento cu QAP, unda colaboracion entre e scol, 
directiva di scol, Departamento di Enseñansa y Inspeccion di Enseñansa lo ta estrecho. 
Periodicamente cada scol lo haya bishita di e Inspectornan di Enseñansa cu ta tuma 
accionnan corectivo na momento cu esaki ta necesario. 


2.7.2 Introduci sistema di Assesment Testi ng 

Lo introduci un National Assesment Testing (NAT) na tur scol. Na comienso di scol e alumno 
ta traha e test aki pa tin un “nul-meting” y identifica kico e alumno ta domina caba den e 
materianan. Na mita di e carera escolar ta traha e test pa midi si tin suficiente progreso den 
e conocemento di e alumno den e materianan. Si resulta cu esaki no ta e caso, ta interveni 
y duna extra guia unda mester. Na final di e carera escolar ta traha e test pa evalua si e 
medidanan tuma pa yuda e alumno/scol a duna resultado. 

Asina por monitorea e progreso di tur alumno y identifica na tempo con pa yud’e den su 
carera escolar. Tambe por compara scolnan cu otro y lo tin un herment pa identifica cua 
scolnan ta perform bon/malo den cua areanan, pa asina yuda nan yega na un nivel optimal. 
Pues NAT ta un instrumento importante pa tur alumno na tur scol di Aruba ricibi un 
enseñansa di calidad. 


2.7.3 Mehora prestacion y motiuacion di 
maestronan 

Den e sistema salarial lo introduci e principio di promocion segun prestacion. Esaki 
primeramente ta encera un sistema uniforme y transparente di evaluacion di funcionamento 
di e docente a base di su competencianan (“competentieprofiel”). Pa e docente por bin na 
remarca pa un promocion, mester tin un evaluacion positivo di su funcionamento. E docente 
cu ta funciona excelente, por bin na remarca pa un bonus. 

Lo tin mas atencion pa coaching, recapacitacion y cursonan di motivacion pa maestronan 
por motiva y inspira alumno, pa stimula e alumno pensa critico y creativo y haci baymento di 
scol algo “fun” pa e alumno. E mucha mester bay scol cu placer. Tambe lo duna prioridad na 




upgrading di e nivel di Hulandes di tur docente. Ademas lo evalua y restructura IPA cu e meta 
pa sigui mehora e calidad di e instituto aki y percura pa renobacion di cuerpo di maestro. Un 
posibilidad ta pa integra IPA den Universidad di Aruba. Y por ultimo lo limita e periodo cu un 
docente por duna les “onbevoegd” na maximo 2 aña. 

2.7.4 Cumpli cu necesidadnan infrastructural 

Lo introduci pa scolnan un base infrastructural minimo, teniendo cuenta cu e cantidad 
di alumno, pa loke ta material, ekipo y facilidadnan (por ehempel cantidad di klaslokaal, 
cantidad di banki y stul pa cada klas, smart TV, cantidad di laptop, conexion di internet, 
cantidad di baño, grandura di area di recreacion y grandura di areanan cu sombra). Den e 
cuadro aki lo promove modernisacion y digitalisacion den nos enseñansa. Lo crea scolnan 
saludabel cu cantina cu ta bende cuminda saludabel y area di recreacion cu ta brinda 
oportunidad pa e alumno haci movecion. Ademas lo ehecuta den fase un plan pa instala airco 
na scolnan. 

Lo intensifica e maneho di mantencion di edificio di scolnan pa asina elimina e atraso cu 
tin riba e tereno aki. Mirando cu Colegio Arubano no tin espacio mas pa sigui crece na su 
localidadnan actual y cu Noord ta un di e districtonan cu mas rapido ta creciendo, lo construi 
un scol pa MAVO/HAVOACA/O na Noord. 


2.7.5 M odernisa curiculo y expande orario di scol 

Cu e meta pa stimula identidad nacional, lo percura pa cultura, historia y derecho estatal di 
nos pais forma parti integral di nos curiculo escolar. Lo incorpora digitalisacion den e curiculo 
y tambe turismo y importancia di come y biba saludabel. Di igual importancia, mirando e 
desaroyo riba tereno di informatica, lo introduci for di scol primario e materia di computer 
coding, habriendo asina mas e porta pa e futuro di nos muchanan. 

POR lo percura pa e curiculo refleha necesidadnan di siglo 21, na unda ta move di 
reproduccion di contenido, pa competencianan necesario den un mundo moderno cu ta entre 
otro: colaboracion, pensamento critico, comunicacion y creatividad. 

Ademas lo evalua y gradualmente expande enseñansa despues di ora di scol (te cu 5or di 
atardi) pa por duna extra les materianan manera arte, deporte, tecnologia y musica. Esaki lo 
contribui na un desaroyo mas completo y sano di nos muchanan. 

2.7.6 Soluciona e problema di drop-outs 

Den un fase mas trempan cu ta posibel scol mester identifica cua ta e muchanan cu tin 
un risico mas grandi di bira drop-out y conhuntamente cu otro instancianan (manera DAS) 
percura pa e guia y sosten necesario. Un otro punto ta cu e ley di leerplicht mester wordo 
implementa, locual no ta sosodiendo actualmente. Tambe mester introduci proceduranan y 
facilidadnan pa mehora e guia y enseñansa na alumnonan cu problema di comportacion (por 
ehempel mediante “rebound school” y “summer school”). 

2.7.7 M ehora conexion entre enseñansa 
profesional y mercado laboral 

Lo stimula mas consulta y cooperacion entre sector laboral (DAO y DPL), sector di enseñansa 
(Diretie Onderwijs, EPI, EPB y OAA) y sector priva cu e meta pa mehora e conexion entre 
enseñansa profesional y mercado laboral. Esaki lo contribui na reduccion di desempleo bou 
di nos hubentud, mihor salario y trabou den e sector cu a studia p’e. Un metodo pa por logra 
esaki ta a traves di e ‘beroepskwalificatie’. 

Adicionalmente lo funda un instituto di formacion vocacional entre sector priva y sector 
publico unda lo crea programanan cu ta combina scol y trabou pa siña e hoben un ofishi pa 
cual tin un demanda grandi riba mercado laboral. Esaki ta comparabel cu loke na Hulanda ta 
conoci como “ duale opleidingen”. 


2.7.8 Crea oportunidad igual pa tur alumno 

Pa logra esaki mester haci enseñansa accesibel pa un y tur. P’esey mes lo introduci enseñansa 
gratis pa tur alumno di scol preparatorio, scol basico y scol secundario. 




2.7.9 Reforsa Departamento di Enseñansa 

Lo percura pa Departamento di Enseñansa tin e recursonan necesario pa traha riba maneho 
(anual y multi anual) di enseñansa (maneho di e.o. QAP, idioma, finansas, infrasturctura) 
y pa por guia/coach y sostene scolnan y directiva di scolnan. Den e cuadro aki lo cambia 
leynan di enseñansa pa directivanan di scol por aplica Good Governance cu ayudo y sosten di 
Departamento di Enseñansa. 

2.7.10 Incentiva universidadnan pa establece na 
Aruba 


Promove a traves di acuerdonan cu universidadnan internacional pa nan establece na Aruba, 
ampliando e posibilidadnan di nos hobennan pa por sigui e estudio di nan preferencia na nan 
propio pais y ta incentiva e futuro profesional hoben pa eherce su profesion na su mesun isla. 

2.7.11 Introduccion di ‘Medezeggenschapsraden’ 

POR ta kere den un comunidad participativo y lo percura pa institui Medezeggenschapsraden 
pa docente y alumnonan na unda tur voz ta importante. 

2.7.12 Fortificacion di e structura di cuido 

POR lo fortalece e “zorgstructuur” (structura di cuido), pa nos muchanan cu problema di 
comportacion. Lo establece ‘rebound-class’, caminda un mucha cu problema extremo di 
comportacion lo por haya un “time-out” caminda el lo haya guia profesional pa e por reintegra 
den e scol regular. 

2.7.13 Mehora enseñansa special 

Drecha, modernisa y pone airco den tur e scolnan di enseñansa special. Percura pa tur scol tin 
e material moderno necesario pa nan por duna les y pa nan por keda “up to date” cu curiculo 
apropia pa enseñansa special. 

Percura pa tur scol tin un logopedista “in house” y facilita e proceso pa e hoben special por 
haya ayudo medico (specialista) unda ta nesesario. 

Percura pa tin un opvang pa e hobennan ora no tin les y /of despues di scol pa nan por haya 
arte, musica y deporte. 

Capacita y recapacita e maestro y asistente den enseñansa pa nan por brinda e alumno 
special un miho calidad di enseñansa. 

2.8 ECONOMIA 


* * NOS ECONOMIA TA STANCA. MI TA UN COMERCIANTE/ 
INVESIONISTA CU TIN MAS CU 2 AÑA TRAHANDO RIBA UN PROYECTO, 
PERO PA MOTIBO DI BUROCRACIA DEN GOBIERNO MI NO TIN FIN DI 
KEDA CLA y y 

( ( NOS YIU A CABA SU ESTUDIO NA HULANDA Y A BOLBE BEK 
ARUBA CU UN BON IDEA PA NEGOSHI, PERO DOOR CU E NO TA 
HAYA FINANCIAMENTO NA BANCO TA DIFICIL PA E POR REALISA SU 
SOÑOyy 


Nos meta ta pa mehora clima di inversion na Aruba y stimula un economia innovativo, 
competitivo y diversifica, cu ta contribui na un calidad halto di bida pa tur ciudadano. Pues 
POR ta para pa: un revolucion economico, turismo di calidad, desaroyo regional di San Nicolas 
y vecindario, flexibilisacion di nos sistema di pensioen di AOV, aumento di tanto salario 
minimo como productividad laboral, mehora e proceso relaciona cu peticion pa permiso di 
trabou y fortifica posicion di e consumidor. 





























2.8.1 Reuolucion economico 


Lo introduci un “Crisis- en herstelwet”, esta e Ley di Restauracion Economico (LRE) cual, entre 
otro, lo aumenta efectividad y eficiencia di servicionan cu sector publico ta brinda na sector 
priva y lo elimina “red tape” y tardansa innecesario den proceso di otorgamento di diferente 
permiso (p.e. “vestigingsverunning”) y lo acelera procesonan di incorpora compania, otorga 
tereno, bouwvergunning y aprobacion di plan di verkaveling. Basicamente e ley aki lo haci 
posibel cu inversionnan priva por tuma luga na un forma acelera. 

Reforma fiscal (mira subparagrafo 2.9.3) tambe ta contribui na mehoracion di nos clima di 
inversion, mirando cu pa sector priva e cambionan den nos sistema fiscal lo nifica entre otro 
cu e “cost of doing business” lo disminui. 

Lo implementa un maneho cu ta garantisa trato y oportunidad igual na tur inversionista, 
unda lo a) elimina nepotismo y asina evita bentaha inhusto, b) para e practica di duna 
beneficio desproporcional na inversionista di afo y percura cu tin condicionnan atractivo igual 
pa tur inversionista y c) brinda oportunidad igual pa participa na destaho publico pa proyecto 
y compra di producto y servicio. 

Lo promove entrepreneurship door di stimula cultura di entrepreneurship den nos comunidad 
y brinda mas apoyo na inversionista local, tanto den conocemento (legal, fiscal, laboral, 
etc) como tambe pa yuda facilita acceso na capital, den cooperacion cu stakeholders. Den e 
cuadro aki lo promove sistemanan alternativo di financiamento (manera “venture capital”, 
“crowdfunding” y “microfinance”) pa asina facilita e proceso di mobilisa capital local pa 
financia inversionnan local. 

Banda di e puntonan menciona aki riba, lo introduci incentivonan fiscal, stimula creacion di 
un fondo di inversion y brinda e infrastructura necesario cu e meta pa desaroya un sector 
economico nobo, enfocando riba companianan high tech, E-business, startups, business 
incubators, companianan fintech y otro actividadnan economico innovativo basa riba 
tecnologia nobo. Di e forma aki nos lo logra diversificacion economico, creando empleo di 
calidad pa henter nos comunidad. 

2.8.2 Tltrismo di calidad 


Pa loke ta sector turistico, lo intensifica e maneho dirigi riba mehoracion di e calidad di e 
producto y servicio pa asina por atrae mas turista cu un poder di compra halto y ofrece 
productonan atractivo pa logra un aporte mas grandi na nos economia. 

Lo percura pa duna un impulso nobo na revitalisacion di centro di Oranjestad, creando mas 
posibilidad pa actividad di restaurant/café cu por haci uzo di acera publico y edificionan 
existente. Den consulta cu stakeholders lo formula y ehecuta un programa cu e meta pa 
aumenta e calidad di tur tienda y boutique, cu enfoke riba calidad di servicio, mercancia y 
edificio, pa asina nos por converti Caya Betico Croes den un “prime shopping street” pa nos 
localnan y bishitantenan. 

Lo duna prioridad na desaroyo di “Medical Tourism”, introduciendo e leynan necesario y e 
condicionnan pa esaki ta atractivo pa esnan cu ta desea di inverti den e sector aki. Ademas lo 
reactiva e plan pa converti San Nicolas den e “Cultural and Heritage Capital of Aruba” (mira 
subparagrafo 2.8.3) y promove establecimento di “upscale boutique hotels” Pariba di Brug. 
Relaciona cu e ultimo punto aki mester menciona cu lo introduci un paro riba construccion 
di hotel y condominio (un moratorio cu base legal), cu excepcion pa “upscale boutique hotels” 
Pariba di Brug y percurando cu esaki no ta afecta negativamente e trankilidad den e areanan 
residencial y nos naturalesa y medio ambiente. 

2.8.3 Desaroyo regional di San Nicolas y 
uecindario 


San Nicolas, un districto cu pa hopi aña tabata e motor di desaroyo economico di nos isla, pa 
hopi tempo no a haya e atencion, respet y oportunidad pa participa den e adelanto cu otro 
districtonan di nos isla si a conoce. POR ta reconoce y ta enfoca riba e gran potencial relaciona 
cu tur loke San Nicolas tin pa ofrece y e posiblidadnan sin fin pa e sigui riba e caminda pa bira 
e Capital Cultural di Aruba. 

San Nicolas ta e districto cu miho ta representa e multiculturalidad di nos isla. No tin miho 
ciudad cu San Nicolas pa mustra loke e cultura di Aruba tin pa ofrece, no solamente na 
nos bishitantenan, pero tambe na nos localnan. San Nicolas mester vibra un biaha mas 
na un manera sostenibel, manteniendo nos tradicion y nos cultura, convirtiendo su mes 
den e ‘Cultural and Heritage Capital of Aruba’. Di e forma aki San Nicolas lo bira un di e 
ingredientenan principal di e producto turistico cu yama Aruba. 

Lastimamente mester constata cu varios proyecto den nan etapa di planificacion y 
implementacion a wordo para sin hustificacion. E compromiso di POR ta pa continua 

cu e proyectonan aki. Asina lo reinicia Carubbian Fesitval cu a wordo para, lo finalisa e 
proyecto di Lolita cu ta personifica y simbolisa e hende muhe Afro Caribense cu a pesar di 
circunstancianan dificil a traha incansabelmente pa por cria su famia. Tambe esun di Changa, 
cu ta refleha e cultura y custumber Arubiano di e wega di Domino. 

Continuacion di e revitalisacion di e area di Promenade den forma artistico y sostenibel ta 
hopi importante y tambe lo continua. Borchinan di señalisacion cu ta facilita bishitantenan 
pa por yega na nan destinacionnan desea, tanto cultural como turistico ta forma parti 
di e proyecto aki. Den e cuadro aki mester sigui cu e proceso di por identifica y nombra e 
diferente edificionan monumental, asina poniendo e informacionnan relevante disponibel pa 
e bishitantenan y local por conoce e historia y balor di e edificionan y lugarnan monumental. 

E proyecto di Carnival Museum tambe lo continua, ofreciendo asina un otro punto di interes 
cultural y historico na tur esnan cu yega San Nicolas unda nan lo cera conoci di cerca cu e 
fiesta cultural mas grandi di Aruba. 

Meta ta pa logra un experiencia cultural y historico unico den un ambiente Afro-Caribense, cu 
tiendanan di arte local, restaurantnan y café’s ofreciendo nos platonan y bebidanan tipico. Hir 
e inversionnan lo crea actividadan economico floreciente den e area di San Nicolas y cu esaki 
pueblo y comercio di San Nicolas lo forma parti integral di desaroyo economico y turistico di 
nos pais. 

Inversion y cooperacion di diferente partner ta importante y pa e motibo aki POR lo no enfoca 
solamente riba inversionistanan grandi, pero lo promove actividad di companianan chikito 
y mediano, cual ta contribui na duna e sabor local mientras ta promove e desaroyo di nos 
mesun hendenan. Pa logra esaki lo implementa e incentivonan fiscal pa tur inversionnan cu 
tuma lugar Pariba di Brug. 

POR lo sigui estrictamente e ‘timeline’ di e refineria y tur aspecto di seguridad y medio 
ambiente mara na esaki. 

POR ta bay haci di San Nicolas e Capital Cultural di Aruba, stimulando di e manera aki su 
desaroyo economico. 

2.8.4 Flexibilisacion di sist ema di pensioen di 
AOV 


Lo introduci flexibilidad den e sistema di pensioen di AOV pa duna e ciudadano cu tin por lo 
menos 60 aña di edad e opcion pa e por, si e ta desea: 

■ baha cu pensioen prome cu e cumpli 65 aña, cobrando un pensioen un poco reduci; 

■ traha part time te cu 65 aña, cobrando un pensioen un poco reduci banda di su salario 
(“deeltij dpensioen”). 

2.8.5 Lábor 


Lo aumenta e salario minimo pa compensa pa un eventual efecto inflacionario di reforma 
fiscal y lo aplica un extra aumento pa asina gradualmente cuminsa cera e gap entre salario 
minimo y e nivel minimo di subsistencia (“bestaansminimum”). No ta husto ni aceptabel cu 
un parti grandi di nos poblacion ta biba bou di e bestaansminimum. E proceso pa sera e gap 
mester sosode gradualmente pa asina e no conduci na instabilidad economico. 

Cu e meta pa neutralisa e impacto di aumento di salario minimo riba e “cost of doing 
business”, lo implementa un programa nacional dirigi riba aumento di productividad laboral. 
Esaki ta pa salvaguardia e posicion competitivo di nos economia. Den e cuadro aki lo duna 
atencion special na flexibilisacion di nos leynal laboral pa aumenta eficiencia y productividad 
den sector priva. 

Sector publico hunto cu sector priva mester formula y implementa un programa pa stimula 
y incentiva yiunan di tera, cu ta studiando den exterior of cu ya a termina nan estudio den 
exterior, pa regresa Aruba pa contribui na desaroyo di nos pais (“brain gain”). Punto di salida 
di e maneho di POR pa cu mercado laboral ta cu cuponan di trabou mester wordo yena mas 
tanto posibel cu nos yiunan di tera of personanan cu no mester permiso di trabou. Pa por 
logra esey lo optimalisa e “toetsing” riba mercado laboral den e proceso relaciona cu peticion 
pa permiso di trabou. Pa tal motibo lo reforsa e seccion di DPL cu ta encarga cu esaki. 

2.8.6 Fortifica posicion di consumidor 

Teniendo cuenta cu reforma fiscal (mira subparagrafo 2.9.3), mester reforsa e posicion di 
consumidor mediante adaptacion y modernisacion di e areglo di canasta basico, lo intensifica 
control y introduci sancionnan severo den caso di infraccion. Ademas lo conscientisa e 
consumidor, a base di publicacion mensual di lista di prijs di producto di supermercadonan, 
pa su florin por haya mas rendimento. Tambe lo reforsa Dienst Huur- & Consumentenzaken 
(DHC) y adicionalmente lo stimula creacion di un instancia independiente pa sali na 
vanguardia di e consumidor. 







2.9 FINANSAS 
PUBLICO 


^ CU AWE NOS PAIS TA BOU CURATELA FINANCIERO DI HULANDA 
TA CONSECUENCIA DIRECTO DI MAL MANEHO FINANCIERO DI NOS 
MESUN GOBERNANTENAN j j 

^TA DANKI NA MANEHO FINANCIERO IRESPONSABEL DI 
GOBIERNONAN DI TANTO MEP COMO AVP CU NOS DEBE NACIONAL TA 
EXORBITANTEMENTE HALTO j j 


POR su meta ta pa sanea nos finansas publico y reduci debe nacional di nos pais na un nivel 
manehabel/responsabel pa asina mas pronto posibel por elimina e supervision financiero 
di Hulanda. E unico forma pa por logra esaki ta si na un forma structural (pues na un 
forma serio, consistente y pa un periodo largo) gobierno reduci su gastonan y aumenta su 
entradanan pa asina crea surplusnan presupuestario cu lo wordo usa pa reduci e debe. POR 
ta enfoca riba: refinanciamento di debe nacional, reduci e cantidad di minister y colaborado, 
reorganisa nos aparato gubernamental, elimina mal uzo y malgastamento di fondonan 
publico pa metanan politico, reforma fiscal y reforsa organonan di conseho y control. 

2.9.1 Reduci nos debe nacional 


Pa logra riba termino corto reduci nos debe nacional lo mester refinancia esaki na interes 
mas abou, pero esey no lo ta posibel sin cooperacion di gobierno Hulandes. Partido POR lo 
demostra cu nos sitin e boluntad politico y determinacion pa sanea nos finansas publico 
structuralmente pa asina logra e cooperacion necesario di parti di gobierno Hulandes 
pa e refinanciamento menciona. Ademas lo percura pa na forma structural crea surplus 
presupuestario. 

2.9.2 Reduci structuralmente gastonan di 
gobierno 

Pa logra esaki lo reduci reorganisa aparato gubernamental cu e meta pa mehora e calidad di 
servicio, hacie mas eficiente y productivo y reduci su gastonan operacional. Den e cuadro aki 
lo duna atencion special na independisacion y privatisacion di departamentonan y tareanan 
publico. Ademas lo baha e cantidad di Minister bek na 7 y stipula cu cada minister por tin un 
maximo di 10 colaborado/consehero, cu por wordo recluta externamente (pafor di gobierno), 
poniendo enfasis y prioridad riba e terenonan di medio ambiente, asuntonan social y cultura 
mediante un secretario cu ta resorta bou di un di e 7 ministerionan cu un posicion huridico 
special ekivalente na un minister plenipotenciario. 

Banda di esaki lo elimina mal uzo di recursonan (personal, fondo y material) di aparato 
gubernamental pa beneficia partidonan politico y/of politiconan individual, lo pone un fin 
na malgastamento di fondonan publico pa patronahe politico y nepotismo (nombracionnan 
politico, contractonan lucrativo pa famia y amigonan y otorga proyectonan na sponsornan 
di campaña) y lo cumpli cabalmente cu reglanan y proceduranan encuanto destaho publico 
conforme ley di contabilidad. 


2.9.3 A umenta structuralmente entradanan di 
gobierno mediante reforma Fiscal 

E elemento principal di POR su reforma fiscal ta cu tur ciudadano cu ta cumpli debidamente 
cu nan obligacionnan fiscal lo bay dilanti. 

Esencia di e reforma fiscal ta cu lo move e peso di impuesto, di directo (manera impuesto riba 
salario, entrada, ganashi y dividendo) pa indirecto (derechonan di importacion y accijns). Esaki 
ta e di segundo elemento, cual tin como bentaha: 

1. un base mas amplio y husto den sentido cu esnan cu awe no ta contribui 
(suficientemente) lo cuminsa contribui (mas), manera e ciudadano cu ta traha sin paga 
impuesto, e comerciante cu no ta cumpli cu su obligacionnan fiscal y nos bishitantenan; 

2. pa motibo di e base mas amplio di impuesto, entrada di gobierno lo aumenta; 

3. door cu e peso di impuesto lo ta mas riba consumo, e ciudadano lo tin mas control riba 
loke e ta contribui na caha di gobierno mediante impuesto. Pues, patronchi di consumo di 
e ciudadano lo determina su contribucion; 

4. aunke e reforma fiscal lo por tin un efecto inflacionario na momento di su introduccion, e 
ciudadano mediante su patronchi di consumo por mitiga y hasta neutralisa e impacto aki; 

5. procesonan di cobra, colecta y controla cumplimento cu impuesto lo bira mas eficiente; 

E di tercer elemento ta cu lo simplifica nos sistema di impuesto, tanto esnan directo como 
indirecto. Den e cuadro aki lo duna atencion special na e derechonan di importacion, 
impuesto riba salario y entrada y lo revisa e sistema di aftrekposten. Ademas, lo elimina 


47 




impuestonan cu no (of minimalmente) ta contribui na caha di gobierno y uza e recursonan cu 
ta bin liber pa mehora e control riba cumplimento cu nos leynan di impuesto. 

E di cuarto elemento ta cu lo introduci un sistema caminda cu lo por restitui placa cu e 
ciudadano a paga dimas na belasting den un tempo cortico. E di quinto elemento ta cu lo 
introduci incentivo y instrumentonan fiscal nobo cu e meta pa stimula inversionnan den 
sector priva cu ta contribui na crecemento y diversificacion economico, empleo di calidad y 
mas entrada pa gobierno. E di sexto elemento ta cu pa un periodo di 1 aña lo reduci impuesto 
riba dividendo te na 0% bou di e condicion cu por lo menos 50% di e suma cu ta wordo 
paga como dividendo na e accionistanan mester wordo inverti den un fondo di inversion pa 
desaroyo di sector tecnologico pa un periodo di minimo 5 aña. 

E di septimo elemento tin como meta specifico pa mehora e posicion di nos penshonadonan. 
Lo percura pa e penshonado no mester paga impuesto riba su pensioen di biehes di SvB 
ora e tin entradanan adicional (for di otro pensioennan of otro fuentenan). Ademas lo 
elimina e inhusticia cu actualmente penshonadonan mester paga tanto e parti di trahado 
(“werknemersdeel”) como e parti di dunado di trabou (“werkgeversdeel”) di e primanan di AZV 
y pensioen di biehes. 

2.9.4 Mehora control y transparencia 

Pa un democracia por funciona bon ta necesario y importante pa tin un sistema di “checks 
and balances” cu ta funciona bon y ta preveni, of en todo caso limita grandemente e 
probabilidad, cu gobernantenan ta tuma decisionnan descabeya of iresponsabel cu no ta 
na interes general di nos pueblo. Den e cuadro aki lo duna respet y e recursonan necesario 
na e organonan di conseho y control cu ta forma un parti asina importante di nos sistema 
democratico. Aki ta referi na Raad van Advies, Algemene Rekenkamer Aruba (ARA), Centrale 
Accountantsdienst (CAD) y Sociaal Economische Raad (SER). 

Segun nos Constitucion Parlamento ta e organo mas halto di nos pais y tin e tarea pa controla 
gobierno, pero den practica pa hopi aña caba nos conoce un “stempel parlament” unda cu 
parlamentarionan cu ta sostene gobierno ta subordina na dje y ta wak como nan unico tarea 
pa sostene y defende gobierno bou di tur circunstancia. E practica aki, cu a haci hopi daño na 
nos pais, entre otro riba tereno di finansas publico, mester stop y POR lo percura pa esey. 

Ta papia pa su mes cu pa logra esaki, e ta rekeri un cambio fundamental di mentalidad den 
nos sistema politico. POR ta tuma na su encargo pa guia y stimula e proceso di cambio di 
cultura politico di nos pais door di duna e bon ehempel pa otronan sigui y door di conscientisa 
nos comunidad di e importancia pa nos tin un Parlamento cu ta cumpli debidamente cu su 
tarea di controla gobierno. 

2.10 INTEGRIDAD, 
TRANSPARENCIA 
Y BON 

GOBERNACION 


^TA BISTO CU CIERTO COMERCIANTENAN TA HAYA TUR COS DI 
GOBIERNO, Y MI TA PUNTRA MI MES SI ESAKI NO TA PAYBACK PA 
SPONSORSHIP DI CAMPAÑA y y 

11 TIN ASINA HOPI COSNAN RARO Y DUDOSO TA PASA DEN 
GOBERNACION, CU TIN BIAHA TA PARCE CU ARUBA TA UN REPUBLICA 
DI BANANA j j 


POR ta kere den establece principionan di integridad, transparencia y bon gobernacion como 
fundeshi di gobernacion pa asina salvaguardia un nivel halto di calidad di gobernacion. POR 
ta enfoca riba: raport ‘Calidad’, ley di financiamento di partidonan politico (POR su statutonan 
ya ta duna importancia na e tema aki), reforsa ARA y CAD, depolitisa maneho di personal di 
gobierno, institui Oficina di Integridad y promove cambio di cultura politico di nos pais. 

2.10.1 Actualisa y implementa rapport “Calidad” 


POR lo duna atencion, importancia, y prioridad na e recomendacionnan haci den raport 
“Calidad” (Rapport van de Arubaanse werkgroep Deugelijkheid van Bestuur) cu te dia di awe 
no a wordo implementa. 

2.10.2 Introduci ley di financiamento di 
partidonan politico 

Lo introduci ley encuanto financiamento di partido politico cu e meta pa trece transparencia 
y separa interesnan politico y comercial. Anticipando riba e ley aki, den articulo 7 inciso 1 
di POR su statutonan ta stipula cu den caso cu un donacion cu nos ricibi ta representa den 
un periodo di 12 luna 10 mil Florin of mas, e directiva di partido mester informa conseho di 
partido e nomber di e donador y e suma envolvi. 










2.10.3 Reforsa ARA y CAD 

Reforsa ARA y CAD y amplia nan responsabilidad cu e tarea specifico cu den nan trabou 
investigativo y di control nan mester enfoca y raporta tambe riba aspectonan di integridad y 
bon gobernacion. Importante ta pa e departamentonan aki haya mas autoridad pa loke ta nan 
asuntonan di personal y presupuesto. 

2.10.4 Depolitisa maneho di personal di gobierno 

Lo depolitisa maneho di personal di gobierno pa evita cu gobernantenan ta mal uza esaki pa 
metanan politico. Den e cuadro aki lo duna prioridad na tanto e maneho di nombracion como 
tambe esun di retiro. Lo traspasa e autoridad pa nombra y retira funcionarionan publico pa 
un comision consistiendo di directornan di Directie Financién (DF), Departamento Recurso 
Humano (DRH) y e departamento concerni. 


2.10.5 Reforsa proceduranan di destaho publico 

Lo introduci un procedura nobo cu na momento cu un minister kier desvia di e reglanan di 
contabilidad encuanto destaho publico, e lo mester manda e decreto ministerial pa conseho 
cerca DF y CAD cu lo evalua e motibonan pakico e minister kier desvia y duna conseho na e 
minister. E decreto ministerial aki mester keda publica hunto cu e consehonan menciona. 

2.10.6 Institui Oficina di Integridad 

Lo institui un departamento nobo, yama Oficina di Integridad (Bureau Integriteit) cu e tarea 
pa formula y implementa un maneho integral pa promove integridad y bon gobernacion. 


2.10.7 Cambio di cultura politico 

Den e proceso di cambio di cultura politico cu POR ta boga p’e lo incorpora e aspectonan di 
integrdad, transparencia y bon gobernacion. Gobierno ta traha cu placa di pueblo y pueblo tin 
derecho pa tin un bista cla y completo con gobierno ta maneha su placa y pa tin e siguransa 
tambe cu gobierno ta maneha su placa na un forma drechi, serio y responsabel. 

2.11 CULTURA 


* * MIRANDO CU COMPOSICION 
DI NOS COMUNIDAD TA 
CAMBIANDO RAPIDAMENTE TA 
IMPORTANTE PA NOS PROTEHA 
Y CONSERVA NOS CULTURA y y 


l * CULTURA TA PARTI ESENCIAL 
DI DESAROYO DI UN 
COMUNIDAD y j 


Un pueblo orguyoso y respeta ta un pueblo cu identidad fuerte, cu conoce su herencia 
cultural. Cultura, ta parti di e fundeshi di un comunidad sano y desaroya. POR ta para 
firme pa reforsa posicion di sector cultural pa medio di prioritisacion, profesionalismo 
y oportunidad. Lo ancra e rol central di cultura den enseñansa, economia, turismo y 
infrastructura. Pa logra esaki lo implementa educacion cultural, percura pa conservacion, 
documentacion y digitalisacion di informacion cultural, salvaguardia nos herencia tangibel 
y intangibel, crea mas fondo pa stimula sector cultural, percura pa sector cultural ta parti di 
revolucion economico y promove cultura como parti integral di nos producto turistico. 



















2.11.1 Implementa educacion cultural 

Lo implementa educacion cultural solido den enseñansa pa asina e alumno obtene 
conocemento esencial di cultura di Aruba fomentando creatividad, participacion como tambe 
motivacion pa contribui na nos cultura den su diferente aspectonan. 

2.11.2 Rescata informacion cultural 

Pa por engrandece y implementa conocemento di nos cultura y herencia cultural entre otro 
den enseñansa, lo percura pa conservacion, documentacion y digitalisacion di informacion 
cultural tanto di nos herencia tangibel como tambe nos tradicion y custumbernan. Esaki 
lo rekeri un cooperacion estrecho entre diferente departamento, manera Departamento di 
Cultura Aruba (DCA), Archivo Nacional Aruba (ANA) y Biblioteca Nacional Aruba (BNA). 


2.11.3 Saluaguardia nos herencia tangibel y 
intangibel 

Lo salvaguardia nos herencia tangibel manera nos monumentonan pa medio di 
conscientisacion como tambe implementa incentivonan fiscal pa facilita restauracion y 
compra di monumento. Ademas lo promove y engrandece conocemento di herencia intangibel 
dor di duna importancia bek na departamentonan manera UNESCO y fundacionnan cu ta 
encarga nan mes cu nos herencia. 

2.11.4 Crea masfondo pa stimula sector cultural 

Banda di nos Fondo Cultural UNOCA, lo sondea posibilidadnan nobo pa crea fondo pa sostene 
participacion cultural y lo duna un empuhe na esnan cu kier aporta na desaroyo di e “creative 
economy”. Aki lo duna prioridad na engrandece participacion di sector priva den actividadnan 
cultural creativo. 

2.11.5 Percura pa sector cultural ta parti di 
revolucion economico 


Lo percura pa sector cultural tambe forma parti di e revolucion economico (mira subparagrafo 
2.8.1), creando maneho, ley y incentivonan cu ta stimula artista y otro profesional cultural pa 
participa. 

2.11.6 Promove cultura como parti integral di 
nos producto turistico 

Den e cuadro aki lo stimula traspaso di conocemento cultural basa riba informacion corecto 
entre bishitante y local respetando nos custumbernan como tambe creando un experencia 
autentico pa nos bishitante. Ademas tur partner den sector turistico lo wordo atendi riba nan 
responsabilidad pa percura cu cultura y identidad ta un aspecto fundamental den promocion 
di turismo. Y lo continua cu e plannan pa converti San Nicolas den e Capital Cultural di Aruba 
(mira subparagrafo 2.8.3) y lo introduci incentivonan fiscal cu e meta pa stimula desaroyo di 
sector creativo (“creative economy”) na San Nicolas. 









2.12 SECTOR 
PRIMARIO 


* * PAKICO CUMPRA UN 
PRODUCTO CU TA BIN 
DIAFO SI NOS MESUN 
CUNUKERONAN POR 
CULTIV’E? j j 


l i AWA PA AGRICULTUA NA 
UN BON PRIJS TA KEDA UN 
PROBLEMA CU MESTER 
WORDO SOLUCIONA y y 


POR ta para pa un maneho pa mehora posicion di e piscado, cunukero y criado mediante 
conscientisacion y promocion di sector primario cu e meta pa haci nos pais menos 
dependiente di importacion di pisca, fruta, berdura y carni. Promocion di cultivacion y 
consumo di producto local ta prioridad. POR ta enfoca riba: stimula sector primario sostenibel, 
mehora maneho di tereno destina pa agricultura, intensifica programa di construccion y 
renovacion di pier, reforsa Santa Rosa, implementa ley di incentivo fiscal pa sector primario, 
regula piscamento cu harpoen y soluciona e problema di awa pa agricultura. 

2.12.1 Stimula sector primario sostenibel 

Lo crea infrastructura basico pa sector primario y stimula diversificacion economico pa 
beneficia nos cunukeronan como tambe piscadonan y criadonan. Esaki pa medio di un 
maneho integral cu ta enfoca riba uzo di metodo y tecnologia innovativo y eficiente cu ta 
contribui na un nivel di produccion mas halto y na mesun momento ta causa menos daño na 
nos medio ambiente y naturalesa (“sustainable agriculture”). 


2.12.2 M ehora maneho di t ereno destina pa 
agricultura 


Lo percura pa mehora maneho di tereno di huur (“huurgronden”) pa asina crea mas espacio 
pa otorga tereno cu meta agricultural. DIP den cooperacion estrecho cu Santa Rosa lo mester 
formula y ehecuta un plan al respecto y unda ta necesario lo ahusta e ROP. 

2.12.3 Intensifica programa di construccion y 
renouacion di pier 

Mediante Fundacion Centro di Pesca Hadicurari lo intensifica e programa di construccion y 
renovacion di pier tur rond di Aruba (Noord, Playa, Barcadera, Spaans Lagoen, Savaneta, Cura 
Cabay y San Nicolas) pa asina salvaguardia nos herencia y conscientisa encuanto ofishi di 
piscado. 

2.12.4 Reforsa Santa Rosa 

Lo reforsa Santa Rosa cu enfoke riba creacion di un seccion fytosanitario, mehoracion di 
servicio, profesionalisacion di personal y mehoracion di cooperacion y relacion entre Santa 
Rosa, agricultornan y piscadonan. 

2.12.5 Implementa ley di incentiuo fiscal pa 
sector primario 

Lo implementa e ley den cual ta regla e pakete di facilidadnan fiscal (tax holiday) pa stimula 
nos sector primario. 























2.12.6 Regula piscamento cu harpoen 

Lo introduci un sistema di permiso electronico y limita pesca cu harpoen na aerenan designa 
leu for di coral y areanan unda otro actividadnan aquatico ta tuma lugar. Autoridadnan 
competente lo monitorea di cerca con e sistema aki ta funciona den practica. 

2.12.7 Soluciona e problema di awa pa 
agricultura 

Lo introduci un tarifa special di awa di WEB pa necesidad y uzo den sector primario. Tambe 
lo intensifica e maneho di reserva di awa, entre otro creando mas damnan moderno rond di 
Aruba y/of ampliando capacidad di damnan existente. 

2.12.8 Introduci agricultura na scolnan 

Lo introduci agricultura na scolnan y percura pa scolnan tin como meta pa por tin un 
plantacion riba nan tereno pa asina duna tur mucha acceso na esaki. 

2.13 TRANSPORTE 


* * MESTER MEHORA Y AMPLIA CONEXIONNAN ENTRE ARUBA, 
CORSOU Y BONEIRO DOOR CU ACTUALMENTE NOS PAIS TA DEPENDE 
DEMASIADO RIBA UN COMPANIA DIAVIACION CU TA PASANDO DEN 
MOMENTONAN SUMAMENTE DIFICIL” 

“E SERVICIO DI ARUBUS MESTER WORDO MEHORA, PERO E SITUACION 
FINANCIERO DI E COMPANIA TA STROBA E PROCESO AKI j j 


Pa loke ta sector di transporte, POR su meta principal ta pa mehora conexion y transporte 
aereo, maritimo y terestre pa asina nos sector di transporte por contribui y sostene 
optimalmente desaroyo socio-economico. Den e contexto aki mehoracion mester wordo 
mira den e sentido amplio di e palabra, esta den sentido di mehora safety, eficiencia, calidad 
di servicio y sostenibilidad. Pa e motibo aki POR ta enfoca riba: actualisa leynan di aviacion 
y reforsa Departamento di Aviacion Civil, sostene plan di inversion di aeropuerto y tambe 
esun cu ta regarda servicio di trafico aereo, mehora conexion entre Aruba, Corsou y Boneiro, 
implementa e rapport “Maritieme Toekomst van Aruba” y mplementa un plan strategico di 
mobilidad. 
























2.13.1 Actualisa leynan di aviacion y reforsa 
Departamento di Aviacion Civil 

Na 2018 ICAO (International Civil Aviation Organization) lo audit Aruba. P’esey mes ta 
importante pa nos leynan di aviacion wordo actualisa conforme reglanan y rekisitonan di 
ICAO. Aunke den practica nos pais ta cumpli debidamente cu reglanan di ICAO, nos leynan 
mester wordo actualisa pa refleha esaki. Teniendo cuenta cu e audit menciona, lo mester 
reforsa nos Departamento di Aviacion Civil (DAC) pa esaki por cumpli optimalmente cu su 
tarea di supervisa nos sector di aviacion. 


2.13.2 S ostene plan di inversion di aeropuerto 

Teniendo cuenta cu futuro crecemento di e cantidad di turistanan cu ta bishita nos pais y 
cu ta drenta via aeropuerto, Aruba Airport Authority a traha un plan di inversion 2016-2030 
cu e meta pa riba un base continuo y den fase aumenta capacidad di nos aeropuerto y sigui 
mehora e facilidadnan, operacion y servicio di nos aeropuerto. POR ta sostene e plan di 
inversion aki y lo coopera y facilita su implementacion. 

2.13.3 Sostene plan di inuersion pa loke ta 
seruicio di trafico aereo 

Un di e motibonan principal pa cual a crea Air Navigation Services Aruba (ANSA) entrante 
1 di januari 2015 tawata pa elimina mas pronto posibel e atraso di inversionnan den ekipo 
y sistema di servicio di trafico aereo cu e meta pa mehora safety y capacidad di nos espacio 
aereo y mehora e calidad di servicio. ANSA su plan di inversion 2015-2020 ta den pleno 
ehecucion y POR ta sostene esaki. 

Como parti di e plan aki a inverti den compra y instalacion di un sistema moderno di 
“surveillance” (radar). Cu e proyecto aki ta aumenta e nivel di safety di nos espacio aereo 
considerabelmente. Den luna di september venidero lo cuminsa duna servicio di radar y e 
siguiente paso ta pa Aruba expande su espacio aereo pa asina mehora e fluho y eficiencia 
di trafico aereo mas ainda. POR ta para pa e expansion aki y consecuentemente lo inicia 
negociacionnan cu gobierno di Hulanda y Corsou pa expande espacio aereo di Aruba. 

2.13.4 M ehora conexion entre Aruba, Corsou y 
Boneiro 


Pa logra esaki lo stimula y incentiva iniciativa priva pa sigura conexionnan aereo rendabel 
y competitivo entre e islanan. Ademas lo sostene proyecto di fast ferry entre e islanan cu 
e port of call di Aruba situa na San Nicolas. Fuera cu e proyecto aki lo duna un empuhe 

grandi na economia di San Nicolas, e ta crea oportunidadnan comercial nobo pa nos pais 
y oportunidadnan nobo pa conhuntamente promove e islanan ABC como un destinacion 
turistico. 


2.13.5 Aerolinea Nacional 

Relaciona cu e punto anterior, POR lo studia e posibilidad pa bin cu un aerolinea nacional pa 
garantisa e fluho di pasaheronan regional y logra trece mas competencia pa stimula prijsnan 
mas alcansabel pa vuelonan entre islanan ABC y por ehempel entre Aruba, Colombia y Costa 
Rica 

2.13.6 Implementa e rapport “Maritieme 
Toekomst uan Aruba” 

Lo implementa e rapport “Maritieme Toekomst van Aruba” (MTA) cu e meta pa engrandece 
importancia di sector maritimo pa nos economia y sigura uzo safe di nos awanan y sin 
afecta nos medio ambiente marino. Den e cuadro aki lo duna atencion special na promocion 
di registracion di barconan di cual e doñonan ta di exterior. Tambe lo continua y finalisa e 
proceso di independisacion di Directie Scheepvaart Aruba (DSA). 

2.13.7 Ampliacion di turismo crucero 

POR lo sigui amplia e mercado di turismo crucero fomentando yegada di barconan mas 
moderno y luhoso. Den e cuadro aki lo bay traha riba nos wafnan pa preparanan pa por ricibi 
e mega cruceronan. 

2.13.8 Implementa un plan strategico di 
mobilidad 

Den consulta cu stakeholders lo formula y implementa un plan strategico di mobilidad. 

Punto di salida principal ta cu tur districto y bario mester conta cu servicio di transporte 
publico confiabel y puntual cu ta cumpli cu necesidad di nos comunidad. Pa por logra esaki lo 
revisa y optimalisa e rutanan di transporte publico y lo percura pa un solucion definitivo pa 
e problemanan financiero di Arubus pa e compania por enfoca riba mehoracion di servicio 
na comunidad. Banda di esaki lo modernisa nos leynan di transporte publico y reforsa 
Departamento di Transporte Publico (DTP) pa elimina e fenomeno di taxista pirata y tur otro 
incumplimento cu regla na un forma efectivo. 

Esaki ta un refleho di nos Vision 17-21 

Pa wak e completo subi nos pagina facebook 
POR E Forsa Nobo 

Hunto nos POR! Por E Forsa Nobo ^ 










